Joukolla mukaan 
Tampellan terveysuintikilpailuun 


SUORITUSMAHDOLLISUUS joka arkipäivä (ei lauantaisin) 
kello 11.00 —12.00 Myllysaaren ja Lapinniemen uimalassa. 


Harrastusuinnissa 50—200 m — 1 piste. 
yli —200 m — 2 pistettä. 


Yksi suoritus päivässä ilman aikarajoitusta. 
Naiset ja miehet eri sarjoissa. 


Hyvä uimataito — paras henkivakuutus. 


TAMPELLAN URHEILULAUTAKUNTA 


Kansikuva: Paalijärven ja Matalajärven kauneutta ilmasta nähtynä 

Otteita Oy Tampella Ab:n v:n 1960 


vuosikertomuksesta 


YLEISTÄ 


Kuten nimilehdestä ilmenee jättää hallitus yhtiöko- 
koukselle kertomuksensa sadannelta toimintavuodelta. 
Kun yhtiö viisi vuotta sitten pellavatehtaan satavuotis- 
juhlan johdosta julkaisi historiikin yhtiön toiminnasta, 
yhtiö ei ole pitänyt suotavana tässä suhteessa huo- 
mioida juhlavuotta. Sitävastoin ylimääräisten yhtiöko- 
kousten päättämät toimenpiteet yhtiön nimeen ja yh- 
tiöjärjestykseen samoin kuin osakepääomaankin näh- 
den on tarkoitettu toteutetuiksi sadanneksiensimmäi- 
seksi yhtiökokoukseksi. 

Kuluneelle toimintavuodelle olivat leimaa antavina 
hyvät tai joka tapauksessa tyydyttävät suhdanteet yh- 
tiön kaikilla toiminta-aloilla. Jonkin verran epäröivän 
myynnin jälkeen vuoden alussa voivat puunjalostus- 
tehtaat työskennellä täydellä teholla, tekstiilitehtaat 
täysin viikoin ja konepaja voi sekä käyttää täyttä ko- 
netehoaan että koota itselleen huomattavan tilausre- 
servin. Näistä syistä laskutus nousi ennätysarvoihin sa- 
moin kuin voitto ja poistotkin. 

Heinolan flutingotehdas voitiin käynnistää joulukuus- 


sa, vaikkakin osa lopputöistä oli siirrettävä vuoteen 
1961. 


PELLAVATEHDAS 


Pellavan, rohtimien ja sisalin saanti on ollut hyvä ja 
hintataso suurin piirtein vakaa. Sitä vastoin jutihinnat 
olivat yli kaksi kertaa korkeammat kuin edellisenä 
vuotena. 

Tehdas on koko vuoden työskennellyt täysin viikoin 
ja kesälomasta lähtien sisalikehräämö ja peiteosasto 
ovat käyneet kolmessa vuorossa. Työntekijäin luku oli 
vuoden lopussa 761 henkilöä. 

Uusien koneiden asentamista uuteen jacguardkuto- 
moon on jatkettu ja jutikutomoa on uudenaikaistettu 
hankituin. automaattikonein. 


Nettolaskutus, 1202 Mmk, on noussut 23,5 %o:lla 
edelliseen vuoteen verrattuna. Ompeluosaston laajen- 
tamisesta johtuva saumattujen tavaroiden ja valmiiden 
pakkausten suhteellinen kohoaminen sekä peitemyyn- 
nin lisäys ovat vahvimmin vaikuttaneet laskutusten 
lisäykseen. Myöskin pellavatuotteitten vienti on tullut 
käyntiin, vaikkakin toistaiseksi vaatimattomin puittein. 


LAPINNIEMI 


Puuvillatuotteiden vapautettu tuonti on kuten otak- 
suttiinkin tuntuvasti painostanut kotimarkkinateolli- 
suutta. Kotimaisen myynnin laskutusarvo tosin nousi 
4,4 %:lla, mutta toimitettujen pakkojen luku pieneni 
1,1 %:lla ja teollisuuslankojen myyntimäärä -laski 
13 %:lla. 

Lapinniemen Puuvillatehtaan työllisyys on ollut suu- 
rin piirtein hyvä lukuunottamatta paria kuukautta syk- 
syllä, jolloin käyttöä rajoitettiin niin hyvin kehrää- 
mössä kuin kutomossakin lomauttamalla jonkin verran 
työntekijöitä. Työntekijäin keskimääräinen luku vuo- 
den aikana on ollut 1030. 

Investoinnit ovat rajoittuneet konekannan jatkuvaan 
nykyaikaistamiseen ja pyörein luvuin 3 500 raakapuu- 
villapaalia sisältävän varastorakennuksen rakentami- 
seen. 

Laskutus nousi 4,5 %:lla 1 273 Mmk:aan. 


KONEPAJA 


Myöskin Konepaja on hyötynyt vallinneista hyvistä 
suhdanteista, ja sen suorituskykyä on koko vuoden 
käytetty murtumisrajaan saakka. Työtuntien luku ja 
tuotannon määrä ovat sen takia olleet suuremmat kuin 
minään aikaisempana vuotena. 

Tänäkin vuonna puunjalostusteollisuus, Heinolan 
Flutingtehdas kärjessä, on ollut suurimpana ostajana, 


YLEISKUVA KANTA-TAMPELLASTA 


mutta myöskin kattila- ja turpiiniosastot ovat saatta- 
neet päätökseen huomattavia toimituksia. 

Konekannan täydennystä ja uusimista on tilausmää- 
rän jyrkän nousun johdosta suoritettu melkoisesti 
enemmän kuin edellisenä vuotena. Uusia lisäraken- 
nuksia Messukylän levypajaan ja valimoon on työn 
alaisina. 

Merkittävämpiä työriitoja ei ole esiintynyt. Sitävas- 
toin teknillisesti koulutetun henkilökunnan puute on 
ollut tuotannon voittamattomana rajoittajana. Jotta voi- 
taisiin pitkällä tähtäimellä lieventää tätä haittaa muu- 
tettiin oppilasosasto syksyllä valtion kannattamaksi ko- 
nepajakouluksi, mutta huutavan insinööripulan poista- 
miseen ei yhtiöllä ole keinoja. 

Koko vuosituotannosta meni suunnilleen puolet 
vientiin, jolloin Neuvostoliitto kuten aikaisemminkin 
oli suurin ostaja. 

Työntekijöiden lukumäärä vuoden vaihteessa oli 
1663 ja toimihenkilöiden lukumäärä 445. Koko lasku- 
tus nousi 5810 Mmk:aan. 


INKEROISTEN TEHTAAT 


Anjalan paperitehtaan sanomalehtipape- 
rin tuotanto saavutti hyvien suhdanteiden ja korkean 
teknillisen tason ansiosta huippuarvonsa 120536 ton- 
nia edellisen vuoden luvun oltua 87 500 tonnia. 


Kartonkitehdas. Tilausten .unsaus teki mah- 
dolliseksi kaikkien koneiden täystyöllisyyden, ja tuo- 
tanto nousi pyörein luvuin 34000 tonniin edellisen 
vuoden 32 000 tonnin sijasta. Raaka-aineena on käy- 
tetty 31 000 tonnia jätepaperia, 5 500 tonnia puolisel- 
luloosaa ja 1 800 tonnia ostettua selluloosaa. Tiuken- 

tuneiden laatuvaatimusten tyydyttämiseksi ja tuotanto- 
kyvyn lisäämiseksi on koneistossa suoritettu parannuk- 
sia. Kartongintuotannosta jalostettiin 6750 tonnia laa- 
tikoiksi. 

Saha on ollut käynnissä yhdeksän kuukautta yksi- 
vuoroisena ja kolme kuukautta kaksin vuoroin ja saa- 
vutti 6 330 std:n tuotannon, josta 4 045 sid meni vien- 
tiin, 850 std myytiin kotimaassa ja loput 1 435 std ku- 
luivat yhtiön omiin tarpeisiin. 

Työntekijöitä Inkeroisten tehtaissa oli vuoden lo- 
pussa 1205 henkilöä ja koko laskutus oli 6 253 Mmk 
viime vuoden luvun oltua 4868 Mmk. 


HEINOLAN FLUTINGTEHDAS 


Kesällä 1958 yhtiö osti Heinolan kaupungilta noin 
120 ha:n suuruisen teollisuustontin Maitiaislahden ran- 
nalta kaakkoon varsinaisesta kaupungin alueesta ja al- 
koi välittömästi rakennustyöt, jotka ovat sujuneet oh- 
jelman mukaisesti, niin että flutingin tuotanto tuli käyn- 
tiin vuoden lopulla. 

Tehdasrakennuksen kuutiotilavuus on 400000 m3, 
josta 385 000 m? on jo valmiiksi rakennettu, ja se si- 
sältää kuorimon, keitto-osaston, kartonkikonesalin, ke- 
mikalioitten talteenotto-osaston (recovery), höyry- ja 
voimalaitoksen sekä suuren varastorakennuksen val- 
mista tuotetta varten. Sitäpaitsi on rakennettu kolme 
asuintaloa 42 perheelle tehdasalueella ja kaksi kerros- 
taloa 38 perheelle on rakenteilla kaupungissa. 

Joulukuussa oli työntekijöiden lukumäärä asentajat 
mukaan | luettuina suurin rakennusaikana, nimittäin 
1387 henkilöä. Normaalin käytön aikana on miesvah- 
vuus tehtaalla 400 henkeä ja metsissä saa 800 miestä 


REUMASAIRAALA 


KARTTAPIIRROS 


HEINOLAN 


'KAUPUNGISTA 


RAUTSAARI 


toimeentulonsa hakkuissa ja kuljetuksissa kahdeksan VOIMANHUOLTO 
kuukauden aikana vuodessa. 


Yhtiö i t koostuvat 
Fluting on koivusta valmistettua puoliselluloosakar- vakio iäei 


tonkia, jota käytetään aaltopahvin sisäisenä vahvike- udi ayk pkvsä 
kerroksena. Tyydyttääkseen kotimaisen pahvilaatikko- s t : keskivesivuotena 
jen tarpeen yhtiö osti tehdastontin 15 500 m3 suurui- Inkeroisten voimalaitos 123. mi]. KWYN 
sine rakennuksineen, laajensi sitä 5 000 m3:llä ja asensi kätkön ja ERIN a = n 
sinne laatikkokoneen painokoneineen. Valmiille laa- 5 K EE Oulujoki Oy:ssä 100 sa 
tikkotuotteelle on annettu Tambox nimi ja arvellaan TE a n Kemijoki Oysssä 15 a 
sen myynnin nousevan vuoden 1961 aikana 5000— 28:757% » Oy Abborfors 5: 
6 000 tonniin. 5 Abissä 26 L 
Flutingtehtaan — apuosastoineen — investointimäärä 28,166 % —, Oy Mankala - 
nousi 31. 12. 1960 mennessä 6 300 Mmk:aan. a N SN 
METSÄOSASTO ; LI TUP n n 
Hyvät sääolot suosivat kuluneena vuotena puutava- höyryvoimasta: 
rahankintoja, mutta veden vähyys puroissa ja joissa Inkeroinen, vastapaine .............. 10000 kW 
vaikeutti uittoa. Koivupuun hankinnat uudelle fluting- " lauhdevoima —............ 8000 ,, 
tehtaalle laajensivat metsäosaston toiminnan koivurik- = Heinola, — vastapaine —.............. 12000 ,, 
kaille Päijänteen ja Ruotsalaisen järviseuduille. "n lauhdevoima —............ 14000 ,, 
Yhtiön eri tarpeita varten ostettiin kaikkiaan 734 000 = Tampere, — vastapaine .............. 3000 , 
m? pinotavaraa, 1535 000 j3 sahatukkeja ja 125 333 j3 " lauhdevoima —............ 10000 ,, 
koivupuuta. Yhteensä 57 000 kW 


TAMPELLAN 
PANOS = 


Tampellan tykki koeammunnassa 


maanpuolustuksemme vahvistamiseksi 


Tampellan konepajan 
aseosaston suunnit- 
telema ja rakentama 
tykki 


Vesiköyhästä vuodesta johtuen, jolloin esimerkiksi 
Oulujoen juoksutus oli 52 % normaalista, sai yhtiö 
ainoastaan 234,5 milj. kWh omaa vesivoimaa ja kehitti 
höyryvoimaa 86,4 milj. kWh sekä osti vierasta voimaa 
9,4 milj. kWh. Tästä 330 milj. kWh:n suuruisesta säh- 
kömäärästä 258 milj. kWh kulutettiin omissa tehtaissa 
ja loput 72 milj. kWh myytiin pääasiallisesti tytäryh- 
tiölle Etelä-Suomen Voimalle. 


TILASTOTIETOJA 


Yhtiön kaikkien laitosten nettolaskutus oli 14895 
Mmk edellisen vuoden määrän oltua 10 977 Mmk. 

Vuonna 1960 maksettiin palkkoina 3588 Mmk ja 
edellisenä vuotena 2 837 Mmk. 

Yhtiön sosiaalimenot olivat 461 Mmk. 

Investointien kokonaismäärä nousi 6 843 Mmk:aan. 

Vuoden lopussa oli koko yhtiön työntekijäin luku 
6165 ja toimihenkilöiden luku 976. 

Useita vuosia kestäneen tutkimus- ja kehitystyön 
tuloksena on Oy Tampella Ab:ssä äskettäin valmis- 
tunut nykyaikainen ja meikäläisiin olosuhteisiin so- 
veltuva kenttätykki, joka ominaisuuksiensa puolesta 
on täysin kilpailukykyinen vastaavien parhaiden ul- 
komaisten tykkien kanssa. 


Tykin suunnittelutyö alkoi noin 7 vuotta sitten. 
V. 1957 oli edistytty jo niin pitkälle, että uudella 
putkella voitiin suorittaa ensimmäiset koeammun- 
nat. Saatujen kokemusten perusteella jatkui kehi- 
tystyö edelleen ja se käsitti lukuisten teoreettisten 
tutkimusten ja laskelmien sekä Oy Tampella Ab:n 
konepajan työsuoritusten lisäksi monia koeammun- 
toja ja pitkäaikaisia marssikokeiluja. Näiden aikana 
tykki joutui kestämään kaikki ne rasitukset, mitkä 
sen vaikeissakin olosuhteissa tulee kestää. 

Tykin suunnittelu- ja valmistusvaiheiden aikana 
on puolustuslaitoksen taholta esitetty sen rakentee- 
seen ja ominaisuuksiin liittyviä teknillisiä vaati- 
muksia, mitkä on toteutettu. 


— Kilpailukyky — yhteinen asia. 


— Opettavainen farina yli 300 vuoden takaa. 

— Maanpuolustus — puolueettomuus. 

— Liikenne-edesvastuuttomuus. 

— Alkoholin käyttötapojen turvattu periytyminen. 
— Tuhatmarkkanen voi ratkaista elämän. 

— Ajatuksia nuorisorikollisuudesta. 


— Hyvää lomaa. 


Virno mitat eii o 13 nA TN E/ 


Kokemukset elintason kohottamisesta meitä pitem- 
mälle ehtineissä maissa osoittavat, että eri tuotteiden 
välinen kilpailu tulee jatkuvasti meilläkin kiristymään. 
Tämä koskee sekä Suomessa valmistettujen tuotteiden 
keskinäistä kilpailua että maahamme tuotavien ulko- 
maisten tuotteiden taholta tulevaa kilpailua. Viimeksi- 
mainittu tulee lähivuosina sitäkin varteenotettavam- 
maksi tekijäksi, kun maamme juuri on liittynyt ns. 
Efta-ryhmään. Tähän astihan Suomessa valmistettuja 
tuotteita on suojannut tullimuuri, jonka korkeus vaih- 
telee eri tuotteiden osalta ja joka kohottaa ulkomais- 
ten tuotteiden hintoja. Tämä tullimuuri tullaan nyt as- 
teittain poistamaan ja siten muiden seitsemän Elfta- 
maan tuotteille vähitellen avautuu entistä vapaampi 


(S TAMMERKOSKEN PARTAALTA 


pääsy markkinoillemme. Samalla luonnollisesti meille 
avautuu uusia mahdollisuuksia lisätä omien tuotteit- 
temme vientiä näihin maihin tullimuurien niissäkin vas- 
taavasti purkautuessa. Joka tapauksessa tämä kehitys 
tietää sitä, että jokaisen yrityksen on tehtävä kaik- 
kensa kilpailukykynsä säilyttämiseksi voidakseen myös 
tulevina vuosina pysyä pelissä mukana. Tässä kilpailu- 
kyvyn lisäämisessä sekä yrityksen että siinä työsken- 
televien edut ovat yhteiset. 

Entä mistä tämä kilpailukyky muodostuu? Voimme 
sanoa, että tehtaan kilpailukyky on sama kuin sen val- 
mistamien tuotteiden kilpailukyky. Tämä vuorostaan 
riippuu pääosiltaan kahdesta tekijästä: tuotteiden hin- 
nasta ja laadusta. Näihin tekijöihinhän jokainen meistä 
kiinnittää huomiota ostopäätöstä tehdessään. 

Ensinnäkin hinnan muodostukseen perustekijöinä 
ovat tuotantokustannukset. Nämä taas koostuvat pää- 
asiassa kahdesta kustannustekijästä: tuotteeseen sisäl- 
tyvistä raaka-aineista ja siihen käytetystä työstä. Työ- 
ajan ja raaka-aineiden tehokkaassa käytössä onkin 
avain kilpailukyvyn parantamiseen. Kuta vähemmän 
kumpaakin kuluu hukkaan, sitä useampia tuotteita 
syntyy tietystä työpanoksesta ja -ajasta sekä tietystä 
raaka-ainemäärästä ja sitä pienemmät ovat kunkin 
tuotteen osalle lankeavat kustannukset. 

Tällöin on syytä mainita se huomattava kustannus- 
vuoto, joka aiheutuu pilalle menneistä tuotteista eli 
"susista". Niihin käytetty työ ja raaka-aine ovat ai- 
heuttaneet samat kustannukset kuin kelvollinenkin 
tuote, mutta sudet” eivät koskaan tuo aiheuttamiaan 
kustannuksia takaisin. Heittäessämme "suden" käsis- 
tämme emme samalla pääse eroon sen aiheuttamista 
kustannuksista, vaan ne jäävät kelvollisten tuotteiden 
kannettaviksi korottaen siten niiden hintaa. Kun myö- 


Tykki ajokunnossa 


Tykin pääominaisuudet ovat seuraavat: 

— kaliiperi 122 mm, 

— kantama n. 25 km, 

— lähtönopeus 950 m/s, 

— marssikunnossa olevan tykin paino n. 9,500 kg, 

— ammuksen paino n. 25 kg, 

— tykki on kaksihaaralavettinen ja sen ampuma- 
sekitori on 90 %. Tuliasemassaan on tykki hyd- 
raulisesti toimivan ampumatuen varassa, jol- 
loin erillisten kannuslevyjen avulla saadaan 
koko sivusuuntausalaksi 4x 909 —= 3600, 

— korkeussuuntausala on —5?9....+500, 

— lukkojärjestelmänä on puoliautomaattinen 
kiilalukko, 

— laukausjärjestelmänä on osapanoskartussi ir- 
toammuksineen ja 

— tykin ajolaite on suunniteltu silmälläpitäen 
suurta ajonopeutta. 

Nyt voidaan sanoa, että ensimmäinen täydelli- 

sesti suomalaisten miesten suunnittelema ja raken- 
tama kenttätykki on valmiina otettavaksi käyttöön. 


häisemmässä valmistusvaiheessa susi” syntyy, sitä 
enemmän siihen on ehditty uhrata työtä ja raaka- 
aineita ja sitä suurempi on myös sen aiheuttama kus- 
tannusten lisäys. 


Kysymys laadusta on monivivahteisempi. Kukin 
meistä saattaa tarkoittaa laadulla eri ominaisuuksia, 
kuten tuotteeseen käytettyjä raaka-aineita, tuotteen kes- 
tävyyttä, ulkonäköä jne. Paremmasta laadusta olemme 
valmiit maksamaan enemmän ja saman hintaisista tuot- 
teista valitsemme sen, jonka laatu mielestämme on 
parhain. Täten laatu kuuluu olennaisena osana tuot- 
teen ja siten koko yrityksen kilpailukykyyn. Tässä yh- 
teydessä riittää, kun toteamme, että tasainen ja hyvä 
laatu edellyttää ammattitaitoisia ja huolellisia työsuo- 
rituksia valmistuksen kaikissa vaiheissa. Yhdessä ai- 
noassa vaiheessa tapahtunut virhe riittää useimmiten 
leimaamaan koko tuotteen huonoksi, olivatpa muut 
vaiheet suoritettu miten hyvin tahansa. Lisäksi on muis- 
tettava, että kuluttaja yleistää helposti yrityksen yhden 
tuotteen laadusta tai hinnasta muodostamansa käsi- 
tyksen yrityksen kaikkia muitakin tuotteita koskeviksi. 
Yrityksellä tai sen tavaramerkillä on joko hyvä tai 
huono maine. 


Olemme havainneet yrityksen kilpailukyvyn olen- 
naisesti riippuvan sen valmistamien tuotteiden sekä 
hinnasta että laadusta. Nämä kumpikin ovat seikkoja, 
joihin jokaisella yrityksessä työskentelevällä henkilöllä 
aina on oma vaikutuksensa. Muuttuvat olosuhteet 
asettavat yhä suurempia vaatimuksia kilpailukyvylle. 
Sen säilyttäminen on meidän tampellalaistenkin yhtei- 
nen asia, kun on kysymys Tampellan ja sen valmista- 
mien erilaisten tuotteiden kilpailukyvystä. 


* * * 


Historia opettaa meille paljon. Niinpä esimerkiksi 
kertomus pyhiinvaeltajista, jotka perustivat ensimmäi- 
sen siirtokunnan Massachusettsiin varhain 17. vuosi- 
sadalla, on sangen opettavainen. 


Oli luonnollista, että pyhiinvaeltajat, jotka olivat 
erillään elävä pieni joukko miehiä, naisia ja lapsia rai- 
vaamattomassa ja vieraassa maassa, aluksi suorittivat 
yhdessä käytännöllisesti katsoen kaikki yrityksensä, 
elintarvikkeiden tuotannosta puolustautumiseen intiaa- 
neja vastaan. Niinpä oli myös kuvernöörin ja hänen 
neuvostonsa valvonnassa koko viljelyskelpoinen maa 
ja kaikkien elintarvikkeiden tuotanto. 


Muistatteko, että pyhiinvaeltajat olivat kuolemaisil- 
laan nälkään 1622? Näin kävi sen jälkeen, kun kuver- 
nööri vuoroin oli vedonnut heidän "yhteistuntoonsa” 
ja vuoroin uhannut rangaistuksilla, ellei viljaa tuotet- 
taisi runsaammin ja maata muokattaisi tehokkaammin. 
Vuonna 1621 oli kuitenkin päivittäinen leipäannos- 
vain noin 120 grammaa henkeä kohden, sadonkorjuun 
jälkeenkin. Keväällä 1622 täytyi siirtolaisten ilmoittaa 
kuvernöörille, että he olivat liian nälkiintyneitä jak- 
saakseen tehdä mitään maatyötä. Vaikka pyhiinvael- 
tajat olivat syvästi uskovaisia, ajoi nälkä heitä varasta- 
maan toinen toisiltaan. Nuoret miehet valittivat, kun 
heidän täytyi raataa tuottaakseen ruokaa toisille mie- 
hille sekä näiden vaimoille ja lapsille. Parhaassa iäs- 
sään olevat perheenisät nurisivat sen takia, että hei- 
dän täytyi työskennellä päivät pitkät lisätäkseen sa- 
toa, saamatta kuitenkaan hiukkaakaan enemmän kuin 
toiset, jotka jaksoivat tai halusivat tehdä työtä vain 


6 


muutamia tunteja päivässä. Naiset olivat kuohuksissaan, 
koska heidän täytyi keittää ruokaa ja pestä vaatteita 
toisten miehille ja lapsille. 


Mutta kuvernööri Bradford ja hänen neuvostonsa 
käsittivät vihdoin tekemänsä virheen. Kuvernöörin 
omien sanojen mukaan he olivat luulleet olevansa 
"viisaampia kuin meidän Herramme”, ja vuodesta 1623 
lähtien he lopettivat pakkomääräykset ja antoivat sen 
sijaan kunkin perheen ottaa oman maakappaleensa 
omaan käyttöönsä. 


Seuraukset olivat hämmästyttävät. Jokainen osallis- 
tui nyt innokkaasti työhön. Naiset ottivat pienet lap- 
sensa mukaansa pelloille, ja miehet, naiset ja lapset 
työskentelivät yhdessä ja istuttivat niin paljon maissia 
kuin heidän ylipäänsä oli mahdollista saada käsiinsä. 
Sellaisetkin, jotka ennen olivat vannoneet olevansa 
liian heikkoja tehdäkseen työtä ja jotka olivat tuomin- 
neet maatyövelvollisuuden hirmuvallaksi, kävivät nyt 
iloiten työhön omilla peltotilkuillaan, ja syksyn tullen 
oli ruokaa riittävästi kaikille. 


Pyhiinvaeltajat ottivat oppia kokemuksistaan ja lak- 
kasivat ikiajoiksi jakamasta köyhyyttä. He olivat huo- 
manneet, että on parempi kaikille, jos jokainen tekee 
työtä omaksi hyväkseen ja saa nauttia tämän työn he- 
delmät kokonaan. 


Tämä siis tapahtui erämaan kehittymättömässä pikku 
yhteiskunnassa vieraassa maassa yli 300 vuotta sitten. 
Mutta periaatteessa tehdään samoja virheitä meidän- 
kin maassamme tänäkin päivänä. Valtion ja kunnan 
nyt ottaessa n. 65 % yritysten voitosta työskentelem- 


me nykyisin ilmaiseksi — muiden hyväksi — n. kaksi 
kolmannesta vuodesta. — Siinä on ajattelemisen ai- 
hetta. 

* kuul * 


Kun Sveitsin valaliitto v. 1291 syntyi, liittyi siihen ai- 
nutlaatuisena tapahtumana puolustustahdon julistus: 
"Kaikin voimin pyrimme pysymään yhaessä kaikkia ja 
jokaista vastaan, joka hyökkäykseen ryhtyy.” Sveit- 
sillä on myös kansainvälisesti tunnustettu ja arvostettu 
puolueettomuusasema, jolla jo on vakaat historialliset 
perinteet. 

Järkkymätön puolustustahto ja tinkimätön puolueet- 
tomuusasenne ovat ne kaksi perustekijää, joiden va- 
raan on rakentunut Sveitsin luottamusta nauttiva kan- 
sainvälinen asema, kilpailukykyinen menestyvä kult- 
tuuri sekä taloudellinen hyvinvointi. 

Oman maamme asema ja velvoittavat sopimuksem- 
me vaativat meitä pysymään tiukasti kansainvälisten 
kiistakysymysten ulkopuolella. Se on myös tinkimätön 
puolueettomuusasenne, jonka saavuttamiseksi valtion- 
johtomme tekee parhaansa. Se edellyttäisi myös meil- 
tä yksityisiltä kansalaisilta saman puolueettomuusajat- 
telun omaksumista. Mutta usein joutuu toteamaan, että 
yksilöinä ja julkisina ryhminäkään emme ole vielä 
osanneet = kasvaa puolueettomuusajattelun = tasalle. 
Olemme useissa arkipäiväisissäkin kannanotoissamme 
korostetun ”muunmaan mielisiä” lähinnä sen mukaan, 
miten tietämättömyytemme, ennakkoluulomme, yhteis- 
kunnallinen asemamme tai käsityksemme oman maam- 
me yhteiskunnallisista oloista sanelevat. Lienee oikeu- 
tettua todeta, eitä mielipiteiden ristiaallokko ei siinä 
mielessä ole asemamme ja puolueettomuutemme etu- 
jen mukainen. Oikein oivallettu puolueettomuus tun- 

tee ja tunnustaa oman maan arvon ja antaa arvon 
muillekin, mutta se, että kokonaiset kansat ja valtiot 
luokitellaan eriarvoisiksi vain suppeiden henkilökoh- 
taisten käsitystemme mukaan, on eräässä mielessä 
kypsymättömyyttä. | Ehdottoman puolueettomuuden 
hyväksyminen ja sen omaksuminen suorastaan kansa- 
laisten maailmankatsomukselliseksi vakaumukseksi olisi 
pienen maan virallisen politiikan tukijana sen koko 
olemassaololle tuiki hyödyllinen. 

Mutta pelkkä mielipide ei riitä. Sen on saatava il- 
mauksensa myös käytännöllisinä toimenpiteinä. Yksi 
tärkeä ja välttämätön sellainen on maanpuolustus. 
Maanpuolustuksen tarpeellisuutta perustellaan taval- 
lisesti sen välttämättömyydellä sodan varalta. Mutta 
vähintäin yhtä välttämätön maanpuolustus on kuiten- 
kin rauhan säilyttämiseksi ja ylläpitämiseksi. Tätä nä- 
kökohtaa kuulee nykyisin harvoin julkisesti korostet- 
tavan. Sotilaallisena tyhjiönä oleminen on kuitenkin 
tänään pienelle ja puolueettomaksi pyrkivälle maalle 
yhtä mahdoton kuin menneinä aikoina. Valitettavasti 
ei ihmiskuntakaan näytä kehittyvän rauhantahtoisem- 
paan suuntaan. Rauhan säilyttäminen kaikin keinoin 
on meille olemassaolon kysymys, jotta yhteinen, hy- 
väksi kokemamme kansallinen ja kansanvaltainen elä- 
män muotomme sekä kaikkien ja nimenomaan vähä- 
osaisimpien kansalaisten vapaus, sosiaalinen turvalli- 
suus ja aineellinen hyvinvointi voisivat kehittyä ja lu- 
jittua. Demokraattisessa maassa ei siis ole olemassa 
pienintäkään — ristiriitaa puolustautumispyrkimysten 
ja rauhan pyrkimysten välillä, koska ensiksi mainittu on 
viimeksi mainitun välttämätön edellytys. Vastuuntun- 
toisen maanpuolustusväen on aihetta toivoa, että puo- 
lueettomuusajattelu saisi yhä kasvavan jalansijan myös 
yksityisten kansalaisten mielissä. Siitä voisi ehkä muo- 
dostua kehityksen mukana kaikkia kansalaispiirejä yli 
yhteiskunnallisten rajojen voimakkaasti yhdistävä val- 
takunnallinen tekijä. Puolueettomuuden lujittamisen ja 
kehittämisen merkeissä tapahtuva toiminta olisi myös 
oikein ymmärretyn rauhan säilyttämistä — edistävän 
maanpuolustuksen voimakas tuki. 

Tuntuu kuitenkin siltä, että kysymyksen saattami- 
seksi koko kansan asiaksi tarvitaan paljon tietämättö- 
myyttä ja ennakkoluuloja poistavaa kasvatu:- ia oh- 


jaustyötä. Ei olisi esim. nuoriso- ja maanpuolustus- 
ym. kansalaisjärjestöille vähäarvoinen tehtävä ottaa 
puolueettomuuskasvatus ja kansalaisten aktiivisia puo- 
lueettomuusasenteita lujittava työ ohjelmaansa. Se 
olisi toimintaa, joka tähtäisi kaikkien parhaaseen. 

Maanpuolustus ja puolueettomuus ovat mm. Sveit- 
sin esimerkin todistamina erottamaton käsitepari. Sen- 
tähden lienee varsin oikeutettua rinnastaa myös käsit- 
leet maanpuolustuskasvatus ja puolueettomuuskasva- 
tus. Molempia meillä tarvitaan ja nimenomaan molem- 
pia yhdessä. 

* * k 

Liikenneonnettomuustilastojen perusteella on las- 
kettu, että 80 % näistä onnettomuuksista johtuu lii- 
kennesääntöjen ja -määräysten rikkomisesta ja tar- 
peellisen varovaisuuden laiminlyömisestä. Toisin sa- 
nottuna onnettomuudet johtuvat siis pääasiassa ylei- 
sestä vastuuttomuudesta. 

Syy onnettomuuteen ei suinkaan aina ole päälle 
ajavassa moottoriajoneuvon kuljettajassa, vaan usein 
myöskin heikommassa osapuolessa, alle jäävässä ja- 
lankulkijassa tai polkupyöräilijässä. Esimerkiksi kerrot- 
takoon, miten polkupyöräilijät keskimäärin käyttäyty- 
vät vilkasliikenteisessä risteyksessä. Siitä on nimittäin 
tehty tarkkailutilastoa paikkakuntien välisten käytös- 
kilpailuiden yhteydessä. Tällöin on todettu polkupyö- 
räilijäin jättävän varsin yleisesti kaartomerkin anta- 
matta, he oikaisevat risteyksessä väärälle ajokaistalle 
taikka eivät välitä katseellaan lainkaan seurata muuta 
liikennettä, vaan ajavat kuin olisivat yksin liikkeellä 
koko paikkakunnalla. Seuraavat luvut ovat viime vuo- 
delta. Maaseudulla jätti peräti 70 % pyöräilijöistä 
kaartomerkin antamatta, kaupungeissa noin puolet 
heistä eli 46 %. Ajokaistalla pysyttiin kaupungeissa 
suhteellisen hyvin, sillä vain 15 % pyöräilijöistä oi- 
kaisi kaartaessaan vasemmalle väärälle kaistalle, mutta 
maaseudulla näiden oikaisijoiden määrä oli 43 %. 
Muun ympärillä tapahtuvan liikenteen seuraamisen 
laiminlyöminen oli kaupungeissa ja maaseudulla lähes 
yhtä yleistä: kaupungeissa siihen syyllistyi 25 % ja 
maaseudulla 24 %, pyöräilijöistä. Todellisia itsemurha- 
kandidaatteja ovat näihin kaikkiin kolmeen virhee- 
seen samanaikaisesti syyllistyvät. Heiä oli maasenu- 


' 


dulla 20 % pyöräilijöistä, mutta kaupungeissa vain 2 
%. Sääntönä näytti olevan, että mitä hiljaisempi ris- 
teys, sitä pahemmin rikottiin määräyksiä. 

Autoilijoiden vastuuton käyttäytyminen maanteil- 
lämme on kaikille tunnettua ja heidän vastuuttomuu- 
tensa on vielä moninverroin tuomittavampaa kuin 
muiden, sillä he eivät vaaranna vain omaa, vaan myös- 
kin muiden hengen, sellaistenkin, jotka tunnontarkasti 
noudattavat kaikkia liikennemääräyksiä. Onnettomuus- 
tilastojen pienentämiseksi vetoavat viranomaiset ja lii- 
kennejärjestöt tavan takaa kaikkien teillä liikkuvien 
vastuuntuntoon. Se on paikallaan, mutta tuloksia 
näistä vetoomuksista voidaan odottaa vain niiden 
kohdalla, joilla yleensä on jonkinlaista vastuuntuntoa. 
Mutta huomattavalla osalla kansalaisia ei sellaista il- 
meisestikään ole, mitä tuskin on aihetta ihmetellä, sillä 
vastuuntunto näyttää yleensäkin olevan nykymaail- 
massa vähenemään päin. Tämän kansanosan kohdalla 
ei kauniista puheista ole apua. Ainoaksi keinoksi jää 
tällöin vain ankaruus. Siinä on varmasti hyvinkin pal- 
jon tehostamisen varaa. Yhteiskunnan lait ja niiden 
valvonta järjestetään yleensä sen moraaliltaan hei- 
koimpien jäsenten asettamien vaatimusten mukaisesti. 
Miksi sitten ei tehtäisi niin myös liikennelakien, -asetus- 
ten ja -valvonnan suhteen. Todella vastuuntuntoinen 
ei sellaisen mahdollisesti aiheuttamista hankaluuksista 
voi koskaan pahastua. 

Onnettomuustilastot kasvavat kasvamistaan, myös- 
kin ns. liikenneviikkojen aikana. Keskimäärin pari 
henkilöä saa surmansa joka päivä liikenneonnetto- 
muuksissa ja paljon suurempi määrä loukkaantuu vai- 
keasti. Näyttää aivan siltä, kuin yleinen mielipide olisi 
turtunut ja ottaisi tämän kaiken vastaan jonkinlaisena 
väistämättömänä luonnonlakina. Koivulahden lento- 
onettomuuden uhrimäärä voidaan autoilla ylittää pa- 
rissa viikossa varsin vähin äänin, ilman suurotsikoita, 
ilman komiteoita ja ilman lainlaatijoiden valpastumis- 
ta. Autollaan henkensä menettäneet vielä jotenkuten 
huomataan, mutta yliajetuksi joutunut jalankulkija tai 
polkupyöräilijä on vain pikku-uutisen arvoinen joka- 

päiväisyys, mikäli yliajaja ei ole siihen erikoisluok- 
kaan kuuluva konna, että jättää uhrinsa virumaan 
maantielle ja pakenee paikalta. Jos tätä tilannetta ver- 
rataan muuhun kansanterveydestä ja lähimmäisten 
hengestä huolehtimisen kohuun, joutuu epäilemään 
— kaiken lisäksi — yhteiskuntamme petevan vaka- 
vanlaatuista suhteellisuudentajun puutetta. 

Vetoomukset ja muut kauniit sanat eivät ole pysty- 
neet estämään onnettomuuksien lisääntymistä. Yleisen 
mielipiteen on sen vuoksi aika havahtua vaatimaan 
entistä tehokkaampia toimenpiteitä liikenne-edesvas- 
tuuttomuuden vähentämiseksi ja kansalaisten tervey- 
den ja hengen suojelemiseksi. 

* * * 

Raittiusliikkeen ja kaiken muunkin raittiustyön ta- 
voitteena on täysraitis kansa; "raitis ja reilu, ei horju, 
ei heilu!” Niin jalon päämäärän hyväksi kannattaa 
tehdä työtä ja nähdä vaivaa, vaikka sen saavuttaminen 
eittämättömien tosiasioiden perusteella näyttääkin ole- 
van kaukaisessa ja hämärässä tulevaisuudessa. — Sa- 
noihan entinen onkimieskin lohesta, että niin jaloa 
kalaa kannattaa pyydystää, vaikka ei saisikaan! 

Alkoholijuomien kulutustilasto osoittaa, missä mää- 
rin kansamme on viime vuosikymmeninä keskimäärin 
raitistunut. 25 vuotta sitten eli v. 1935 käytettiin Suo- 
messa nautintotarkoituksiin asukasta kohden 1,172 Iit- 
raa alkoholia 100 prosenttiseksi alkoholiksi laskettuna. 
15 vuotta sitten eli v. 1945 oli vastaava luku noussut 
1,749 litraan ja 5 vuotta sitten eli v. 1955 1,966 litraan. 
Sen jälkeen tapahtunut, ilmeisesti pula-ajan aiheutta- 
ma lasku on kääntynyt jälleen nousuun, niin että vii- 
me vuoden kulutus lähentelee vuoden 1955 määrää. 
Noiden lukujen valossa ei kansamme raitistumisesta 
täysraittiusliikkeen tarkoittamassa mielessä voida pu- 
hua, sillä onhan kulutus henkeä kohden 25 vuoden 
kuluessa varsin tuntuvasti kasvanut. Jos täysraittiiden 
kansalaisten suhteellinen määrä on tänä aikana lisään- 
tynyt, merkitsee se sitä, että alkoholin käyttäjät ovat 
ryhtyneet juomaan entistä hurjemmin. Niin tuskin on 
asian laita. 


Viileän asiallisuuden nimessä on siis oletettava, että 
kansamme käyttää vielä meitä seuraavan sukupolven- 
kin aikana saman määrän alkoholia henkeä kohden 
kuin nykyisin. Kun kuitenkin tiedämme sen lukematto- 
mat kerrat todetun tosiasian, että kansamme alkoholin 
käyttötavat ovat yhä rajuja ja alkeellisia aiheuttaen 
suhteellisiin kulutusmääriin nähden suhteettoman suu- 
ria vahinkoja, niin eikö meidän selvä velvollisuutem- 
me olisi tehdä voitavamme, jotta isiltä perityt barbaa- 
riset juomatavat eivät enää periytyisi tuleville suku- 
polville. 


Sananlasku sanoo, että vanhaa koiraa ei kannata 
enää opettaa istumaan. Valitettavasti aikuisten ja 
ikääntyneempien ihmisten suhteen on tilanne melkoi- 
sessa määrin samanlainen silloin, kun tavoista ja tot- 
tumuksista on kysymys. Noudatetun alkoholipolitiikan 
ja valistustyönkin avulla on saatu kulutusta suuntautu- 
maan väkevistä miedompiin juomiin. Hyvä niin, mutta 
sillä ei vielä voida poistaa suomalaisen alkoholin käy- 
tön helmasyntiä: juopumuksen tavoittelua. Siirtyminen 
miedompiin juomiin on monen kohdalla merkinnyt 
vain sitä, että perinteellisen paloviinapuolikkaan ase- 
mesta hän litkii nyt pari kokopullollista valkoviiniä 
tms. totutun humaltumisasteen saavuttamiseksi. Tapah- 
tunut edistys on tällaisessa tapauksessa kyseenalainen, 
eikä sitäkään voida toivoa perinnöksi seuraavalle su- 
kupolvelle. 


On ilmeistä, että alkoholin käyttötapojen sivistämi- 
sessä ja alkoholin väärinkäytön vähentämisessä on 
toivo kohdistettava pääasiassa nuoriin. Ei liene epäi- 
lystäkään siitä, että erilaisista kodeista peräisin olevat 
nuoret kaipaavat oikeita tietoja myös alkoholiasioissa 
voidakseen käyttäytyä vastuuntuntoisesti ja sivisty- 
neesti siinäkin tavallisessa tapauksessa, etteivät asian- 
omaiset syystä tai toisesta omaksu täysraittiutta. Mutta 
mistä he näitä tietoja saavat? — Valitettavasti on to- 
dettava, etteivät liioin mistään, sillä elokuvista; kirjal- 
lisuudesta ja satunnaisista sanoma- ja aikakausilehti- 
artikkeleista kohdalle osuvat tiedon muruset menevät 
tavallisimmin huomaamatta ohi. Ainoaksi opetukseksi 
jää näin ollen vanhemman sukupolven esimerkki, josta 
useimmiten ei välttävääkään arvosanaa voida antaa. 
Näin on sitten taattu huonojen tapojen siirtyminen su- 


kupolvelta toiselle. 
* * * 


On kaksi työkumppania, jotka ansaitsevat yhtä pal- 
jon ja joiden minimielinkustannukset, = siis pakolliset 
menot, joita ilman ei voi elää, ovat samoin yhtä suu- 
ret. Tällöin heille jää palkasta yhtä paljon käytettä- 
väksi sellaiseen, mikä ei ole aivan välttämätöntä tai 
mikä on suorastaan turhaa. Toinen tuhlaa joka kuu- 
kausi tuhat markkaa enemmän kuin saa palkkaa (käyt- 
täen vanhoja säästöjä, lainaten j.n.e.), toinen taas 
käyttää kuukaudessa tuhat markkaa vähemmän kuin 
ansaitsee. Heidän käyttämänsä rahasumman ero on 
siis 2000 markkaa kuussa. Se on nykyään varsin vaa- 
timaton summa kuukautta kohti. Ei se juuri näy elin- 
tasojen erona. Eikä varmastikaan sen miehen elämä, 
joka säästää tuhat markkaa, ole sanottavasti ikäväm- 
pää kuin toisenkaan. 

Mutta lopputulos on täysin toinen. Kymmenen vuo- 
den kuluttua toinen on joka paikkaan velassa, vippi- 
Villenä toveripiirissä tunnettu, entisten ystäviensä 
kaihtama, retuperällä oleva. Toinen taas on hyvin toi- 
meen tuleva, vararahaston omistavaksi tunnettu mies. 


On lisäksi aivan varma, että tässä vaiheessa jälkimmäi- 
nen jo ansaitseekin enemmän kuin tuhlaritoverinsa. 
Joka tapauksessa hänen elämänsä on aivan toisella 
pohjalla ja hauskempaakin kuin tuon toisen. Ja kui- 
tenkaan ei rahan käytössä ollut eroa kuin kaksi tu- 
hatta markkaa kuussa. 

Kannattaa ottaa säästäväisyys tavaksi. On tietysti 
hyvä, jos voi säästää paljon, mutta vielä tärkeämpää 
on, että säästää säännöllisesti. 

* * * 

Luimme äskettäin erään lainoppineen vaikuttavan 
kirjoituksen jatkuvasti lisääntyvästä nuorisorikollisuu- 
desta maassamme. Kerrottuaan lukuisista rikosmuo- 
doista, joihin useat nuoret — jopa alaikäiset — ovat 
syyllistyneet, hän päätyy kirjoituksessaan ehdotuk- 
seen, mitä olisi tehtävä nuorisorikollisuuden vähentä- 
miseksi. 

"Huomattava osa nuorten rikollisesta toiminnasta 
meillä kuten naapurimaassa Ruotsissa, tapahtuu väes- 
tökeskuksissa nimenomaan suurissa kaupungeissa. Tä- 
hän olisi kiinnitettävä vakavaa huomiota ja yritettävä 
tehokkailla vastatoimenpiteillä saada sulku ainakin 
sellaisille rikosmuodoille, joissa käytännölliset toimen- 
piteet ovat mahdollisia. Rikollisuutta ehkäisee esim. 
tehostettu nuorisotyö, jota kunnat ja seu- 
rakunnat sekä vapaat järjestöt suorittavat. On kuiten- 
kin huomattava, että ne nuoret, jotka omaavat taipu- 
musta rikolliseen toimintaan, eivät helposti antaudu 
vapaaehtoiseen, järjestettyyn nuorisotoimintaan, eivät- 
kä järjestetyt harrastusmuodot heitä kiinnosta. Olisi 
keksittävä uusiatyömuotoja, jotka enem- 
män voisivat vetää heikkoa ainesta hyviin harrastuk- 
siin. Sellaisista työmuodoista voin mainita esim. nuo- 
risokahvilat, nuorille järjestetyt moottoripyörien har- 
joitusalueet jne. 

Kun vankilaa tuskin voidaan pitää läheskään aina 
parhaana parannuskeinona ja kun monet nuorten ri- 
kokset ovat sellaisia, että jokin muu rangaistus kuin 
sakko tai vankila voisi tehota heihin paremmin, olisi 
syytä tutkia, mitä voitaisiin tässä asiassa tehdä. Länti- 
sissä Euroopan maissa on olemassa eräitä uusia nuor- 
ten rankaisumuotoja, joiden soveltumista meidänkin 
oloihin olisi kokeiltava. Myöskin nuorten keskuudessa 
esiintyviin mielenterveyttä koskeviin poikkeamisiin 
olisi kiinnitettävä enemmän huomiota. 

Ei voi olla kylliksi tehostamatta perhe-elämän suurta 
merkitystä nuorten kehittymisessä. Nuorten rikoksen- 
tekijäin henkilötietoja tarkasteltaessa havaitsee, että 
suurin osa heistä on rikkinäisten kotien lapsia tai että 
heillä ei ole ollut luonnollista kotia ensinkään. Mutta 
sellaisissakin kodeissa, joissa vanhemmat ovat elossa, 
voi havaita lasten kasvatuksessa suurta välinpitämättö- 
myyttä ja vastuuntunnon puutetta. Nuorisorikollisuu- 
den eräs tehokkaimpia vastustamiskeinoja on per- 
he-elämän kohentaminen. Uusien viihtyi- 
sien kotien rakentamisella, jota mm. tehtaiden sosiaa- 
liosastot ovat huomattavalla tavalla edistäneet, on 
tässä suuri merkitys”. — Varteen otettavia toteamuk- 
sia, joita todella kannattaa jatkuvasti pohtia ja myös 
soveltaa elävään elämään. 

* * * 

Eräs saksalainen lääkäri, tohtori K. H. Hinrichs, on 
laatinut mielenkiintoisen tutkielman loman oikeasta 
viettämisestä. Niinpä hän tässä tutkielmassaan m.m. 
lausuu: "Loma on työtätekevän ihmisen "täyskorjaus”. 
Sen tehtävänä on torjua kulumisilmiöt ja arjen rasitus- 

"Loman viettäjä tarvitsee avoimen mielen luontoa 
kohtaan.” (valok. Reino Halkola) 


ten vauriot. Sen tulee vahvistaa kehoa, erikoisesti ve- 
renkiertoa, sydämen, hengityselinten ja aineenvaih- 
dunnan tauteja vastaan.” 

"Terve tarvitsee loman”, tri Hinrichs jatkaa, ”korja- 
takseen ajoissa vielä näkymättömät nykyajan kulutta- 
van elämäntavan aiheuttamat vauriot. Jatkuva sielul- 
linen jännitys täytyy kerran vuodessa katkaista perus- 
teellisella rentoutumisella. Luonto ja liikunta auttavat 
jännityksen purkamiseen ja oman itsensä löytämiseen. 
Tämä tuskin onnistuu muotikylpylöiden ihmismassassa, 
missä lomailijaa odottaa pitkälle kehittynyt huvitta- 
mis — etten sanoisi hajoittamisteollisuus. Eikä se 
myöskään onnistu viikkojen pituisella automaikalla, 
joka on täynnä alati uusia nopeasti ohi kiitäviä kult- 
tuuri- ja maisemanähtävyyksiä. Ei mitään pahaa sanot- 
tavana niistä, mutta niitä on arvostettava harvinaisina 
herkkuina eikä ahmittava hotkien vatsansa täydeltä. 

Maiseman luonne on yhdentekevä: saaristo tai sisä- 
maa, lakeus tai Lappi, terveen ei tarvitse välittää siitä. 
Tärkeätä vain on, että hän saa riittävästi liikuntaa 
ja raitista ilmaa. Näiden vapauden viikkojen 
oleellisin piilee siinä, että ihminen saa tuntea itsensä 
todella vapaaksi, omistautua rentoutuvalle puuhai- 
lulle, että kaikki on yksinkertaista, selvää ja pakotto- 
man luonnollista. 

Loman viettäjä tarvitsee avoimen mielen luontoa 

Kun 


työnjohtaja Korpula 
siirtyi eläkkeelle 


Tehtaamme juhlatalon uusitussa kerhohuoneessa 
oli eräänä päivänä keväällä vaatimaton kahvitilai- 
suus. Se oli järjestetty kaikkien kantatampellalais- 
ten hyvin tunteman, sähköosaston työnjohtajan 
Santeri Korpulan eläkkeelle siirtymisen joh- 
dosta. 

Hieman yllättäen eläkkeelle siirtymisen hetki 
useillekin Korpulan ikäisille tehtaan virkailijoille 
tällä kertaa tuli johtuen tehtaan uudesta virkaili- 
jain eläkesäännöstä. 

Ei Korpulaa edellämainittuun kahvitilaisuuteen 
kuitenkaan mistään vanhuuden lepotuolista kan- 
nettu, vaan kesken kiireisen työpäivän vain houku- 
teltiin ”vähän kahville”, Tämä eläkeläisen työssä 
olo saa tietenkin selityksensä siitä, että ei näin suu- 
ren tehtaan sähköosaston korjaus- ja huoltopuolen 
moninaisia tehtäviä ja muistettavia nyt aivan het- 
kessä uudelle polvelle siirretä. Varmuuden vuoksi lu- 
vattiin vielä myöhemminkin palata asiaan. 

Alkaaksemme kuitenkin aivan alusta, Korpula on 
syntynyt v. 1893 Ruovedellä. Hän oli nuorin kahden- 
toista lapsen sarjasta, ja kuten arvata sopii, niin 
muualle oli hänenkin mieheksi vartuttuaan kau- 
niilta kotitanhuvilta ansiotyöhön lähdettävä Tai- 
pumukset vetivät häntä sähköalalle, ja niinpä hän 
19. 2. 15 tulikin Tampereelle pellavatehtaan sähkö- 
osaston palvelukseen. Sitä ennen hän oli työsken- 
nellyt pari vuotta Valkeakoskella. 

Korpulan velvollisuuden tunto ja hänen täällä 
saavuttamansa ammattitaito eivät tietenkään voi- 
neet jäädä huomaamatta, vaan insinööri Heiniö al- 
koi kutsua häntä ”kesämestariksi”. Samaten hän 
joutui toimimaan useiden tehtaan johtohenkilöiden, 
kuten mm. vuorineuvos Solim'in ”hovisähkömiehe- 
nä”. Vakinaiseksi työnjohtajaksi hän joutui 1938. 

Monenlaisia, niin tavallisia vaatimattomia teh- 
taan työntekijöitä kuin johtohenkilöitäkin koskevia 
hauskoja tapahtumia vuosien varrella on Korpulal- 
lekin jäänyt mieleen. 


-ec1T-mT1" "0" 


kohtaan, mahdollisimman vähän matkatavaroita, pää- 
töksen reippailla paljon, olla syömättä — ja ainakin 
juomatta liikaa, tupakoida kohtuullisemmin kuin en- 
nen ja nukkua riittävästi. Hän tarvitsee mahdollisim- 
man vähän tuttuja, tuskin ollenkaan sanomalehteä, ei 
radiota eikä suinkaan televisiota. Jonkin sopivan kir- 
jan — ja auton vain tulo- ja menomatkaa varten. Sa- 
nan Tampella kohdalla on hänelle toivottava tilapäi- 
nen muistinmenetys!" 

Jätämme nämä tri Hinrichs'in lomaeväät arv. tampel- 
lalaisten nautittaviksi ja toivotamme teille kaikille oi- 
kein hyvää ja virkistävää vuosilomaa. 


Koskenlaskija 


Työnjohtaja Aleksander Korpulalle ojennetaan 
työtoverien lahjaa 


Esimerkiksi ins. Arthur Donnerilla oli johtajana 
ollessaan tapana rouvansa kanssa joskus käydä ko- 
tona tervehtimässä tehtaan vanhoja työntekijöitä, 
jotka hän jo pitemmän aikaa oli tuntenut. Se oli 
luonnollisesti  suurtapaus asianomaisen henkilön 
elämässä. Niinpä kerrankin eräs naishenkilö meni 
kauppaan ja julisti riittävän lujalla äänellä: ”Puoli 
kiloa kalleimpia karamelleja, tehtaan johtaja tulee 
tänä iltana meille.” 

Koskeen putoamisia sattui luonnollisesti sähkö- 
miehille aina silloin tällöin, jopa kerran ylimestari 
Andreas Sariolallekin. Sisukkaasti kannettavastaan 
kiinni piti se sähkömies, joka kontaktoria kantaes- 
saan putosi koskeen. Pulpahdettuaan pinnalle nos- 
tivat toverit hänet ylös, ja kontaktori oli edelleen 
miehen kainalossa. Kerran oli pari sähkömiestä 
asentamassa vesirännin vierellä olleeseen vinssiin 
sähkömoottoria. Työn tultua tehdyksi lähi toinen 
panemaan virtaa päälle ja toinen jäi odottamaan is- 
tuen vinssin käsikammen päällä. Taisi unohtua 
moottorin kytkin kiinni, koska virran päälle tultua 
vinssi lähti pyörimään ja kammella istunut mies 
suoritti tyylikkään kaarevan ilmalennon vesirän- 
niin. Onneksi juuri sopivasti rännin poikkipuiden 
välistä. Sähkömestari Sariola joutui myös suoritta- 
maan koskenlaskun, joka näytti varsin vaaralliselta, 
mutta päättyi kuitenkin onnekkaasti, hänen pudot- 
tuaan kevättulvan aikana koskeen tukkisumaa pu- 
rettaessa. 

Korpulalle itselleen ei mitään pahempia tapahtu- 
mia tai sähköiskuja ole sattunut, mikä ilmeisesti 
myös osittain johtuu rauhallisuudesta ja hyvästä 
harkinnasta. Hyvällä onnella hän myös. talvisodan 
aikaan selvisi huolekseen annetun puhelinkeskuk- 
sen, tehtaan erään elinhermon, hoidosta, vaikka 
pommit joskus putoilivatkin aivan muutamien met- 
rien päähän keskuksesta. Tunnollisuus ja palvelu- 
alttius, samaten kuin kristillinen mieli ovat hank- 
kineet Korpulalle vuosien mittaan paljon ystäviä, 
jotka nyt lehtemme keralla tervehtivät häntä ja toi- 
vottavat hänelle onnea ja menestystä niin entisissä 
harrastuksissa kuin mahdollisissa eteen tulevissa 
uusissa ongelmissa ja tehtävissä. 

K. R. 


Kn: 


sin Afotelmia< 


Mikä hallitus on paras? Se joka opettaa meitä 
hallitsemaan itseämme. 
(Goethe: Spriiche in Prosa) 


* * * 


Kansalaisten on kannettava oma vastuunsa. Ei 
ole olemassa mitään menetelmää, millä tämä taakka 
voitaisiin siirtää hallitukselle. 

(Calvin Coolidge) 


* * * 


Pelkän suuruutensa vuoksi hallituskoneisto käy 
yhä vieraammaksi hallituille ja alkaa jopa demo- 
kratioissakin elää itselleen omaa riippumatonta elä- 
määnsä. 

(Bertrand Russel) 


Me länsieurooppalaiset olemme taipuvaisia usko- 
maan, että se mitä me itse olemme saaneet aikaan 
viime vuosisatojen kuluessa, on aivan ainoalaatuista 
maailmanhistoriassa. Tehokas hoitokeino tätä eu- 
rooppalaisten harhaluuloa vastaan on silmäillä 
taaksepäin, mitä kreikkalaiset ja roomalaiset saivat 
aikaan ei niin kovinkaan kauan siitten. 

Myös kreikkalais-roomalainen kulttuuri levisi ai- 
kanaan yli maailman, ja tämänkin kulttuurin edus- 
tajat kuvittelivat aikansa olevansa toisenlaisia kuin 
muut ihmiset. Mutta tämä vaihe oli ohimenevä il- 
miö maailmanhistoriassa, ja tämän kulttuurin it- 
sensä-yliarviointi romahti, kun se punnittiin histo- 
rian vaa'alla. 

(Arnold Toynbee kirjassaan 
”The World and the West”) 


Taparadikaaleja ovat ihmiset, jotka kerran ovat 
liittyneet radikaalin puolueeseen ja ovat liian kon- 
servatiiveja vaihtaakseen puoluetta. 

(Benjamin Vogt ”Verdens Gang”-lehdessä”) 


* 


Jos olemme vaikeuksissa tänä päivänä, ei syynä 
ole se, että meiltä olisi puuttunut profeettoja, jotka 
osoittivat meille valitsemamme tien varrella uhkaa- 
vat vaarat. 

(Ben Moreell ”The Freeman”-lehdessä) 


* * * 


Näkeminen on asia sinänsä — näkemänsä ym- 
märtäminen on vallan muuta. 
Opin ottaminen siitä, mitä on ymmärtänyt, on 
jälleen toinen juttu. 
Mutta toimimisesta sen mukaan, mitä on oppinut 
— juuri siitä kaikki riippuu. 
(Farmand) 

1) ”Hattivatit” huo- 
lehtivat siitä, 
että jokainen äiti 
kukitettiin sini- 
vuokoin 


2) Leikkikerholaiset 
kesäisessä laulu- 
leikissä 


3) Aideille esiintyivät myöskin 
nuoremmat tanhukerholaiset. 
Parhaillaan menossa ”Kaakuri”. 


4) Soittokunnan virittämien ke- 
väisten säveleiden kaikuessa 
vietettiin rattoisaa kahvi- 
tuokiota. 

TAMPELLAN LAULU-SISKOJEN 
10-VUOTISJUHLA 9. 4. 1961. 


Lipun naulaustilaisuus tehtaan kerhossa 


”Me laulamme laulua synnyinmaan” kajahdutti 
Tampellan Laulusiskojen kirkasääninen kuoro 10- 
vuotisjuhlan alkajaisiksi kuoron lipun naulaustilai- 
suudessa sunnuntaina Tampellan kerhohuoneistossa. 
Ennen varsinaista naulaustoimitusta kuoron nykyi- 
nen puheenjohtaja Kaisu Vahla kertoi lipun syn- 
nystä ja selosti sen symboliikkaa. Lipun suunnittelu 
on kuoron entisen jäsenen arkkitehti Aune Merta- 
ojan käsialaa ja ompelutyön on suorittanut rouva 
Maj-Lis Wennström. Vihreäpohjaisen, Laulu-Sisko- 
jen keltaisella tunnuksella varustetun lipun musta 
ja valkoinen väri puhuvat Kymenlaaksosta, virheä 
sen pelloista ja niityistä, raidat kuvaavat soittimien 
kieliä, laulua tai miksei myös Kymen aaltoja ja ym- 
pyrän muoto tuo mieleemme tehtaan pyörän. 

Ensimmäisen naulan kiinnitti tehtaan edustajana 
sosiaalipäällikkö A. V. Videnoja ja hänen jälkeensä 
vuorollaan Maj-Lis Wennström, Heikki Tossavainen, 
Eero Heinä, Tyyni Lehtonen, Katariina Paksujalka, 
Marja Lahikainen, Aini Rantanen, kuoron johtaja 
Yrjö Rajakylä, Toini Aho, Kerttu Raanoja, Emmi 
Mäkelä, Hanna Pöysä, Jenny Forssel ja asian saat- 
toi viimeisellä lyönnillä päätökseen puheenjohtaja 
Kaisu Vahla, kiittäen myös kaikkia, jotka tavalla tai 
toisella olivat lipunsaantia edesauttaneet. Kohot- 
koon lippumme ylväänä ja puhtaana Laulu-Siskojen 
tunnuksena. Kutsukoon se myös uusia jäseniä lau- 
luhengen innoittamina kuoron piiriin. Lipun nau- 
laustilaisuus päättyi kuoron em. laulusta laulamaan 
kolmanteen säkeistöön: ”Käy joukkohon ystävä lau- 
lamaan ...” 


LIPUN VIHKIMINEN 


Juhlallisuudet jatkuivat Inkeroisten Yhteiskoulul- 
la pidetyllä 10-vuotisjuhlakonsertilla. Konsertin 
avaukseksi kuultiin Pohjanmiehen ”Laulun siivin”, 
jonka jälkeen Kaisu Vahla esitti lipun historiikin ja 
pastori Heino Toikka suoritti sen vihkimisen tarkoi- 
tukseensa luovutettavaksi. Lippuun on talletettu 
kaikki se paras, mikä voi koskettaa laulajan sydän- 
tä. Laulu vieköön meidät arkisen harmauden ylä- 
puolelle. Lippu symbolisoi 10-vuotiasta Laulu-Siskoa, 


joka laulullaan haluaa itseään ilmentää. Kootkoon 
tämä uusi lippu yhä uusia Laulu-Siskoja mieliä va- 
pauttamaan. Laulakaa Jumalan kunniaksi, isän- 
maalle iloksi! 


JUHLAKONSERTTI YHTEISKOULUN 
JUHLASALISSA 


Konsertin musiikkiohjelma oli seuraava: 
Laulun siivin / J. Pohjanmies 

Kuoron lipun vihkiminen ja luovutus 
Läksin kesäyönä / suoma]. kansansäv. 
Paimenlaulu / sov. V. Hannikainen 

Sato, sato / J. Pohjanmies 

Marjatan laulu / P. J. Hannikainen 
Lehdossa / gotlantil. kansansäv. 


Tampellan Lauluveikot, johtaja M. Arpiainen 

Sua tervehdin /A. Härtel 

Sirkka / A. Järnefelt 

Suomalainen kansanlaulu / sov. R. Kajanus 
soolo E. Vuorimaa 

Tule häitäni tanssimaan / V. Mikkola 

Kaunehin maa /L. Madetoja 


Näin unta kesästä kerran / O. Kotilainen 
Satu / E. Kosonen 

Tuule tuuli leppeämmin / J. Sibelius 
Siellä on silta ja pihlajatie / A. Raitala 
Nukku-Matti / saksa]. kansansäv. 
Mustalaislauluja / J. Brahms 


Johtaja: Yrjö Rajakylä 
Säestys: Tapani Arvola 


Konsertissaan Laulu-Siskot toistakymmentä nu- 
meroa käsittävällä ohjelmallaan tempasi salintäy- 
teisen kuulijakunnan täydelleen mukaansa. Nais- 
kuorolalustahan on käsitys, että pitemmälle pääs- 
tessä väri käy yksitoikkoiseksi eikä se voi viehättää 

1) Kansallispukuiset Laulu-Siskot laulavat johta- 
jansa opettaja Yrjö Rajakylän johdolla 

2) Lipun valmistajalle rva Maj-Lis Wennströmille 
ojensi kuoron puolesta kukkia puheenjohtaja 
rouva Kaisu Vakla 

3) Oy Tampella Ab:n onnittelut esittivät kuorolle 
rouva K. Björk ja sos.pääll. A. V. Videnoja 

4) Laulu-Siskojen puheenjohtaja rouva Kaisu 
Vahla esittää lipun historiikin. Lippua kantaa 
Lauluveikkojen puheenjohtaja H. Tossavainen. 
Lippuvartioina lipun suunnittelija arkkitehti 
Aune Mertaoja ja lipun ompelija rouva M-L. 
Wennström 

5) Kiitollista juhlayleisöä Laulu-Siskojen 10-v.- 

juhlassa. Kuvan toisessa rivissä neljäntenä 

kuoron ensimmäinen puheenjohtaja Tyyni Leh- 

tonen ja viidentenä kuoron toinen puheen- 

johtaja Katariina Paksujalka 


loputtomiin, mutta tällä kertaa ainakin tuntui, että 
sitä olisi nautinnokseen voinut kuunnella paljon 
kauemminkin. Juhlapäivän kunniaksi kuoro pyrki 
parhaimpaansa ja voi todella olla suoritukseensa 
tyytyväinen. Onnistumisesta kertoivat myös kuulija- 
kunnan toistuvat voimakkaat aplodit. Vaikkei esi- 
tyksissä luonnollisesti ollut mieskuorolaulun värik- 
kyyttä ja voimaa, kosketti se vastapainoksi herk- 
kyydellään kuulijan sydäntä. Erikoisesti jäi esityk- 
sestä mieleen P. J. Hannikaisen ”Marjatan laulu”. 
Siinä oli sointujen puhtautta, jota voidaan verrata 
hyvän jousikvartetin ehdottomuuteen. J. Brahms'in 
”Mustalaislauluissa” toi kuoro julki elämisen rie- 
mua sekä mustalaisromantiikkaa ja äänten harmo- 
nian lisäksi kertoivat kasvojen ilmeet antautumi- 
sesta esitykseen kaikesta sydämestä. — Kuoron joh- 
taja, opettaja Yrjö Rajakylä on ollut tehtävässään 
alusta alkaen ja tuntee tarkoin herkät laulatetta- 
vansa ja osaa käyttää tätä herkkyyttä hyväkseen 
kuulijoita puhutellakseen. Varmaan tämä juhlakon- 
sertti tuotti hänelle tyydytystä palkkioksi pitkäai- 
kaisesta työstä musiikin vainioilla ja kannustaa 
häntä samoinkuin kuorolaisia uusiin ponnistuksiin 
kuorolaulun paljon työtä ja sitkeyttä vaativalla 
alueella. ”Nukku-Matin” ja ”Mustalaislaulujen” 
säestys oli opettaja Tapani Arvolan varmoissa kä- 
sissä. Konserttia täydensi miellyttävästi vanhempi 
veli, Tampellan Lauluveikot johtajanaan maisteri 
M. Arpiainen, Kokonaisuudessaan Tampellan Laulu- 
Siskojen 10-vuotisjuhlakonsertti oli komea saavutus. 


KUKKAISONNITTELUT 
Merkkipäivänään kuoro joutui lukuisten onnen- 
toivotusten kohteeksi ja sai vastaanottaa kukkura- 
mitoin kauniita kukkia. Mutta komea oli sinänsä jo 
itse kuorokin kansallispukuihin sonnustautuneena 
esiripun sinen ja juhlasalin valkohohtoisuuden ym- 
päröimänä. 


LAULU-SISKOILLE 

esitettiin kuoron juhlapäivänä runsaasti onnitteluja. 
Oy Tampella Ab:n Inkeroisten tehtaitten henkilö- 
kunnan onnittelut esittivät sosiaalipäällikkö A. V. 
Videnoja ja rouva K. Björk. Edelleen onnittelivat 
juhlivaa kuoroa Tampellan Laulu-Veikot, Kanta- 
Tampellan naiskuoro, Tampellan orkesteri, Kanta- 
Tampellan mieskuoro, Inkeroisten musiikkiyhdistys, 
Inkeroisten kirkkokuoro, Marinkylän sekakuoro, 
Myllykosken työväenopisto, Myllykosken Metalli- 
miesten kuoro sekä Laulu-Siskojen vuoron entiset 
jäsenet. 


KIITOKSET USKOLLISILLE LAULAJILLE 

Tunnustukseksi ja kiitollisuuden osoitukseksi 10 
vuotta toiminnassa mukana olleille jakoi sosiaali- 
päällikkö A. V. Videnoja 10-vuotisruusukkeet. Saajia 
olivat: Toini Aho, Eila Anttila, Jenny Forssell, Laina 
Klemola, Birgitta Kupiainen, Marja Lahikainen, 
Jenny Mäkelä, Taimi Mäkinen, Aini Nyppel, Hanna 
Pöysä, Eila Raanoj a, Kerttu Raanoja, Yrjö Rajakylä, 
Aini Rantanen, Vieno Rauta ja Signe Turunen. 1j- 
säksi saivat 5-vuotisruusukkeen Sirpa Forsell, Hilk- 
ka Hyvärinen, Hilkka Peltola, Annikki Ripattila, Lea 
Sippu ja Kaisu Vahla. Niille, jotka ovat vähintäin 
vuoden ehtineet olla toiminnassa mukana ojennet- 


tiin kuoromerkit. 

Kuoromerkin saivat: Kaija Gabel, Marjatta Hal- 
me, Helena Pokki, Rauha Pyötsiä ja Raili Toikan- 
der. 


JUHLALOUNAS TEHTAAN KERHOSSA 

Konsertin päätteeksi kokoontuivat = kuorolaiset 
kutsuvieraineen Tampellan tarjoamalle lounaalle 
tehtaan kerhoon. Oy Tampella Ab:n puolesta lausui 
kuoron ja kutsuvieraat tervetulleiksi konttoripää!l- 
likkö H. Strömberg lausuen kuorolle kiitoksen sa- 
noja hyvästä konsertista. Välipaloiksi Laulu-Siskot 
esittivät useita kuorolauluja opettaja Yrjö Rajaky- 
län johdolla. Pöytäpuheessaan sosiaalipäällikkö A. 
V. Videnoja kohdisti kiitoksen sanat kutsuvieraille 
erikoisesti kuoron ensimmäiselle ja toiselle puheen- 


johtajalle rouva Tyyni Lehtoselle ja sairaan- . 


hoitaja K. Paksujalalle, joiden ansiokas työ 
kuoron hyväksi sen alkutaipaleella on ollut korvaa- 
maton. Hän kiitti myös kuoron nykyistä tarmokasta 
puheenjohtajaa rouva Kaisu Vahlaa ja uskollisinta 
Laulu-Siskoa rouva Toini Ahoa, joka pitkästä mat- 
kasta huolimatta on koko 10 vuoden ajan säännöl- 
lisesti käynyt harjoituksissa. Puhuja totesi myös, 
että vireällä kuoro- ja musiikkitoiminnalla Tampel- 
lan perhepiirissä on yhdistävä ja kasvattava vai- 
kutus. Tampellan kuoroilla ja orkesterilla on ollut 
aivan ratkaiseva osuus sellaisten suurten perhejuh- 
lien onnistumiseen kuin on ollut Tampellan 100- 
vuotisjuhlat ja oman kirkkomme 50-vuotisjuhla. 

Kuoron johtaja opettaja Y. Rajakylä esitti laati- 
mansa kuoron 10-vuotishistoriikin. Kutsuvieraiden 
puolesta puhuivat vielä rouva Tyyni Lehtonen ja 
Myllykosken Työväenopiston rehtori opettaja P. Jo- 
kela. 


KUOROVÄEN ILLANVIETTO 

Laulu-Siskojen kaunis juhlapäivä päättyi tehtaan 
kerhossa vietettyyn illanviettoon, jossa runsaan mo- 
nipuolisen ohjelman lisäksi Tampella tarjosi kahvit. 
Laulu-Siskojen 10 vuotisjuhla onnistui yli odotusten 
ja oli jälleen hyvänä todistuksena siitä millaisiin tu- 
loksiin päästään sellaisen joukon yhteistyöllä, joita 
elähdyttää hyvä yhteinen vapaa-ajan harrastus. 


= 


AAMIAINEN RAAKANA 

Ihmissyöjät olivat ottaneet vangikseen nuoren 
tutkimusmatkailijapariskunnan. Aviomies kiehui ja 
porisi jo kattilassa, ja kokki oli aikeissa pistää kat- 
tilaan myös nuoren ja viehättävän rouvan. samassa 
syöksyi paikalle päällikön lähetti ja ilmoitti, ettei 
rouvaa saanutkaan pistää pataan. 

— Miksi, ihmetteli kokki. 

— Päällikkö haluaa varhaisaamiaisensa raakana. 

* 
AJAT MUUTTUVAT 

Rikas herra menee asemalla kengänkiillottajan 
luo. Vanha miesparka säälittää häntä, ja hän päät- 
tää sanoa tälle jotakin rohkaisevaa: 

— Tiedättekö, ettei koskaan kannata menettää 
toivoaan, hän sanoo. -- Kymmenen vuotta sitten mi- 
näkin kiillotin kenkiä, mutta nyt olen pankinjoh- 
taja. 

— Niin, mutta kymmenen vuotta sitten minä olin 
pankinjohtaja. 


15 


Oanvnpolkun Piuviltsi iskol ry:n 


10-VUOTISKERTOMUS 1951—1961 


Herätteet naiskuoron perustamiseen 

Musiikkiharrastuksilla Tampella Oy:n tehtaitten 
väen piirissä on jo vuosikymmenien perinteet. Tam- 
pellan Orkesterin perustamisvuodeksi merkitään v. 
1916 ja Mieskuoro on viettänyt 35 vuotisjuhlaansa, 
ja Naiskuoro täyttää tänä vuonna 15 vuotta. : 

Edellä mainittujen Kanta-Tampellan musiikkiyh- 
tymien monet vierailut Inkeroissa ovat antaneetkin 
alkusysäyksen kuorolaulutoiminnan alkamiselle myös 
Inkeroisten tehtaitten piirissä. — Tampellan Laulu- 
Veikot perustettiin v. 1947, mutta kesti vielä peräti 
4 v. ennen kuin naisetkin rohkenivat kokoontua 
kuoron perustamismerkeissä. 

”Kiitos vain Teille Kanta-Tampellan naiskuoron 
jäsenet siitä viime keväisestä vierailusta. Se Teidän 
vierailunne viime keväänä taisi antaa sen sytyttä- 
vän kipinän. Kun kerran siellä isossa talossa naiset 
laulavat äänissä, niin miksei täällä torpassakin. Jot- 
ta jälestä kuuluu, sano torventekijä.” — Edellä mai- 
nittu katkelma on kirjoitettu Tampella Tänään leh- 
a N:oon 3—4 51 pakinassa Anjalankosken ranta- 
milta. 


Naiskuoro perustetaan 

Kipinä oli tosiaan syttynyt ja niinpä paikallisen 
lehden sivuilta löytyi ilmoitus, jossa kehoitettiin 
Tampellan piirissä toimivia naisia kokoontumaan ns. 
kerhohuoneistoon perustamaan naiskuoroa, mikäli 
asianharrastajia löytyisi tarpeellinen määrä. 

Tammikuun 21 pnä 1951 oli tämä historiallinen ti- 
laisuus ja kutsua olikin noudattanut yllättävän suuri 
laulavien naisten joukko, joka koostui kaikista pii- 
reistä. Kuoroon ilmoittautui heti n. 40 innokasta 
N ja johtajaksi lupautui opettaja Yrjö Raja- 

ä. 


Valittiin myös toimihenkilöt: joiksi tulivat seu- 
raavat: 

Puh.johtaja rouva Tyyni Lehtonen ja muut jäse- 
net olivat rouvat Fanni Sutela, Toini Salminen, 
Marjatta Hakuli, Aune Olkkonen ja Maj-Lis Wenn- 
ström, joka toimi ensimmäisenä sihteerinä. — Har- 
joitusillat määrättiin, lauluja valittiin ja toiminta 
alkoi hyvissä merkeissä. Alku näytti todella lupaa- 
valta, sillä mukaan tuli musikaalista laulajajoukkoa. 
Ei voi jättää mainitsematta rouvien Anna-Maija 
Bernerin ja Aune Mertaojan suurta osuutta kuoron 
laulutaidon kehittämisessä juuri siinä vaikeassa al- 
kuvaiheessa, kun kuoron johtajakin ensi kerran elä- 
mässään joutui tällaisen herkän kuorolaulumuodon 
johtajaksi kuin naiskuorolaulu tosiaan on. 


Kuoron nimikysymys ja rekisteröiminen 

Valittu johtokunta ryhtyi heti toimenpiteisiin 
kuoron rekisteröimiseksi ja nimen saamiseksi. Aluksi 
käytettiin nimeä Tampellan Naislaulajat, jota viran- 
omaisten taholta ei kuitenkaan hyväksytty, koska 
nimi oli liian läheinen Tampereella toimivalle Tam- 
pellan Naiskuorolle. Näin se oli otettava uudelleen 
esille ja vasta v. 1952 se saatiin päätökseen. Viran- 
omaiset hyväksyivät esittämämme nimen Tampel- 
a aan ry. kuten seuraavat asiakirjat ker- 
ovat. 


Perustamiskirja 


Me allekirjoittaneet perustamme täten Tampellan 
Laulu-Siskot nimisen yhdistyksen, jonka tarkoituk- 
sena on ylläpitää laulun harrastusta jäsentensä 
keskuudessa oheellisissa säännöissä lähemmin mai- 
nitulla tavalla, selitämme liittyvämme jäseneksi yh- 

STEN 


Tampellan Laulu-Siskojen johtokunta kuoron juhlavuo- 

tena. Vas:lta Hilkka Peltola, Kaisu Vahla, Hanna Pöysä, 

Yrjö Rajakylä, Birgitta Kupiainen, Annikki Ripattila, 
Helena Pokki ja Eila Raanoja 


distykseen ja hyväksymme sille mukana seuraavat 
säännöt. 


Inkeroinen, joulukuun 1 pnä 1952 


Katariina Paksujalka Y 
Marjatta Raanoja Maj-Lis Wennström 


Täten tuli Tampellan Laulu-Siskot ry. virallisesti 
toimintakelpoiseksi vaikka johan toimintaa oli ollut 
parisen vuotta ja hyvinkin vilkasta, kuten seuraa- 
vista vuosikertomusotteista käy ilmi. 


Vuosi 1951 

Ensimmäinen julkinen esiintyminen oli vanhem- 
man veljen Tampellan Lauluveikkojen järjestämä 
tilaisuus Työväentalossa maaliskuun 21 pnä. Esityk- 
semme saivat yllättävän suopean vastaanoton, vaik- 
ka vaatimatontahan se taisi olla todellisuudessa. — 
Alkutoiminnan huipentuma oli toukok. 19 pnä jär- 
jestetyt kevätkaudet päättäjäiset. Jospa taas lai- 
naamme Tampella Tänään lehdestä: ”Mutta tässä 
ei ole vielä kaikki. Tampellan Naislaulajat, jotka yli 
50 naisen voimalla ja opettaja Yrjö Rajakylän joh- 
dolla ovat koko kevättalven ahkerasti harjoitelleet, 
pitivät ensimmäisen toimintakautensa päätteeksi 
tehtaan kerholla 19. 5. niin 100 %:sti onnistuneen 
lauluillan merkeissä, että vieläkin sen muisto mu- 
kana olleiden mieltä lämmittää. Oli olutta, oli nak- 
keja, oli jäätelöä, laulua, naurua, juuri siten kun 
vain kekseliäät naiset voivat kaiken tuon järjestää. 
Yli 50 laulajaa käsittävän naiskuoron marssittua 
laulukorokkeelle se heti sai osakseen vilkkaat ja sy- 
dämelliset suosionosoitukset. 

Kuoron puheenjohtaja rouva Tyyni Lehtonen loi 
puheessaan katsauksen kuoron syntyyn ja lausui 
yleisön tervetulleeksi. Rouva A-M. Berner es'tti yk- 
sinlaulua rouva Aune Mertaojan huolehtiessa säes- 
tyksestä.” Entäpä sitten se ratkiriemullinen 8:n 
naislaulajan Huugo Toikan vanhan kaksirivisen hai- 
tarin säestyksellä esittämät vanhat tanssit. Musiik- 
kiohjelman kohokohdaksi muodostui naislaulajien 
10-henkisen solistiryhmän laulama Johan Straussin 
kaunis valssi ”Tonava kaunoinen”, jonka pianolla 
LAN säesti sen harjoittaja rouva Aune Mer- 
aoja. 


Edellä kerrottu katkelma osoittaa hyvin sen suu- 
ren suosion, minkä uusi tulokas sai osakseen Tam- 
pellan väen keskuudessa. Alku tuntui suorastaan 
liian lupaavalta ja valitettavasti kuoro piankin jou- 
tui toiminnassaan kokemaan takaiskuja. Alkuinnos- 
tuksen hälvennyttyä monet tunsivat harjoitusvel- 
vollisuuden olevan liian raskaan ja jättivät jouk- 
komme. Yksi jäsenistämme, rouva Toini Salminen, 
lähti syksyllä -51 aina Kanadaan saakka. 

Kuoron esiintymispuku aiheutti alusta lähtien 
suurta päänvaivaa. 28. 10. pidetyssä kokouksessa 
ensi kerran siitä puhuttiin virallisesti ja silloin vä- 
läytettiin esiin kansallispuku, joka ei kuitenkaan 
saanut tarpeellista kannatusta. Kestikin kauan en- 
nen kuin saatiin pukukysymys ratkaisuun. Naisille- 
han se on varmasti paljon vaikeampi asia kuin vas- 
taavasti miehille. 


V:n 1952 vuosikertomuksesta 

Puheenjohtaja Tyyni Lehtonen (14. 10. 52 saakka), 
Katariina Paksujalka (14. 10. 52 alkaen), varapu- 
heenjohtaja Marjatta Raanoja, sihteeri Maj-Lis 
Wennström, rahastonhoit. Mirja Härmä ja jäsenet 
Aino Kontula ja Jenny Forssel. Laulunjohtaja Yrjö 
Rajakylä. 

Syksyllä -52 luopui rouva Tyyni Lehtonen puheen. 
johtajan tehtävästä, koska hän joutui siirtymään 
pois paikkakunnalta. Kuoro menetti Tyyni Lehto- 
sessa tarmokkaan ja taitavan puheenjohtajan, jon- 
ka toimeliaisuus kuorotoiminnan alkuvaiheessa oli 
korvaamaton. Uudeksi puheenjohtajaksi valittiin 14. 
KL N kokouksessa neiti Katariina Paksu- 
jalka. 


V:n 1953 vuosikertomuksesta 


Puh.johtaja Katariiua Paksujalka, varapuheen- 
joht. Marjatta Raanoja, sihteeri Aleksandra Torna- 
mo, rahastonhoit. Mirja Härmä, jäsenet Aino Kon- 
tula ja Taimi Mäkinen. Kuoronjohtaja Yrjö Raja- 
kylä. Osallistuminen Tampellan Lauluveikkojen 5- 
vuotiskonserttiin, joka pidettiin 12. 4. Terholassa 
Vuoden -53 alussa Laulu-Siskot kärsivät suuria me- 
netyksiä hyvien laulajavoimien kohdalla. Kuoromme 
jäsenet ja ääniharjoittajat rouvat A-M. Berner ja 
Aune Mertaoja joutuivat paikkakunnalta poismuu- 
ton tähden jättämään joukkomme. Samalla syntyi 
muutakin vähennystä, niin että tuo mahtava 50 lau. 
lajaa käsittävä kuoro supistui n. 30 vahvuiseksi ja 
Siitäkin alle. Suonenisku oli ankara. 


V:n 1954 vuosikertomuksesta 


Puh.johtaja Katariina Paksujalka, varapuheen- 
joht. Marjatta Raanoja, sihteeri Pirkko Laurila, ra- 
hastonhoit. Mirja Härmä, jäsenet Hanna Pöysä ja 
Marja Lahikainen. Kuoronjohtaja entinen. 

Teimme Lauluveikkojen kanssa yhteisen esiinty- 
mismatkan Korialle ja Kausalan Ravilinnaan 28. 3. 
Jälkimmäisessä paikassa oli yleisömenestys yllättä- 
vän hyvä. Yhteinen virkistysmatka tehtiin myös ja 
se olikin melko pitkä. Reittimme oli Inkeroinen 
Lappeenranta — Imatra — Punkaharju — gSavon- 
linna — Mikkeli — Inkeroinen, — Suurin tapaus oli 
kuitenkin oman erittäin siron ja tyylikkään kuoro- 
merkin saaminen, jonka suunnitteli meille entinen 
laulajamme arkkitehti Aune Mertaoja. Lokakuussa 
vierailivat Laulu-Siskot ensi kerran toimintansa ai- 
kana meille niin suuremmoisessa paikassa kuin 
Tampereella. Paikallinen lehtemme kirjoitti siitä 
seuraavasti: ”Viime lauantaina, sunnuntaina ja 
maanantaina vieraili Tampellan Laulu-Siskojen 
kuoro Tampereella, jossa se osallistui Tampellan 
Tampereen tehtaitten kuorojen ja orkestereider 
kanssa — syyslaulajaisiin Tampellan = juhlatalossa. 
Kuulijakunnan joukossa nähtiin mm. vuorineuvos 
Solin ja Tampellan konepajan johtaja ins. Häll- 
ström. Konsertin lisäksi ohjelmassa oli mm. tutus- 
tuminen Pellavatehtaan Kutomoon. Sunnuntaina 
Suoritettiin kiertoajelu Tampereen kaupungissa ja 
tutustuttiin sen nähtävyyksiin. Maanantaipäivänä 
käytiin ostoksilla. Retkeen osallistuneista naislau- 


lajista oli suurin osa perheenäitejä, joille retki oli 
samalla tarpeellinen ja tervetullut virkistysmatka. 
Retki oli erittuin onnistunut ja kaikki olivat mat- 
kaan tyytyväisiä.” 

Todella tyytyväisiä taisivat kaikki olla, sillä usein 
sanotaan, että muistatkos kun silloin ensi kerran 
olimme jne. 


V:n 1955 vuosikertomuksesta 


Johtokunnassa, puheenjoht. Marjatta Raanoja. 
varapuheenjoht. Hanna Pöysä, siht Birgitta Ku- 
piainen, rahastonhoit. Aino Kontula, jäsenet Kaisu 
Vahla ja Annikki Ripattila. Laulunjohtaja Yrjö Ra- 
jakylä. 

Esiintymiset: Kansanopistolla 2. 2., Inkeroisten 
uusitussa Kirkossa 24. 3 piispa Martti Simojoen vie- 
railun yhteydessä. Kirkkomusiikki-ilta Lauluveikko- 
jen kanssa 27. 3 ja 3. 4 Sippolan kirkossa samalla 
ohjelmalla. Helluntaina oli sitten suuri tapaus In- 
keroisissa, sillä Kanta-Tampellan musiikki-yhtymät 
vierailivat ja yhteiset konsertit pidettiin Inkeroisten 
kirkossa ja Terholassa, joissa Laulu-Siskot osuudel- 
laan olivat mukana. 


Vielä oli yhteinen virkistysmatka Lauluveikkojen 
kanssa 11. 6 Helsinkiin, Turkuun ja Naantaliin. Pieni 
ryhmä Siskoja vieraili myös Vääksyssä. 


V. 1956 


Johtokunta: Puheenjohtaja Kaisu Vahla, varapu- 
heenjoht. Eila Raanoja, sihteeri Pirkko Laurila, ra- 
hastonhoitaja Ruth Maukonen ja jäsenet Eila Ant- 
tila ja Laila Töttö. Laulunjohtajana edelleen Yrjö 
Rajakylä. Esiintyminen marsalkka Mannerheimin 
muistojuhlassa 28. 1. Muu toiminta tähtäsi erittäin 
tarmokkaana keväällä pidettäviä 5-vuotisjuhlia var. 
ten. Se olikin vuoden huipputapaus Laulu-Siskoille. 
Juhlamme oli Yhteiskoululla 9. 5 ja siinä kuoro ensi 
kerran esiintyi omassa edustuspuvussaan. 

Otteita Kymen-Keskilaaksosta: ”Juhla kokonai- 
suudessaan muodostui onnistuneeksi pirteän nais- 
kuoron saadessa runsaasti huomiota osakseen. Juh- 
lan toisella puolen kuoro antoi näytteen todellisesta 
taidostaan esityksen parantuessa kappale kappa- 
leelta. Kaikesta huomasi, että kuorossa on tehty 
uutterasti työtä ja johtajan ja kuoron yhteistyö oli 
erinomaista, esityksen täsmällisyys ja lausumisen 
selkeys olivat koko esityksen ajan hyvät. Laulajaiset 
osoittivat, että kuorolauluharrastuksella on Tampe:- 
lan piirissä vankka pohja.” 

Laulu-Siskoja avustivat tässä juhlassa Lauluvei- 
kot ja laulujen säestyksistä huolehti opettaja Ta- 
pani Arvola. 

Pari viikkoa ennen 5-vuotiskonserttiamme mene- 
timme jälleen yhden uskollisistamme. Puheenjohta- 
jana ja johtokunnan jäsenenä toiminut Marjatta 
Raanoja matkusti aina Austraaliaan saakka. 

Vuoden suurin tapaus oli kuitenkin eittämättä 
Tampella-yhtymän 100-vuotisjuhlat Tampereella 6. 
9 ja Inkeroisissa 14. 9. Tampellan yhdistyneet mies- 
Ja naiskuorot esittivät Tampellan orkesterin kanssa 
juhlien monissa tilaisuuksissa taidokasta musiikki- 
ohjelmaa. Yhtiön 100-vuotisjuhlien musiikkiohjelma 
oli Tampellan kuorojen ja orkesterin suuri voiman- 
näyte, jollaiseen harvoissa, teollisuuslaitoksissa pys- 
tytään. Musiikkinumerot saivatkin yhtiön pääjoh- 
dolta varauksettoman kiitoksen. 


V. 1957 


. Johtokunta: puheenjoht. Kaisu Vahla, varapuh.- 
joht. Eila Anttila, sihteeri Pirkko Laurila, rahaston- 
hoit. Ruth Maukonen, jäsenet Fila Raanoja ja Laila 
Töttö. Laulunjohtajana Yrjö Rajakylä. 

= Esiintymiset: Sippolan kirkolla Koulukodin salissa 
ja Vehkalahden Vehkalinnassa. Molemmat olivat ke- 
vättalvella. — Virkistysretki tehtiin Heinolaan, jon- 
ne myös tamperelaisia saapui linja-autollinen. Mei- 
dän taholta matka ei Saanut suurempaa kannatusta 
osakseen. Laulu-Siskot osallistuivat 2. 11. 1957 Lau- 
tuveikkojen 10-vuotisjuhliin. 

V. 1958 


Johtokunta: Puheenjoht. Aini Rantanen, varapu- 
heenjoht. Marja Lahikainen, sihteeri Sirpa Forssell, 
rahastonhoit. Hilkka Hyvärinen, jäsenet Signe Tu- 
runen ja Maj-Lis Koivula. Kuoronjohtaja entinen. 
Toiminta tavanmukaista harjoitusta ilman suurem- 
pia esiintymisiä. 


V. 1959 


Johtokunta: Puh.joht. Kaisu Vahla, varapuh.joht. 
Hanna Pöysä, sihteeri Birgitta Kupiainen, rahaston- 
hoit. Maj-Lis Koivula, jäsenet Lea Sippu ja Annikki 
Ripattila. Kuoronjohtaja Yrjö Rajakylä. Esiintymi- 
set: 5. 4 vierailimme kolmannen kerran Tampereella 
esiintymällä Tampellan Naiskuoron järjestämässä 
kahvikonsertissa. Vappuna oli kevätkonsertti Kan- 
sanopistolla ja 22. 11 Naisten Päivillä. Lauluveikko- 
jen kanssa yhteinen kirkkomusiikki-ilta Inkeroisten 
kirkossa 13. 12 ja esiintyminen Tampellan eläkeläis- 
ten pikkujoulussa itsenäisyyspäivänä. 


V. 1960 


Johtokunta: Puheenjoht. Kaisu Vahla, varapu- 
heenjoht. Hanna Pöysä, sihteeri Birgitta Kupiainen, 
rahastonhoit. Hilkka Peltola, jäsenet Kerttu Raan- 
a Annikki Ripattila. Kuoronjohtaja Yrjö Raja- 

ylä. 

Esiintymiset: Vappumatinea Inkeroisten Yhteis- 
koululla. Syksyllä 15. 10 lauloimme Ilta-Sanan ää- 
ressä hartaustilaisuudessa. Inkeroisten kirkon 50- 
vuotisjuhlassa 18. 12 ja samana iltana järjestetyssä 
kirkkomusiikki-illassa olimme mukana. Muu syksyn 
ja jo keväänkin toiminta oli hiljaista valmistautu- 
ia v.n -61 pidettävää 10-vuotisjuhlaamme var- 

en. 


LOPPUKATSAUS LAULU-SISKOJEN TOIMINTAAN 


Tähän Tampellan Laulu-Siskojen 10-vuotiskerto- 
mukseen on koottu vain pääpiirteet sen toiminnasta. 
Siitä huolimatta se selvittänee osaltaan erästä Tam- 
pellan sosiaalitoiminnan tärkeätä vapaitten harras- 
tusten haaraa. Kuorolaulu on eräs arvokkaimpia 
harrastuksia. Se avaa tien harrastajalleen musiikin 
ihmeelliseen maailmaan, kun se samalla irroittaa 
ihmisen irti arkipäivän usein koneellisista askareis- 
ta. Mutta se vaatii myös harrastajaltaan uupuma- 
tonta innostusta ja siksipä Laulu-Siskojenkin jou- 
kosta on moni väsähtänyt näitten 10 toimintavuo- 
den aikana. Suurin osa nyt mukana olevista on kui- 
tenkin alusta lähtien joukossamme ollut. Se mah- 
tava 50 laulajan alkujoukko on supistunut puoleen, 
mutta tärkein on kuitenkin saavutettu, kipinä, joka 
10 vuotta sitten sytytettiin, ei ole sammunut. Tästä 
kiitos lankeaa kullekin laulujalle, sillä hehän ovat 
innnostusta ylläpitäneet. Mitenkään toisia unohta- 
matta, en voi jättää tässä yhteydessä mainitsematta 
rouva Toini Ahoa, joka alusta lähtien kaukaa mo- 
nen kilometrin päässä Marinkylässä olevasta kodis- 
taan on joukkoomme aina tullut. Harvoin ovat pyryt 
tai pakkaset häntä estäneet. Hänessä on todella ol- 
lut ja palanut innostuksen tuli eikä vain kipinä. 

Tänä juhlapäivänään Tampellan Laulu-Siskot kii- 
tollisin mielin muistelevat rouva Tyyni Lehtosta, 
joka ensimmäisenä sai tarttua puheenjohtajan vaa- 
tiviin tehtäviin viitoittaen tien seuraajilleen, joista 
jokainen on tehtävänsä hoitanut ansiokkaasti. 

Pisimmän päivätyön on tehnyt rouva Kaisu Vahla, 
sillä hänen puheenjohtajakautensa on ollut jo 5 
vuotta. 

Kiitollisuudella muistamme arkkitehti Aune Mer- 
taojaa, joka suurilla musikaallisilla ja taiteellisilla 
lahjoilla varustettuna hienovaraisesti ohjaili tämän 
kirjoittaja naiskuorolaulun johtamisen ja ymmär- 
tämisen vaikealla tiellä (ehkä joskus naisenkin ym- 
märtämiseen). Samalla häneltä riitti aikaa kuoro- 
laisille, jopa kodeissaan pidettäville harjoituksille. 
Rouva Mertaojan käsialaa on Laulu-Siskojen tyyli- 
käs ja siro kuoromerkki, joka väreineen esiintyy li- 

pussamme. — Paikallinen Tampellan johto on myö- 
tämielisesti suhtautunut toimintaamme, tukien sitä 
taloudellisesti jatkuvasti. Laulu-Siskot haluavat siitä 
kiittää tehtaan isännöitsijää, majuri Jörgen Schau- 
mania. 

Inkeroisissa, maaliskuun 11 pnä 1961 


Yrjö Rajakylä 


TAMPELLAN LAULU-SISKOILLE 


Kuorolaulu on yksi ihmistä jalostava vapaa-ajan 
harrastus. Musiikki ja laulu on puolueetonta sydä- 
men sanontaa, joka aina on yhdistänyt ihmisiä. Eri- 
koisesti kuorolaulu kasvattaa yhteishenkeä, jota 
Tampellan tapaisessa suuressa perhepiirissä aina 
tarvitaan. Lukuisat ovat ne Tampellan ja paikka- 
kuntamme juhlatilaisuudet, joita Tampellan Laulu- 
Siskojen heleät naisäänet ovat juhlistaneet. Mainit- 
takoon tässä vain Tampella-yhtymän 100-vuotis- 
juhlat Tampereella ja Inkeroisissa, monet hartaat 
kirkkojuhlat ja Tampellan eläkevanhusten joulu- 
juhlat. 

Kaikista näistä ja monista muista juhlatilaisuuk- 
sista esitän tässä 10 vuotta toimineille Tampellan 
Laulu-Siskoille Oy Tampella Ab:n Inkeroisten teh- 
taitten ja erikoisesti sen sosiaaliosaston mitä sydä- 
mellisimmät kiitokset. 

A. V. Videnoja 
Sosiaalipäällikkö 


TAMPELLAN LAULU-SISKOJEN LIPUN 
HISTORIIKKI 


Tampellan Laulu-Siskojen 10-vuotinen toiminta 
tavallaan huipentuu tähän kuoron symboolin, oman 
lipun vihkimiseen, joka nyt tässä yhteydessä ta- 
pahtuu. 

L'pun hankintavaiheet eivät sisällä kovinkaan 
paljon kertomista, sillä ne ovat enimmäkseen kulu- 
neen vuoden aikana tapahtuneita. Tosin ensimmäi- 
set ajatukset on esitetty jo v. 1954, niin kuin seuraa- 
vista otteista käy ilmi. 

Ote Tampellan Laulu-Siskojen johtokunnan ko- 
kouksen pöytäkirjasta pvm. 26. 8. 54. 

Puheenjohtaja ottaa selvää rouva Aune Merta- 
ojalta, ottaako hän suunnitellakseen merkin Laulu- 
Siskoille. 

E.m. $:ssä ei ole puhuttu lipusta, vaan kuoromer- 
kistä, mutta lippuajatus oli merkin suunnittelijalla 
kuitenkin jo mukana. Rouva Mertaoja suunnitteli 
Laulu-Siskoille kuoromerkin ja merkkiluonnosten 
yhteyteen hän liitti myös väriehdotuksen ”mahdol- 
lista lippua varten”, kuten hän itse asiasta mainitsi. 

Lippuajatus ei kuitenkaan toistaiseksi saanut 
kannatusta, tyydyttiin vain saatuihin kuoromerk- 
keihin. Seuraava ote vuosikokouksen pöytäkirjasta 
pvm. 17. 1. 56 kuvaa tätä. 

Esitettiin kokoukselle, että hankittaisiin oma lip- 
pu. Asia ei saanut vielä kannatusta ja niin tämä 
lippu-ajatus jäi parempaan ajankohtaan. 

Jonkinlaisia huhuja lipun saannista liikkui kui- 
avi vielä samana vuonna, mutta ne eivät toteutu- 
neet. 

Nyt valmistautuessamme 10-vuotisjuhlaamme, he- 
räsi taas ajatus lipun hankkimisesta kuorollemme. 
Ripeästi tartuttiin asiaan kiinni, päätös tehtiin ja 
olivathan värit sekä merkki jo valmiina. Kuoromme 
entinen jäsen, rouva Maj-L's Wennström lupautui 
ystävällisesti omien Kiireittensä keskellä ompele- 
maan lipun. Teknikko Eero Heinä on tehnyt merkin 


Kaksi etualalla näkyvää 
vanhaa rakennusta on 
jälleen häipynyt Teh- 
taanmäen maisemasta 


suurentamistyön lipussa olevaan kokoon. Vanhempi 
veljemme, Lauluveikot, on suorittanut ns. puu- ja 
metallityön, sillä he ovat lahjoittaneet lippuamme 
varten tangon siihen kuuluvine osineen, — Lipun 
merkin ja värien symboliikka tarkoittaa suunnitteli- 
jan mukaan seuraavaa: musta ja valkea — Kymen- 
laakson värit, vihreä pohja = niityt ja pellot, raidat 
= soittimien kieliä (laulua) tai miksei myös Kymen 
aallot, ympyrän muoto = tehtaan pyörät. 

Lipun naulaustilaisuus oli 9. 4. 61 klo 13 Tampel- 
lan kerhohuoneistossa ja naulaajina olivat seuraa- 
vat henkilöt: 

A. V. Widenoja, Maj-Lis Wennström, Heikki Tos- 
savainen, Eero Heinä, Tyyni Lehtonen, Katariina 
Paksujalka, Marja Lahikainen, Aini Rantanen, Yrjö 
Rajakylä, Toini Aho, Kerttu Raanoja, Emmi Mäkelä, 
Hanna Pöysä, Jenny Forssell ja Kaisu Vahla. 

Tampellan Laulu-Siskot ry. haluaa nyt kiittää 
kaikkia edellä mainituja, jotka ovat niin suurem- 
moisesti myötävaikuttaneet tämän oman lipun val- 
mistumisessa. Ilman heidän tukeansa se saattaisi 
olla vieläkin kaukainen haave. 


Tälle paikalle Tehtaanmäel- 
lä alkanee piakkoin uuden 
liiketalon rakentaminen. 
Etualalla olevat mökit ovat 
jo taaksejäänyttä elämää. 


Koho'koon tämä lippu ylväänä ja puhtaana Tam- 
nellan Laulu-Siskojen tunnuksena. Kootkoon se us- 
kolliset laulavat Siskot entistä lujemmin tähän ja- 
loon harrastukseen, naiskuorolauluun, ja sitä tietä 
sävelten suureen maailmaan. Kutsukoon se myös 
uusia saman hengen omaavia laulajia tämän kau- 
niin tunnuksen ympärille, 


”Käy Joukkohon ystävä! Sullekin sävel intoa, 
voimia antaa, 

tuo virvoitusta se tuskihin, se murheesta onnehen 
kantaa. 

Lyö ylitse kurjuuden, ylitse yön pyhän laulumme 
kuohuva laine, 

se on ylistys hengen ja aineen työn, sen on 
määränä Suomemme maine.” 

(Aukusti Simojoki) 


Lipun vihkimisen suorit'i Inkeroisten kirkkopiirin 
pappi, pastori Heino Toikka. 

Vahdinvaihto Mämmälän 
piirikirjastossa 


Mämmälän el: Inkeroisten piirikirjastoa 28 vuotta 
hoitaneen opettaja Helvi Niemisen pyydettyä eron 
kirjastonhoitajan tehtävästä Sippolan kunnanhalli- 
tus vali.si hänen työnsä jatkajaksi sosiaalitarkkai- 
lija, lastenvalvoja T. Kalervo Hottolan. Piirikirjas- 
ton johtokunta kokoontui kirjastoon 19. 4. 1961 ko- 
koukseen erojaisjuhlan merkeissä. 

Kirjastoon katetun kahvipöydän ääressä kirjaston 
johtokunnan puheenjohtaja sos.pääll. A. V. Viden- 
oja piti puheen opettaja Helvi Niemiselle kiittäen 
häntä 28 vuoden sivistystyöstä kirjaston hoitajana 
ja ojentaen hänelle kunnan lahjana Sippolan pitä- 
jän historian. 

Johtokunnan varapuheenjohtaja rouva Laura Ra- 
jamäki ojensi eroavalle kirjastonhoitajalle kimpun 
punaisia neilikoita. Tilaisuudessa eroava kirjaston- 
hoitaja, rouva Nieminen antoi johtokunnalle erit- 
täin mielenkiintoisen katsauksen kirjaston toimin- 
nasta. Siitä kävi selville mm. että kirjaston käyttä- 
jiä oli v. 1925 vain 17 henkeä ja kotilainauksia oli 
175 sidosta. Vastaavat luvut olivat v. 1960, kirjaston 
käyttäjiä 368 ja kotilainojen luku 5644 sidosta. Lu- 
vut itse puhuvat puolestaan siitä, kuinka kirjasto- 
harrastus Inkeroisissa on kasvanut huomattavasti 
nopeammin kuin paikkakunnan asukasluku. 

Rouva Helvi Niemisen antama katsaus kirjaston 
toiminnasta ja kehityksesiä on samalla mielenkiin- 
toinen kappale paikkakunnan sivistyshistoriaa, jo- 
ten julkaisemme sen kokonaisuudessaan lehdes- 
sämme. 


KATSAUS MÄMMÄLÄN PIIRIKIRJASTON 
TOIMINTAAN: 


Lehdellemme kertonut rouva Helvi Nieminen. 


Mämmälän piirikirjasto on perustettu todennä- 
köisesti v. -23. Sen ensimmäisenä hoitajana oli opet- 
taja Venla Asikainen. Vuoden 1924 vuosikertomuk- 
sesta näkyy, että kirjoja oli kirjastossa 201 kpl, jois- 
ta vuoden kuluessa lainattiin 175 sidosta. Lainaajien 
lukumäärää ei ollut mainittu, mutta v. 1925 oli heitä 
17. Opett. Asikainen hoiti kirjastoa vuoden 1931 lop- 
pupuolelle asti, jolloin hän sairastui, eikä kirjastoa 
hoitanut kukaan. V. 1932 myöskään ei kirjastoa hoi- 
tanut kukaan eikä se toiminut ko. vuonna ollen- 
kaan. Silloin kansakoulun johtokunta, joka samalla 
oli kirjaston johtokunta, pyysi työtoveriani Hanna 
Valkosta kirjaston hoitajaksi. Hän ei kuitenkaan 
yksin suostunut ottamaan virkaa vastaan, vaan sillä 
ehdolla, että minä rupeaisin työskentelemään yh- 
dessä hänen kanssaan. Työ aloitettiin v:n 1933 alus- 
sa. Mämmälän piirikirjasto (= yksi iso kaappi) siir- 

rettiin yläkoulusta alakoululle. Kirjojen luku oli sen 
vuoden lopussa 404 ja lainaksia 872, kirjastoa käytti 
95 henkilöä. Kirjasto oli auki maanantaisin. Kirjas- 
ton hoito oli op. Valkosen kanssa yhteisenä työnäm- 
me vuoden 1937 loppuun. 


Kirjojen valintaan ei johtokunta puuttunut, vaan 
sen tein yhdessä silloisen kirjakauppiaan, opett. O. 
Valkaman kanssa. V. 1937 sai kirjasto oman johto- 
kunnan. Sen puheenjohtajana toimi monet vuodet 
rehtori Martti Itkonen sekä jäseninä Aaro Smolan- 
der, Tyyne Paavilainen ja Otto Saku. V. 1938 jäi op. 
Valkonen kirjastotyöstä kokonaan pois. Sen vuoden 
lopussa oli kirjastossa 477 sidettä lainaksi annettiin 
919 sidettä ja kirjastoa käytii 112 henkilöä. 

Sota-aikana oli kirjaston käyttö vähäisempää. 
Osan ajasta oli kirjasto suljettuna, koska huoneistoa 
käytettiin muihin tarkoituksiin. 

V. 1945 oli kirjastossa kirjoja 612 sidosta ja kirjas- 
tolle tilattiin toinen kaappi, joka seuraavana vuon- 
na tulikin ja se sijoitettiin entisen lasikaapin lisäksi 
luokkaan koristukseksi. V. 1951 oli näissä kahdessa 
kaapissa 870 kappaletta kirjoja, kotilainojen luku 
oli 1249 ja kirjastoa käytti 126 henkilöä. Tähän 
mennessä vuodesta 1933 lähtien oli kirjastoa käyt- 
länyt 714 henkilöä. Näistä osa oli kuollut ja osa 
muuttanut paikkakunnalta pois. Sentähden aloi- 
teitiinkin tarkastajan kehoituksesta lainaajien 
luetteloiminen alusta. 


Kirjasto toimi edelleen Mämmälän alakoulussa ja 
kirjat olivat sullottu ahtaasti kaappeihin. Aiottiin 
ostaa jo kolmas kaappi, mutta oman huoneiston toi- 
vossa se jäi tekemättä. V. 1954 tämä haave toteutui- 
kin ja joulukuun 3 päivänä kirjasto siirtyi omaan 
huoneistoon, entiseen terveystaloon, jossa sen käy- 
tössä oli kolme huonetta, lainaushuone, lukuhuone 
ja varastohuone. Tänne laitettiin avohyllyt. Kirjo- 
jen luku oli 1176 sidosta, kotilainojen luku 2918 ja 
kirjastoa käytti 227 henkilöä. Vuoden 1956 alusta 
lähtien päätettiin kirjasto pitää avoinna kahtena 
iltana viikossa, maanantaina ja perjantaina. Tänä 
vuonna kirjastosta annettiinkin 3454 kotilainaa ja 
kirjastoa käytti 272 henkilöä, kirjojen luvun ollessa 
vain 1290 sidosta. 

V. 1957 tapahtui taas edistysaskel kirjastossa. Saa- 
tiin entistä tilavampi huoneisto entisestä verotoi- 
mistosta, johon pienen korjauksen jälkeen syksyllä 
muutettiin. Tässä on lainaushuone, kirjasto ja luku- 
huone sekä lasten kirjastohuone. Viimeksimainit- 
tuun hankittiin pyöreä pöytä ja kuusi värikästä tuo- 
lia. Askettäin saatiin kirjastoon uusi lainauspöytä. 
Kotilainojen luku on vuosi vuodelta kasvanut. Vii- 
me vuonna oli lainaajia 368 henkilöä ja kotilainoja 
5644. 


Kirjastonhoitajan vaihdos Inkeroisten piirikirjastossa. 
Kuvassa vas:lta uusi kirjastonhoitaja lastenvalvoja T. K. 
Hottola, johtokunnan jäsenet K. Nykänen ja Laura 
Rajamäki. Eroava kirjastonhoitaja opettaja Helvi Nie- 
minen, johtokunnan puheenjohtaja A. V. Videnoja ja 
johtokunnan jäsen !lmari Seppälä. 


Kirjaston tarkastajana on koko työaikanani ollut 
F. Ripatti. Hän on tarkastuksensa yhteydessä aina 
antanut hyviä neuvoja, joita monet kerrat kipeästi 
tarvitsin. 

Mainitsin jo aikaisemmin Mämmälän piirikirjas- 
ton johtokunnan ensimmäiset jäsenet. Yleensä sa- 
mat henkilöt ovat olleet pitkän ajan johtokunnassa. 
Lisäksi ovat siihen kuuluneet Väinö Tepponen, Arvi 
Sunikka, A. V. Videnoja, puheenjohtajana vuodesta 
1954 lähtien Ilmari Seppälä ja Laura Rajamäki. 

Johtokunnan kokoukset ovat olleet aina miellyttä- 
viä tilaisuuksia, joissa on pyritty ajamaan kirjaston 
ja lainaajien parasta. 

Monet kerrat ajattelin jättää kirjastotyön omien 
tehtävieni tähden, mutta se jäi aina sikseen. Täytyy 
sanoa, erään Kuopion kirjastopäivien osanottajan 
sanoilla: ”Me kirjastoihmiset pysymme yleensä 
kauan paikoillamme ja siihen on syynä rakkaus tä- 
hän työhön.” Olin ikäänkuin kasvanut kiinni kir- 
jastoon ja pelkäsin ”leikkausta” siitä. Onneksi se 
kävi hyvin kivuttomasti, sillä vas.apainoksi tuli uusi 
työtaakka oman talon rakentamisen muodossa. 


Mikä kirjastotyössä on hauskinta? Se on uusien 
kirjojen antaminen lainaajille. Tätä iloa ei kirjas- 
ton hoitajalle kovinkaan usein ole suotu, sillä 
määrärahat ovat olleet verrattain pienet. Erikoi- 
sesti kunnan isille sanoisin, että kirjaston hyllyillä 
on vielä paljon tilaa uusille kirjoille. Unelmana 
on myös uuden asiallisemman kirjastorakennuk- 
sen kohoaminen Inkeroisten keskustaan. 


Uudelle kirjastonhoitajalle toivotan parhainta on- 
nea ja menestystä kirjastotyössä ja entiseen tapaan 
pysykää kauan paikallanne. 

Samalla kun kiitän kuntaa lahjasta, kiitän kirjas- 
ton johtokuntaa tästä tilaisuudesta ja esitän kiitok- 
seni edellisien vuosien yhteistyöstä. 


PARTIOLAISHÄÄT 
INKEROISTEN KIRKOSSA 


Viime numerossa kerroimme ensimmäisestä lapsi- 
kasteesta Tampellan kirkolleen lahjoittaman kaste- 
maljan äärellä. Nyt on vuorossa vihkiäistoimitus, 
jossa kirkon saama toinen lahja, Inkeroisten Mart- 
tojen lahjoittama vihkiryijy, oli käytössä. I pääsiäis- 
päivänä 2. 4. 61 vihittiin avioliittoon Tampellan kir- 
kossa ne'ti Marja-Liisa Seppälä ja paperityömies 
Marno Härmä Inkeroisista. Molemmat, morsian sekä 
sulhanen, ovat olleet Inkeroisten innokkaimpia par- 
tiolaisia. Senpä takia morsian kantoi häissään par- 
tiotyttöjärjestön kaunista morsiuskruunua. 1Inke- 
roisten partiotytöt ja pojat muodostivat kirkon kes- 
kikäytävälle kunniakujan hääparin astellessa hää- 
marssin kaikuessa pyhän alttarin eteen. 

Vihkimisen = suoritti partiolippukunta Kymen 
Haukkojen monivuotinen lippukunnan johtaja ja 
vanhempainneuvoston puheenjohtaja, pastori Heino 
Toikka. Hän piti vihkiparille kauniin, mieliä läm- 
mittävän puheen kahden partiolaisen yhteisen par- 
tiopolun nyt alkaessa. Uskonto, koti ja isänmaa ovat 
partiotoiminnan yli puolue- ja luokkarajojen kohoa- 
via nuorison ihanteita, joita nämäkin nyt yhteistä 
elämää alkaneet nuoret ovat pitäneet elämänsä kor- 
keimpina johtotähtinä. 

Toivotamme nuorelle parille kaikkea hyvää ihmis- 
elon kirjavassa saatossa. 


partiolaisen Marja-Liisa Seppälän ja Marno 

Härmän liitto on saanut seurakunnan vahvistuksen ja 

Jumalan siunauksen. Morsiamella päässä partiotyttö- 

jen kaunis morsiuskruunu. Käytössä oli myös Inkerois- 
ten Marttojen kirkolle lahjoittama vihkiryijy. 


Kahden 

PYP:n 


Pohjoismaiden 
Yhdyspankin 
uusi toimitalo 
Inkeroisissa 


Inkeroisten konttori 


avattu 


Pohjoismaiden Yhdyspankin Inkeroisten konttori 
avattiin 4. 4. 1961. Inkeroisten konttorin johtajana 
toimii pankinjohtaja, eversiluutnantti evp. Jorma 
Sarvanto. Päivän mit'aan sai uusi konttori vastaan- 
ottaa useita onnen:oivotuksia. 

Nyt valmistunut, nykyaikainen ja kaksikerroksi- 
nen PYP:n uudistalo kaunistaa merkittävästi Inke- 
roisten keskus:aa. Pankkitalon on piirtänyt arkki- 
tehti Olli Kuusi. Sisustustyö on hänen sekä pankin 
arkkitehdin Mertsi Laurolan käsialaa. Pääurakoit- 
sijana on toiminut rakennusliike Penttilä & Rainio 
Karhulasta. 

Itse pankkihuoneiston sisustus on koruton, mutta 
yksinkertaisuudessaan kuitenkin perin viehättävä. 
Asiakastiski on tiikkiä. Lattian pohjaväri on har- 
maa, mutta valkoiset poikkiraidat tekevät kokonais- 
kuvan iloiseksi. Tuolit ovat ns. palatuoleja, väriltään 
mustia sekä vihertävän keltaisia 

Rakennus on ttilavuudeltaan n. 2.700 m sisältäen 
liikekerroksessa pankin konttoritilat sekä liikehuo- 
neiston Inkeroisten Kirjakaupalle sekä Kemikaliolle. 
Toisessa kerroksessa on pankinjohtajan asunnon Ii- 
säksi kaksi huoneen ja Kkeittokomeron sisältävää 
asuntoa sekä yksi kolmen huoneen ja keittiön 
asunto. 

Vesijoh'o-, saniteetti- ja lämpöjohtourakoitsijana 
on ollut Kouvolan Onninen Oy sekä sähköurakoit- 

sijana Kuusankosken Sähkö. Rakennuksen konstruk- 
tiolaskelmat on tehnyt Rakennusinsinööritoimisto 
Forsten & Tupamäki ja sähkötyöt Sähköinsinööri- 
toimisto Pajanen & Kumppani, kaikki Helsingistä. 
Vastaavana rakennusmestarina on toiminut koko 
työn ajan rakennusmestari Yrjö Rantala Kotkasta. 


Isännöitsijä J. Schauman ja talouspäällikkö V. Seppälä 
esittävät Oy Tampella Ab:n onnittelut pankinjohtaja 
J. Sarvannolle ja varatuomari V. Vuorenrinteelle 


Tampellan Inkeroisten tehtaitten 
harrastushiihto talvella -61 


Vähäisestä lumesta huolimatta tehtaittemme väen 
harrastushiihdossa saavutettiin kunnioitettava jouk- 
kotulos. Hiihto (tarvittaessa kävely) aloitettiin mää- 
rättyihin tavoitteisiin ja määrätyillä laduilla joulu- 
kuun alkupäivinä ja päättyi 20. 3. 1961, jolloin har- 
rastushiihtokortit oli palautettava sosiaaliosastolle. 
Harrastushiihtoon — osallistui 
hiihtäjiä tai kävelijöitä, jotka viime talvikautena 
hiihtivät tai kävelivät vähintään 50 km, yhteensä 
648 henkeä. Kun tähän lukuun lisäämme ne joiden 
harrastus ei riittänyt 50 km määrään asti, on ilolla 
todettava, että suuri joukko väestämme osallistui 
viime talvikautena terveelliseen reippailuun. 

Vähintään 50 km hiihtäneiden yhteiseksi kilo- 
metrimääräksi tuli 98,167 km. Tämäkin on perin 
kunnioitettava tulos, kun ottaa huomioon viime 
hiihtokauden huonot sääolosuhteet ja vähäisen lu- 
men aiheuttaman tavallista lyhyemmän hiihtokau- 
den. 

Harrastushiihtoon osallistujista oli 370 yhtiön pal- 
veluksessa olevia ja heidän aikuisia (15 v. täyttä- 
neitä) perheenjäseniään, heidän yhteisen hiihto- 
määränsä ollessa 63.873 km. Tampellan henkilökun- 
ran alle 15 v. lapsia osall'stui hiih'oon 272 ja heidän 
hiihtomääränsä oli 34.294 km. 

Tampellan Inkeroisten tehtailla on harrastushiih- 
toa harjoitettu vuodesta 1946 alkaen. Tämä ulkoilu- 
harrastus hiihdon merkeissä on vuosi vuodel'a kas- 
vanut. Luotettavia tilastoja tästä hiihdosta ei vali- 
tetlavasti ole kun hiihdetyt kilometrimäärät on 
summittain laskettu vain hiihtolatujen päissä ollei- 
den merkintäkirjojen mukaan. Viime vuoden hiih- 
tomäärä on laskettu sosiaaliosastolle palautettu- 
jen hiihtokorttien perusteella, jolloin luvusta on 


Erkki Piipponen ja Liisa Viitanen suorittamassa harras- 
tushiihdon palkintojen arvontaa 


väestämme =sellaisia 


poissa ne hiihtokm:t joiden hiihto on jäänyt alle 
50 km. Kuitenkin allaolevista hiihtokilometrimää- 
ristä saa jonkinlaisen kuvan harrastushiihdon ke- 
hityksestä eri vuosina. 


Harrastushiihdossa hiihdetyt kilometrimäärät 16 
vuoden aikana ovat seuraavat: 


V. 1946— 35.900 km, v. 1947— 40.100 km 


1948— 42.300 , 1949— 45.000 , 
1950— 53.345 , 1951— 61.320 , 
1952— 770.203 , 1953— 65.555 , 
1954— 772.000 , 1955— 83.600 , 
1956— 177.395 , 1957—104.500 , 
1958 —184.500 , 1959—140.200 ,, 
1960—153.400 , 1961— 98.167 


Jo useamman vuoden ajan on kilpailu suoritettu 
allaolevien sääntöjen puitteissa. 


Harrastushiihtokilpailun säännöt: 


1. Kilpailuun on osanotto-oikeus kaikilla Tampellan 
palveluksessa olevilla sekä niillä perheenjäsenillä, 
jotka eivät ole muiden palveluksessa. Alle 15 v. 
lapset hiihtävät omassa sarjassaan. 

2. Kilpailuladut: Latu N:o 1 (8 km) Kymenlaakson 
latu Keltakankaalle. Lähtöpaikka omakotialueel- 
la, päätepaikka Keltakankaan hiihtomaja. 

Latu N:o ? (12 km) Kymenlaakson latu Rapajär- 

velle. Lähtöpaikka Marinkylän seisakkeen luona, 

päätepaikka Rapajärvellä. 

Latu N:o 3 Ampumamajan latu. Matkaksi laske- 

taan edestakainen suora matka asunnolta ampu- 

mamajalle, (Esim. tehtaan kirkolta edestakainen 
matka = 5 km) 

Latu N:o 4 Anjalan latu. Matka Anjalan kirkolta 

ja Anjalan koskelta Junkkarin hiihtomajalle 8 km. 

Latu N:o 5 Juurikorven latu (30 km). Kymenlaak- 

son latua Juurikorven hiihtomajalle. Suositellaan 

erikoisesti vapaapäivien laduksi. 

latu N:o 6 Kaukasuon latu (7,5 km). Junkkarin 

hiihtomajalta eteenpäin laskettuna. 

Myös Terhon ja Vihurin 10 km:n hiihtolatujen 
varressa on kirjat nimien merkitsemistä varten. 
3. Hiihtomatkaksi lasketaan myös edestakainen suo- 

ra matka asunnolta latujen lähtöpaikoille. 

4. Kilpailussa otetaan huomioon ainoastaan yksi 
hiihto vuorokautta kohti. 

5. Käynnit merkitään latujen päätepaikoissa oleviin 
kirjoihin sekä lisäksi henkilökohtaiseen tarkastus- 
korttiin, joita saa huoltokonttorista. 

6. Juurikorvessa hiihdettäessä ei saa merkitä nimeä 
Rapajärvellä olevaan kirjaan. 

Vähintään 59 km hiihtäneiden henkilökuntaan 
kuuluvien aikuisten perheenjäsenten kesken arvot- 
tiin 10 kpl rannekelloja, 10 para suksia ja 10 kpl 
arvoesineitä. 

Voitot jakautuivat seuraavasti: 

Nuoriso on aina tuntenut suurta kiinnostusta Tampel- 
lan —harrastushiihtoa kohtaan. Palkintojen arvontaa 
jännätään 


Rannekellot: 

Teuvo Siven, Laila Auri, Antti Naukkarinen, Jor- 
ma Koso, Arvo Lehto, Hugo Posti, Varpu Tapola, 
Reino Mikkelä, Raija Pässilä ja Hellin Hämeenniemi. 

Sukset: 

Vieno Laurila, Venni Siven, Tyyne Myllylä, Vieno 
Turkia, Matti Vainonen, Aulis Aidanjuuri, Eino Ga- 
bel, Birgit Mattila, Pentti Seppä ja Rauha Seppälä. 


Arvoesineet: 

Sylvi Seppä, Aino Huovila, Pauli Lajunen, Leevi 
Jokivirta, Paavo Koskinen, Viljo Bergvist, Raino Hy- 
värinen, Lauri Salmi, Arvo Marjava ja Valma Mik- 
kelä. 

Lasten sarjan palkinnot: 

Sukset: 

Riitta Soikkeli, Kaarina Lekander, Liisa Liesto, 
Antero Huovila, Tuula Hämäläinen, Maija Vainonen, 
Anni Huuhilo, Pentti Pesonen, Vuokko Tuominen, 


Yksi onnellinen hiihtäjä Raino Hyvärinen ottaa vas- 
taan hopealusikkansa 


Onni Koso, Maija Seppälä, Esko Häkkinen, Hannu 
Luoto, Antti Tuominen ja Tuula Pesonen. 


Arvoesineet: 


Keijo Mallat, Maija Salmi, Raimo Rissanen, Raili 
Halkola, Hannu Vainonen, Ilkka Arponen, Antero 
Perä-Kasari, Seppo Hänninen, Seppo Turunen, Pau- 
la Pekkarinen, Heikki Aho, Juha Salmela, Tuula 
Häkkinen, Mikko Neuvonen, Esko Pesonen, Olavi 
Pesonen, Anneli Posti, Jukka Kandelin, Tapio Mat- 
tila, Ulla Huuhilo, Matti Tanttu, Hannu Huovila, 
Pekka Hyvärinen, Jouko Myllylä, Erkki Lepistö, Rit- 
va Pesonen, Riitta Tökkeri, Leena Nappula, Hannu 
Myllylä, Arto Ulvi, Riitta Mäkinen, Eeva Tuominen, 
Mirja Kiiveri Anne Virtanen, Pentti Lahtinen. 

Yhtiön palveluksessa olevat eniten hiihtäneet, 
joille kolmelle eniten hiihtäneelle jaettiin ylimää- 
räinen palkinto, sukset. Leo Jokivirta, Hannu Haak- 
kola ja Eino Rae. 


HARRASTUSHIIHTOJEN VALIOT 
LAPIN MATKALLA 


Tampellan harrastushiihtäjien kaikkien 150 km 
hiihtäneiden naisten ja 200 km hiihtäneiden mies- 
ten kesken suoritettiin Lapin matkojen arvonta. 
Onnellisiksi voittajiksi tulivat seuraavat: puhelin- 
välittäjä Inkeri Ruusunen (314 km), näytteenottaja 
Laila Klemola (205 km), värimies Hugo Hämäläinen 
(200 km) ja merkonomi Urho Vuorio (217 km). Siltä 
varalta, että voittajat eivät voisi lähteä matkalle ar- 
vottiin varahenkilöt, joiksi tulivat Bertta Kandelin 
ja Eine Korhonen sekä Uljas Tykki ja Tauno Laa- 
pas. Kaikki onnelliset voittajat lähtivät kuitenkin 
itse Lapin matkalle 31. 3. 61 ja palasivat sieltä rus- 
kettuneina ja reippaina 9. 4. 61. Perin tyytyväisiä 

olivat Tampellan harrastushiihdon valiot tälläkin 
kerralla Lapin lumoissa viettämänsä viikon kestä- 
vään hiihtolomaan. Äkäslompolon Rantalan talo oli 
tällä kerralla tunturihiihtäjiemme ”tukikohtana”. 

Lapin keväiset hanget houkuttelevat yhä suurem- 
pia joukkoja virkistyslomalle, johon sopivalla tavalla 
huipentuu talven hiihtokausi. Monista palkintohiih- 
täjistä onkin tullut vakituisia Lapinkävijöitä, jotka 
osan vuosilomastaan käyttävät keväisten Lapin 
hankien hohteessa. Kuka on Lapissa viikonkin viet- 
tänyt, ei tuota matkaa kadu, mutta antakaamme 
Lapin kävijöiden itsensä kertoa tässä omista matka- 
vaikutelmistaan. 


1) Rantalan vinttikammarin iloisia tyttöjä 


2) Juoksulumen ihmeellistä leikkiä Ylläk- 
sen näkötornin juurella 


3) Inkeroisten Tampellan lomalaiset Ran- 
talan pihassa. Vas, Urho Vuorio, Laila 
Klemola, Hugo Hämäläinen ja Inkeri 
Ruusunen 


4) Meidän Urho erään yli 60 vuotiaan 
helsinkiläismaisterin vieraana, joka viet- 


tää lomaansa lumeen kaivetussa ko- 
dassa asuen ja makuupussissa nukkuen 


5) Pyhätunturin autiomaja. Edustalla joh- 
tajamme Raimo Juntunen 

MATKAKUVAUS 


Tampellan harrastushiihtokilpailujen 
voittajien Lapin matkasta 


Tieto Lappiin pääsystä tuli meille kaikille suurena 
yllätyksenä. Tietysti jokainen meistä oli sitä har- 
taasti jo etukäteen toivonut, sillä olimmehan kukin 
suorittaneet siihen vaadittavan tavoitteen. 

Sitten lähtöpäivänä me neljä onnellista. Inkeri 
Ruusunen, Laila Klemola, Hugo Hämäläinen ja alle- 
kirjoittanut astuimme junaan Inkeroisten asemalta 
pitkäperjantaina 31. 3 klo 14.35. Kouvolassa meillä 
oli ensimmäinen junan vaihto, josta matkamme 
jatkui klo 15.40 Riihimäelle. Siellä meillä oli vaihto 
pohjoiseen menevään junaan, joka lähti klo 19.18. 
Tämä juna oli ylimääräinen Lapin lomalaisille va- 
rattu retkeilyjuna. Helposti löysi jokainen paik- 
kansa ja niin alkoikin pisin junamatkamme iha- 
nissa makuuvaunuissa. Junassa oli kovasti hilpeättä 
”porukkaa”. Oli ensikertalaisia ja jotkut ties jo 
kuinka monetta kertaa matkalla Lapin lumoihin. 
Siellä laulettiin, kerrottiin hyviä juttuja ja tehtiin 
uusia tuttavuuksia, sillä meillä kaikilla oli sama 
määränpää, Lappi. Junan vaihto oli vielä Kemissä, 
missä siirryimme Tornioon menevään paikallisju- 
naan. Torniossa olimme noin klo 11.10. Tämän jäl- 
keen lastasimme matkatavarat ja sukset linja-auton 
katolle ja niin alkoi viimeinen taiva] klo 13.00 pää- 
tepaikkaan, Äkäslompolon kylään. Klo olikin jo 18.00, 
kun sitten vihdoinkin olimme perillä. 

Kurssin johtaja Raimo Juntunen oli meitä ensim- 
mäisenä vastaanottamassa. Hän vei meidät ensin 
majapaikkaan, Rantalan taloon. Majoituimme siten, 
että naiset ylä- ja miehet alakertaan. Huoneita oli 
kummallakin ”porukalla” kolme ja yhteinen vah- 
vuus 35 henkeä. Tämän jälkeen siirryimme vierei- 
sessä rakennuksessa olevaan ruokailuhuoneeseen. 
Täällä kurssin johtaja toivotti meidät tervetulleeksi 
Akäslompoloon ja sitten kukin vuorollaan esitti it- 
sensä. Ja talon tapojen mukaan söimme kaurapuu- 
ron ja joimme kahvit, Tämän lisäksi halukkaat sai- 
vat vielä tilaisuuden saunomiseen. Ensimmäinen ilta 
menikin melkein tavaroiden ja suksien järjesielyissä. 
Mutta ehtipä eräät jo meistä tuloiltana tutustua ky- 
lässä oleviin retkeilijöihin ja paikkakunnan asuk- 
kaisiin. 

Ensimmäisenä kurssipäivänä heräsimme auringon 
paistaessa jo kirkkaasti taivaalla ja tietysti olimme 
iloisia siitä, että hiihtolomamme ainakin alkoi näin 
ihanasti. 

Ensimmäinen tehtävämme herätyksen jälkeen 
enner. varsinaista päiväohjelmaa oli joka aamu suk- 
sien kunnostaminen ja rasvaus. Rasvaus kävi kuin 
”tyhjää vaan”, sillä lumi oli koko ajan pehmeää 
pakkaslunta. Ei tarvinnut käyttää vaikeasti tasoi- 
tettavia ja paikkoja likaavia liistereitä, vaan kovat 
rasvat olivat tällä kertaa valttia. Samalla kun ras- 
vasimme omait suksemme, emme tietysti unohtaneet 
reippaita naisiammekaan, vaan heidän suksensa 
saivat saman voitelun kuin omammekin. 

Ensimmäisenä valloitimme Kukastunturin., Tässä 
pääsimme jo kiipeämisen ja laskemisen makuun. 
Oli todella elämys päästä tunturin huipulle, sillä 
sieltä oli laaja nähtävyys siihen kaikkeen ihanuu- 
teen mitä Lappi voi antaa sinne saapuville retkeili- 
jö:lle, Näin vei tämä ensimmäinen huippu meidät 
kaikki Lapin lumoihin. Kukas- ja Lainiotunturin vä- 
lissä oli turpeista tehty autiomaja, jonka edessä kei- 
timme kahvit. Ja tämän kahvitauon jälkeen saimme 
vielä eräät sellaisen kipinän, että kiipesimme sa- 
mantien Lainion huipulle ja sieltä sitten vasta tois- 
ten jo aikaisemmin lähteneiden jäljessä palasimme 
Rantalaan. Ja vaikka olisi luullut, että tämä ensim- 
mäinen reissu vei jo useimmilta hiihtämisen halut, 
niin toteamus oli aivan päinvastainen, jokainen 
oli intoa ja uusia valloituksia täynnä. Illalla kä- 
vimme vielä kylän suosituimmassa tanssipaikassa 
”Hikiliiterissä” verryttelemässä. Tämä paikka oli 
suhteettoman pieni, verrattuna siihen tanssijamää- 
rään, mitä siellä kävi. Äänilevyt siellä soivat, mutta 
sävelet hukkuivat tanssijoiden suhinaan, että kap- 
paleen loputtua ”orkesterin johtaja” ilmoitti aina, 
että ystävän vaihto. Tämän jälkeen siirryimme jo 
unten maille, sillä seuraavana päivänä oli Ylläksen 
valloitus. 


Toinen päivä valkeni yhtä aurinkoisena kuin en- 
simmäinenkin. Kun aamutoimet tuli suoritetuksi, 
niin kävimme taas suksille ja suuntana oli Ylläs- 
tunturi. Nousu oli todella kova, mutta osa meistä 
kiipesi aivan suoraan huipulle, toisten hakiessa hel- 
pompaa ylösmenopaikkaa, Varkaankurua. Yllästun- 
turin korkeus 749 m. Tämä oli jo niin Korkea tun- 
turi, ettei sieltä aivan joka poika suoraa laskua ota, 
vaan täytyy ottaa vinoja laskuja aivan sahanterän 
tyyliin. Varkaankurussa oli kahvinkeittopaikka ja 
kyllä se kahvi hyvältä maistuikin kovan urakan jäl- 
keen. Toiset kävivät meistä vielä toisenkin kerran 
huipulla, mutta useimpien latu johti ”kämpille”. 


Kolmas päivä muisti meitä taas auringolla. Nyt oli 
vuorossa Kesänkitunturi. Matka sinne oli jokseenkin 
samanlainen kuin aikaisemmin valloittamillemme 
tuntureille. Ei tämäkään tunturi mitään vaikeuksia 
tuottanut, kaikki olimme iloisia ja reippaita valloi- 
tettuamme huipun. Ja juotuamme taas tunturin lu- 
moissa makoisat kahvit, oli väsymys häipynyt, jos 
jollain sellaista oli ollut. Kahvinkeittopaikalta suu- 
rin osa lähti jo kotia, mutta meitä lähti pieni ”po- 
rukka” vielä uudelleen ylös ja toiselta puolelta ns. 
Pirunkurua alas. Tämä oli sellainen lasku ja rotko, 
etten aikaisemmin moista ole laskenut, oli aivan ni- 
mensä arvoinen. Mutta kyllähän sieltä alas sentään 
jokainen lähteneistä tuli, kuka mitenkin, mutta 
kaikki sentään hengissä. Sieltä matkamme jatkui 
ihanan Kesänkijärven rannalla olevan metsähalli- 
tuksen komean hirsikämpän kautta Ylläsmajalle ja 


sieltä edelleen Rantalaan. Illalla kävimme Ylläskar- 
tanossa vieraisilla. Alkuilta meni ohjelman mer- 
keissä ja lopussa niinkuin tavallisesti, juhlat päät- 
tyivät Ylläskartanossakin yleiseen ”karkeloon”. 

Neljäs päivä ei ollut edellisiä huonompi. Tavoit- 
teena oli tällä kertaa Pyhätunturin autiokämppä, 
edestakainen matka noin 30 km. Sinnepäin meno oli 
aika kovaa, sillä naiset olivat asialla ja siinä sitä 
monen pojankin paita kastui. Kun saatiin kahvit 
juotua ja paidat kuivattua, niin lähdettiin kotia 
kohti. Mutta nyt oli tahti jo paljon verkkaisempaa, 
tuntui siltä, että jokainen oli saanut menomatkasta 
tarpeekseen. 

Viides päivä se kovin oli, silloin oli kysymyksessä 
viiden tunturin valloitus yhdellä kertaa, matka noin 
50 km. Päivä koitti yhtä aurinkoisena kuin ennen- 
kin, joten ainakin ilma oli loistava. Matkaan lähti- 
jöiden tarkkaa määrää en tiennyt, muitta yksitoista 
meidän ”porukasta” tuli perille. Meitä oli kolme ko- 
vaa poikaa samasta makuuvaunun ”poterosta” ja 
vieläpä asuimme kaikki Rantalan ”peräkamarissa”, 
jotka kiersimme tämän lenkin kuudessa tunnissa. 
Ei tätä mitenkään kehua voi, mutita kohtalainen 
saavutus silti näin sunnuntaihiihtäjän kannalta. 
Saman päivän iltana kävi osa Rantalan ”peräkama- 
rin” pojista vielä Tammitieva-nimisessä vaasalais- 
ten tunturiretkeilijöiden kämpällä, siellä meillä oli 
yhteinen illanvietto. 

Kuudes eli viimeinen hiihtopäivä oli taas yhtä su- 


loinen ja kirkas kuin viisi aikaisempaakin päivää oli 
ollut, että olipa vähän ihmeellistä, että ilmat vielä 
osaltaan auttoivat muuten jo ihanaa hiihtolomaam- 
me. Näin viimeisenä päivänä menimme Ylläkselle 
mäkeä laskemaan. Loistavat johtajamme Eeva Piik- 
ki ja Raimo Juntunen valottivat meille mäenlaskun 
tekniikkaa. Varkaankurussa joimme taas kahvit 
niinkuin edelliselläkin Ylläksen reissulla. Täältä 
lähdimmekin sitten kotia kohti, Rantalaan. Viimei- 
nen ilta päättyi Rantalan kurssin lopettajaisiin. 

Olikin käsissä jo viimeinen aamu tunturien lu- 
moissa. Söimme vielä vahvasti, että jaksaisimme pa- 
lata iloisina ja reippaina etelään. Välittömästi syön- 
nin jälkeen klo 8.00 pakkaukset ja sukset laitettiin 
taas linja-auton katolle niinkuin tullessakin ja mat- 
ka alkoi kohti Torniota. Siellä olimme klo 11.30. Tor- 
niosta kävimme kukin Ruotsin puolella Haaparan- 
nassa ostoksilla, sillä täytyihän sitä olla jotain ko- 
tiakin vietävää. Klo 17.00 lähdimme Kemiin. Siellä 
kävimme makuuvaunuihin. Matka Riihimäelle meni 
oikein mukavasti vielä viimeisiä yhdessäoloja muis- 
tellessa, sillä meidän oli erottava nyt ”valtaporu- 
kasta”, joka meni Helsinkiin. Eronhetki oli tietysti 
liikuttava, mutta eiköhän me neljäkin olla joten ku- 
ten siitä selvitty. Riihimäeltä jatkoimme klo 10.45 
ja Kouvolasta edelleen Tehtaanmäelle ja perillä 
olimme 9. 4. klo 13.30. 

Motto: ”Viikon loma talvella vastaa kahta kesällä”. 


Urho Vuorio 

LAPIN KUULUMISIA 


Puhelinvälittäjä rouva Inkeri Ruusunen kertoi leh- 
dellemme harrastushiihdon palkinittomatkastaan seu- 
raavaa: 


Olin jo toista kertaa samanlaisella, ihanalla mat- 


kalla Lapin Äkäslompolon kylään. Voitin nim. tä-, 


män saman Lapin matkan Tampellan harrastus- 
hiihtokilpailussa v. 1956. Tapana on sanoa, että har- 
voin kaksi ilman kolmatta, joten toivossa on hyvä 
elää. 

Itse junamatka kyllä on kovin rasittava, kun se 
kestää niinkin kauan. Väsynyt olin kovasti meno 
sekä tulomatkasta, kun juna jyskytti ja heilutti ylös 
ja alas sekä molemmille sivuille. Vaikka olimmekin 
makuuvaunussa, ei yhtään saanut nukutuksi. Aa- 
mulla jotkut tiesivätkin kertoa, että meidän vaunun 
alla olivat kantikkaat pyörät, jotka vasta aamuyöstä 
vaihdettiin tavallisiin pyöriin. Olen aina vitkastellut 
tälle matkalle lähtiessäni ehkä juuri siitä syystä, 
että en osaa kunnolla laskea suksilla mäkeä. Tasai- 
sella maalla hiihtelen täyttä päätä, mutta mäet ovat 
minulle kauhistus. Tälläkin matkalla harmitti kun 
en muistanut ottaa tehtaan pahvia mukaan. Pahvil- 
la istuallaan lasketellen nuo mäet olisivat menneet 
vallan hienosti. 


Ennen matkalle lähtöä olin saanut pahan noidan- 
nuolen selkääni ja toisessa käsivarressa oli vaikea 
ishias, että sillä kädellä kaikenlainen kantaminen 


oli mahdotonta. Olin melko varma, että sellaisessa 
kunnossa en voi ensinkään hiihtää. Sinne Lapin 
hohtaville hangille ne sairaudet kuitenkin jäivät. 
Joka päivä hiihdin n. 15—20 km. Samoin kävi edelli- 
selläkin matkalla, jolle lähtiessä olin kovassa inf- 
luenssassa, mutta Lapissa se parani. Siellä on sitä 
Lapin taikaa, jolla tuntuu olevan ihmeellinen vaiku- 
tus ihmiskehoon ja myös -mieleen. Nyt olen taas 
niin Lapin lumoissa, että mielelläni lähtisin vaikka 
heti uudelleen. 

Ensimmäisenä päivänä suuntasimme hiihtomat- 
kamme Kukastunturille. Enpä osannut oikealla ta- 
valla pukeutua hiihtomatkaa varten, joten minun oli 
jäätävä joukosta jälkeen vähentämään vaatteita. 
Jatkoin sitten yksin matkaa tunturin lakea kohti ja 
huipulle päästyäni huomasin, että olen yksin kuin 
”nalli kalliolla”. Tunsin olevani kuin nuppineulan 
pää taivaan korkeuksissa. Tuskin uskalsin ottaa as- 
keltakaan mihinkään suuntaan, olin kauhuissani, 
enkä tiennyt mitä olisin tehnyt. Rupesin huhuile- 
maan, mutta sehän ei mihinkään kuulunut. Itku ei 
enää ollut kaukana. Sitten liittyi seuraani vielä kol- 
me muutakin eksynyttä hiihtäjää. Yhteistuumin ryh- 
dyimme suunnistamaan kohti majapaikkaa, jonka 
sitten onnellisesti löysimmekin. 

Laturetkillä keitimme aina välillä kahvit multa- 
kodassa sekä tunturien juurella nuotiotulilla. Sau- 
noimme joka päivä aina hiostavan hiihtoretken jäl- 

SUOMEN PARAS 
ILMAILUKERHO 


INKEROISISSA 


Ansaittua tunnustusta sai osakseen Inkeroisten 
Ilmailukerho 6. 5. 1961 Helsingissä pidetyssä Suo- 
men Ilmailuliiton kevätkokouksessa, jossa ensim- 
mäisen kerran luovutettiin Aero Oy:n lahjoittama 
ja kuvanveistäjä Essi Renvallin pronssiin veistämä 
”Kotkanpoika”-veistos viime vuonna maan parhai- 
ten toimineelle ilmailukerholle. Arvokkaan veistok- 
sen luovuitti Inkeroisten Ilmailukerhon puheenjoh- 
tajalle Niilo Hyväriselle Suomen Ilmailuliiton 
puheenjohtaja, prof. Wegelius, joka kiitospuhees- 
saan totesi, että Inkeroisten ilmailukerho on viime 
vuonna kuoluttanut 28 purjelentäjää ja kerhossa 
suoritettujen koulutuslentojen lukumäärän ollessa 
2450 eri lentoa. 


Inkeroisten Ilmailukerhon saavutus on sitäkin 
kunnioitettavampaa, kun kerhon miehet ja pojat 
ovat melkein kokonaan oma-aloitteisella toiminnal- 
laan hankkineet kerhon juoksevaan koulutustoimin- 
taan tarvittavat varat, joka tarve ei suinkaan ole 
vähäinen. 

Samaa on sanottava kerhon monipuolisen lento- 
kaluston hankinnasta, jonka määräysten mukainen 
huolto perushankintojen lisäksi on kysynyt ja kysyy 
edelleen jatkuvasti varoja. Talkootyöllä Tampellan 
luistinradan talvisella kunnossapidolla ja Anjalan 
kartanon tukkisavotalla kerholaiset ovat pääasiassa 
tarvittavat varat hankkineet. Tampellan Inkerois- 
ten tehtaitten isännöitsijä J. Schauman entisenä 
lentäjänä on aina antanut tukensa Tampellan suo- 
jeluksessa toimineelle kerholle. 


keen. Kävinpä myös erään neidin kanssa saunan 
löylystä välillä piehtaroimassa lumihangessa. 

Kyllä asia on niin, että Lapin hiihtomaasto hou- 
kuttelee huonommankin hiihtäjän ladulle. Jouk- 
koomme kuuluva rouva Klemola innostui asiaan 
siinä määrin, että lupasi ensi talvena lähteä Lappiin 
omalla kustannuksellaan, ellei arpaonni aasi 
hiihdossa satu ”tärppäämään”. 

Varmasti onnistunut järjestely viime talven har- 
rastushiidossa oli se, että Lappiin lähtijöiden luku- 
määrää lisättiin yhdellä. Toivottavasti vieläkin 
useammalle järjestetään mahdollisuus päästä vir- 
kistävälle Lapin matkalle hyvän harrastushiihtom- 
me palkkiona. 

Inkeroisten Ilmailukerhon 
toimelias puheenjohtaja 
Niilo Hyvärinen 


Myös Inkeroisten Lions Clubin piirissä on havaittu 
paikallisen ilmailukerhon nuorison keskuudessa te- 
kemä erinomainen kasvatustyö. Yhteistoimin kerhon 
kanssa Clubi järjesti 2. 5 paperikeräyksen, jonka 
huomattava tuotto suurimmalta osalta annetaan 
kerhon käyttöön. 


Inkeroisten Ilmailukerho perustettiin aluksi len- 
nokkikerhona 20. 3. 46, perustajina ilmavoimissa 
palvelleet nuorukaiset Tuure Hannula, Raino Erjo ja 
Niilo Hyvärinen, joista vallankin viimeksimainittu 
koko kerhon toiminta-ajan on ollut sen kantavana 
voimana. Hyvätkin asiat mennäkseen eteenpäin tar- 
vitsevat johtoonsa väsymätöntä vetäjää. 

Täydellä syyllä voi sanoa, että Inkeroisten Ilmaäi- 
lukerho ilman puheenjohtajaansa Niilo Hyväristä ei 
nyt olisi Suomen paras kerho. Sunnuntaina 7. 5. oli 
jälleen Utissa kerhon järjestämä lennokkikilpailu, 
jossa järjestävällä kerholla tällä kertaa oli epäon- 
nea, vaikka sillä lajissaan onkin aikaisemmilta vuo- 
silta montakin mestaruutta. Kerhon jäsen Leo Kok- 
ko ei tällä kertaa osallistunut hienoilla koneillaan 
kilpailuun, koska hän valmentautuu parhaillaan Eu- 
roopan kansainvälisiin lennokkikilpailuihin. 

Sivili-ilmailu on tulevaisuuden liikenneala. Hyviä 
luotettavia lentäjiä jatkuvasti tarvitaan niin ilma- 
voimissa kuin sivilialallakin. Hyvän purjelentokou- 
lutuksen saaneista nuorukaisista on helpompaa kou- 
luttaa päteviä taistelu- ja liikennelentäjiä. Siksipä 
myös Inkeroisten ilmailukerhon toiminnalle tulee 
antaa kaikki mahdollinen tuki. Toivotamme Inke- 
roisten ilmailukerhon reippaille pojille onnea ja me- 
nestystä heidän koulutustehtävässään. 


Inkeroisten Ilmailukerhon uusin purjekone. 
Koneen tyyppimerkki on 6CR jänneväli 
15 m ja pituus 668 sm. Koneeseen asenne- 
taan happilaitteet ja mittaristo, jonka on 
kerholle lahjoittanut Inkeroisten Lions-clubi 


Sana sanasta 


Autokolarin jälkeen huusi toinen osapuolista: 

— Sellaisella kuin te pitäisi olla lupa ajaa kor- 
keintaan lastenvaunuja. 

Toinen: 

— Ja sellaisen kuin te pitäisi istua niissä. 


* 


Kaksi hullua oli päässyt lentokoneeseen ja lenteli 
pilvien yllä. 

— Minä jään tässä pois, sanoi toinen ja aikoi läh- 
teä ovesta ulos. 

— Ota laskuvarjosi mukaan, sanoi toinen. 

— Mitä minä sillä teen? 

— Ulkona sataa, valisti viisaampi. 


* 


Hevonen ja aasi kiistelivät siitä, kumpi oli ylhäi- 
sempi. Hevonen oli ylpeä hienoista perinteistään, 
mutta aasi arveli: 

— Hevoset tulevat pian tarpeettomiksi tekniikan 
edistyessä. Mutta aaseja tulee aina olemaan. 

* 


Englantilainen, irlantilainen ja amerikkalainen 
lensivät yhdessä Saharan yli. 

— Lohdutonta, puhkesi englantilainen puhumaan. 

— Kuin painajaisunta, tuumi irlantilainen. 

— Millainen pysäköimispaikka, huudahti amerik- 
kalainen. 

Verta luovutettiin 


Inkeroisissa 
17. 3. 1961 


SPR:n Veripalvelun verenluovutustilaisuudet oli 
Inkeroisissa järjestetty aamupäivällä seurakunta- 
talolle: ja iltapäivällä Tampellan kerhohuoneistoon. 
Inkeroisissa oli osanotto verenluovutukseen ennä- 
tysmäistä ja tulos ylitti rohkeimmatkin tavoitear- 
viot. Niinpä seurakuntatalolla kertyi 96 veripulloa ja 
Tampellassa 122 pulloa, yhteismäärän ollessa 218 
pulloa. 

Terveyssisar Hilja Saarto kertoi lehdellemme, 
e'tä Inkeroisissa oli osallistuminen niin vilkasta, et- 
tei sellaiseen oltu varauduttu. Luovutustilaisuudessa 
suorittivat veren pullotuksen Veripalvelun sairaan- 
hoitajattaret ja eri tehtävissä avustivat heitä Tam- 
pellan terveyssisar Eeva Hirvonen sekä SPR:n Inke- 
roisten osaston jäsenet. 


"Liity veripalveluun” lukee valkoisin maalatuin kirjai- 

min Eino Raen nahkapuseron selässä. Tekstin yläpuo- 

lella on vielä valkoisella pohjalla punainen risti. Eino 

Rae onkin luovutusmäärään nähden koko maan uskol- 
lisimpia verensä luovuttajia. 

Nopeasti täyttyvät veripullot jotka suljetaan suurella 
huolella. Kuvassa vas:lla sairaanhoitaja tohtorinna 
Jääskeläinen tarkassa ammattityössä 


Kolme sairaanhoitaja-tohtorinnaa, rouvat Jääs- 
keläinen, Sjöstedt ja Lukkala, amma:tti-ihmisinä oli- 
vat avustavan henkilökunnan kantavana voimana. 
Ilolla on todettava, että verenluovutus Tampellan 
väen piirissä sai näin myönteisen vastaanoton. Tun- 
tuu siltä, että meidän Eino Raen hyvä esimerkki on 
väkeemme vaikuttanut. Hän kun on oikein himo- 
sellainen verenluovutuksessa. Hänen suonestaan 
lienee jo tiputettu verta monta tynnyrillistä. Kuten 
kuvastakin näkyy, Eino Raen ruskean nahkapuse- 
ron selässä lukee valkoisin maalatuin kirjaimin 
”Liity veripalveluun” ja tekstin yläpuolella vielä 
varmuuden vakuudeksi on punainen risti valkoisella 
pohjalla. Kukapa tietää, kuinka monta ihmishenkeä 
Eino Raen ja monen muun verenluovuttajan veri 
on: jo pelastanut. 

SPR:n veripalvelun epäitsekkäällä verenluovutus. 
työllä on mitä ratkaisevin merkitys suurten katas- 
trofitapausten hoitamisessa ja myös jokapäiväisessä 
kirurgisessa sairaalahoidossa. 

Emme koskaan tiedä, milloin meitä kohtaa jokin 
suurtapaturma, jonka uhreina kymmenet ja sadat 
ihmiset säilyttääkseen henkensä tarvitsevat nopeas- 
ti uutta verta onnettomuudessa menettämänsä ti- 
lalle. 

Pulloihin luovutettua verta tarvitaan myös jatku- 
vasti sairaaloissa, missä suoritetaan suuria leik- 
kauksia. Heikoimmassakin fyysillisessä kunnossa 
olevalle potilaalle voidaan tehdä suurikin leikkaus, 
kun on varmuus siitä, että leikkauksessa menetetty 
veri voidaan heti korvata uudella. Ne, jotka elämäs- 
sään ovat joutuneet sairaala- ja erikoisesti leik- 
kaushoitoon, ovat varmaan todenneet, että toipu- 
misaika nykyään suuristakin leikkauksista on huo- 
mattavasti lyhyempi kuin ennen. Ennen leikkauk- 
sessa menetetty veri täytyi potilaaseen kasvattaa 
vähitellen sopivan sairaalaravinnon avulla ja juuri 


Näppärästi kävi verenluo- 
vutus Tampellan tehtaan 
kerhossa. Ja täytyihän sen 
käydäkin kun paikallisen 
SPR:n avustavaan henkilö- 
kuntaan kuului kokonaista 
kolme sairaanhoitaja tohto- 
rinnaa 


tästäkin syystä potilas joutui olemaan aivan liian 
kauan sänkypotilaana, josta taasen seurasi muita 
terveydellisiä haittoja. Nykyään sairaalaan veripal- 
velun avulla hankittu veri tulee tässä vaiheessa po- 
tilaan ja lääkärin avuksi. Verisenkin leikkauksen 
jälkeen potilas toipuu nopeasti verensiirron avulla. 
Kuitenkaan veripalvelun avulla hankittua pullo- 
verta ei aina ole sairaaloissa, koska veren varastoi- 
misella on omat rajoituksensa. Senpä takia sairaa- 
loiden läheisyyteen tarvitaan vissi määrä veren luo- 
vuttajien reservejä, jotka lupautuvat heti hälytyksen 
saatuaan menemään sairaalaan veriansa luovutta- 
maan. 

Tällaisia epäitsekkäitä, tätä perin tärkeää asiaa 
ymmärtäviä henkilöitä on tehtaittemme työosas- 
toilla jo ennestään rekisteröityinä. Viime verenluo- 
vutuksen yhteydessä löytyi jälleen paljon sellaisia 
verenluovuttajia, joilla on sopiva veriryhmä tähän 
sairaalassa tapahtuvaan verenluovutukseen. Toivot- 
tavasti kaikki nämä uudet henkilöt nyt myös lu- 
pautuvat sairaalamme verenluovuttajiksi, kun ter- 
veyssisaremme toimesta tästä asiasta heidän puo- 
leensa käännytään. 

Meillä on hyvä sairaala ja sairaalassamme pätevä 
kirurgi, sen me kaikki tiedämme. Me verenluovutta- 
jat voimme nyt vähäiseltä omalta osaltamme edes- 
auttaa sairaalamme toimintavalmiutta ja olla mu- 
kana työssä, jolla monia ihmishenkiä voidaan pelas- 
taa. Vetoamme erikoisesti sellaisiin päivätöissä ole- 
viin verenluovuttajiin, jotka työpaikkapuhelimen 
välityksellä voidaan tarvittaessa nopeasti hälyttää 
sairaalaan. 

Lopuksi haluamme tässä antaa tunnustuksen 
SPR:n Inkeroisten osaston jäsenille siitä henkilö- 
kohitaisesta ennakkomainonnasta, jota he tekivät 
verenluovutustilaisuuden — onnistumisen = hyväksi 
paikkakunnalla. Ehkäpä juuri sen ansiosta näin 
kaunis tulos saavutettiin, sillä hyväkin asia onnis- 
tuakseen tarvitsee juuri henkilökohtaista mainon- 
taa. 


AAMIAISRUOKA- JA 
PIKKULÄMMINKURSSI 


Tampellan Inkeroisten kerholla 


Tampellan Inkeroisten Virkailijakerhon Naistoi- 
mikunta järjesti 22. 3 tehtaan kerhossa aamiais- 
ruoka- ja pikkulämminkurssin. Opettajina kurssilla 
toimivat Teininkallion kansalaiskoulun kotitalous- 
opettajat neidit Maija Närhinen ja Liisa Kanerva. 

Tilaisuuden avaussanat lausui naistoimikunnan 
puolesta rouva Pirkko Kämäräinen, jonka jälkeen 
välittömästi alkoi aamiaisruokien ja pikkulämpi- 
mien valmistus. Kursseilla käytiin läpi 11 eri ruoka- 
lajin valmistus, joiden yhteydessä erikoisesti selos- 
tettiin uusien mausteiden käyttöä ruokien maun pi- 
ristäjinä. 

Tilaisuudessa oli läsnä 40 virkailijan rouvaa ja 
Tampellan naisvirkailijaa. 

Tilaisuus päättyi tietysti eri ruokalajien maistiai- 
siin ja perin hyviltä ne maistuivatkin. 


I KURSSILLA VALMISTETTUJA PIKKU- 
LÄMPIMIÄ 


PIZZA NAPOLITANA 
Pohja: 
2!/, dl vehnäjauh. 
2 rkl hiivaa 
1 dl vettä 
Täyte: 
Öljyä 
sinappia 
juustoviipaleita 
anjovista 
tomaattiviipaleita 
juustoraastetta 
basilikaa 

Jatk. siv. 32 ja 33. 

TÄYTETYT BOUCHET 


Voitaikina: 

300 g vehnäjauhoja 
2 dl kylmää vettä 

300 g margariinia 

Muhennos: 

1!/, rkl margariinia 


3 


vehnäjauhoja 


2—3 dl kermamaitoa 
1/> tl] cyrryä 


suolaa 
katkaa 


HERKKULEIPA 


ranskanleipäviipaleita 
vasikanfilettä 
sellerisuolaa 
korvasienimuhennosta 


TV-PIZZA 


Pohja: 
200 g margariinia 
4 dl vehnäjauhoja 
2 rkl vettä 
Täyte: 
3 rkl öljyä 


2—3 
6 


sipulia 
nakkia 


1 dl tomaattisosetta 
1/, dl oliiveja 


7—8 


200—250 g 


(1—2'TKI 


suolaa, valkopipp. timjamia 


juustoviipaletta 


HUMMERIKUORUKKA 
1 tölkki hummeria 
1 tölkki herkkusieniä 
spaghettia 
4 dl kermaa 


sherryä tai konjakkia) 


Kiinnostuneena ja kiitolli-- 
sena seuraa rouvien suuri 
joukko havainto-opetusta. 


Kansalaiskoulun talousopet- 
tajat Maija Närhinen ja Lii- 
sa Kanerva antamassa ha- 
vainto-opetusta pikkuläm- 
pimien valmistukseen 


TÄYTETYT TUULIHATUT 


150 g margariinia 
4 dl vettä 
175g vehnäjauhoja 
4 munaa 
Täyte: 
valkokastike 
raastettua juustoa 
kuminoita 


II KURSSILLA VALMISTETTUJA AAMIAIS- 
RUOKIA 
LÄMMIN GRAPE 
grapehedelmän puolikas 
hunajaa 
voisulaa 
;+ . kirsikoita 


; "MAKKARAMUHENNOS 

-1/4 Kg nakkeja 

-1!/a:dl kermamaitoa 
tomaattisosetta 


Kevättalven 


koulutustoimintaa 


Inkeroisten tehtaalla = 


Lehtemme viime numerossa kerroimme Inkerois- 
ten tehtailla suoritetuista testauksista ja työnjohta- 
jakerhon = puitteissa järjestetystä = alustustilaisuu- 
desta, jossa kuljetuspäällikkömme esitteli työnjoh- 
tajakunnalle laitoksemme sisäisiä kuljetusongelmia. 


Tällaiset informaatioluontoiset alustustilaisuudet, 
joissa alustuksen pohjalta keskustellaan yhteisistä 
työasioista, ovat syntyneet tavallaan pakon sanele- 
mina, koska näinkin suuressa työyhteisössä helposti 
syntyy tilanne, jossa vasen käsi ei tiedä mitä oikea 
tekee. Ilolla on todettava, että juuri työnjohtaja- 
kunta tässä tärkeässä asiassa on osoittanut kiitet- 
tävää oma-aloitteisuutta oman kerhonsa puitteissa 
toivomalla tällaisten tilaisuuksien järjestämistä ja 
esittämällä toivomuksia siitä, mitä asioita näissä ti- 
laisuuksissa olisi otettava esille. Vanha sananlasku- 
kin sanoo, että puhuen asiat selviävät. — Varmaan 
ne myöskin ovat paljon selvinneet näissä tilaisuuk- 
sissa, joskin työyhteisössä aina tapahtuu myös sel- 


* TÄYTETTY RANSKANLEIPA 
ranskanleipä 
voita 
juustoviipaleita 
omenaviipaleita 
sinappia 
metwurstia 


MUNAHYYTELÖ 
6 munaa 
4 dl maitoa 
suolaa 
1!/, rkl voita 
ruohosipulia 


TOMAATTIJUOMA 
1 tölkki tomaattimehua 


1 rkl Hp-kastiketta 

1 sitruunan mehu 
sokeria 
suolaa 
valkopippuria 


Henkilökunnan päällikkö majuri 
G. Hartman selostaa Tampellan 
toimihenkilöryhmän — eläkeasiaa 


laista, mitä ei voi ratkaista sovitulla ennakkopää- 
töksellä vaan ratkaisu on tehtävä jokaista tapausta 
varten erikseen. 

Yksi tällainen monille ajankohtainen ja suurta 
mielenkiintoa herättänyt alustus- ja keskusteluti- 
laisuus oli tehtaan kerhossa, jolloin henkilökunnan- 
päällikkö majuri G. Hartman selosti 'työnjohtaja- 
kunnalle Tampellan eläkesäätiön sääntöjä toimi- 
henkilöryhmän eläkkeiden osalta. Antoisassa alus- 
tuksessa todettiin, että hiljattain uusitut eläkesää- 
tiön säännöt noudattavat nykyisiä sosiaalisen ajat- 
telun linjoja ja että toimihenkilöryhmän vanhuu- 
den iturva Tampella-yhtymässä on hyvin hoidettu. 
Lisäksi keskustelussa selvisi monia tulkintakysymyk- 
siä. Keskustelussa tuli myös esille toimihenkilöryh- 
män sairashoito jo aikaisemmin käytössä olleiden 
lääkärinlappujen osalta, joiden suhteen toivottiin 
parannusta. Uudet lääkärinlaput toimihenkilöiden 
lääkärissä käyntiä varten onkin nyt otettu käytän- 
töön 1. 5. 1961 alkaen. 


SAVUKALASALAATTI 
savukalaa 
herneitä 
keitettyjä makarooneja 
Kastike: 
vatkattua kermaa 
raast. piparjuurta 
etikkaa 
sokeria 


KEVÄTSALAATTI 
valkokaalia 
selleriä 
omenaa 
suolakurkkua 
kirsikoita tai retiisejä 
Kastike: 
6 rkl majoneesia 
!/, dl vatkattua kermaa 
persiljaa 

Ekonomi Mikko Salomaa 
luennoi esimiehen ja 
alaisen keskinäisistä 
suhteista 


Kevätkauden koulutustilaisuuksien päätteeksi so- 
siaaliosasto järjesti työnjohtajakerhon toivomuk- 
sesta esitelmätilaisuuden, jossa 2-osaisessa luen- 
nossa käsiteltiin paljon puhuttua, mutta aina ajan- 
kohtaista teemaa: ”Esimiehen ja alaisen keskenäi- 
set suhteet työelämässä.” 

Mielenkiintoisen ja havainnollisen esityksen ai- 
heesta piti ekon. Mikko Salomaa Teollisuuden Työn- 
johto-opistosta. Lennokkaasti esitetystä ja uusia 
ajatuksia herättäneestä esitelmästä kuulijain mie- 
liin varmaan jäi se tilanneasettelu, kun alainen al- 
kaa huomata, että hänen esimiehensä asenne alai- 
seen alkaa kylmetä ja saada meidän omasta mie- 
lestämme jopa epäoikeudenmukaisiakin ilmenemis- 
muotoja. Tässä tilanteessa me niin helposti vieri- 
tämme kaiken syyn esimiehemme niskoille, emmekä 
halua edes ajatella, että syy välien huonontumiseen 

Inkeroisten tehtaitten työnjohtajakunta seuraa esimie- 
hen ja alaisen suhteita käsittelevää luentoa 


voi olla meissä itsessämme. Luennossa voimakkaasti 
suositeltiin tässä tilanteessa itsetutkistelua esimie- 
hen arvostelun sijaan. Varmaa onkin, että kriitilli- 
nen tosiasioihin perustuva omien heikkouksien ja 
virheiden analysointi, niiden toteaminen ja niistä 
irti pyrkiminen parantaa suhdettamme esimieheen. 
Ihmisluonto on kuitenkin sellainen, että perin vai- 
keaa meidän on rehdisti tunnustaa omia heikkouk- 
siamme. Mutta kun määrätietoisesti itseämme sii- 
hen kasvatamme, niin keskinäiset ihmissuhteet 
myös paranevat. 


AMERIKKALAISTEN ”SICK HUMOR” 


— Kuulin, että veljesi putosi telineiltä ja kuoli. 
— Niin teki. 
— Otan osaa. Mitä hän teki siellä telineillä? 
— Odotti hirttämistä. 
* 
— Äiti, anna maitoa. 
— Ole hiljaa ja juo oluesi. 
* 
— Saako Pekka tulla leikkimään kanssamme? 
— Ei hän voi tulla. Tiedättehän, että hänellä on 
spitaali. 
— No, saammeko sitten katsella, kun hän mätä- 
nee? 
* 
— Tämä on isoäidin tuhkakasa. 
— Otan osaa suruusi. Koska hän kuoli. 
— Ei hän kuollut. Hän on vain niin kirotun laiska, 
ettei viitsi hakea tuhkakuppia. 
* 


— Äiti, täytyykö minun syödä tämä kananmuna? 
— Kyllä. 
— Nokkakin? 

HEINOLASTA 


”Dolkuja ihmisen luota ihmisen luo” 


Jyränkölä heinolalaisia lähellä 


Heinolassa toimii yksi Suomen 23:sta kristillis- 
yhteiskunnallisesta setlementistä, Jyränkölä-nimi- 
senä. Koska sen toiminta ulottuu laajalti koko 
kaupungin alueelle ja kohdistuu kaikkiin ikä- 
kausiin, on lehtemme kääntynyt toiminnanjoh- 
taja Tuure Laitisen puoleen pyytäen tietoja Jy- 
ränkölän toiminnasta. Setlementtityö on tam- 
pellalaisille jo sikäli ennakolta tuttua, että Tam- 
pereella toimii Tampellan henkilökunnan kes- 
kuudessa Saukkola-niminen työpiste, jonka mo- 
ninaiseen toimintaan on saatu useita kertoja tu- 
tustua myös Tampella-lehden sivuilla. Ja onpa 
Heinolan tehtaallakin jo ollut kosketusta Jyrän- 
kölään. Kuluneen talven aikana näet suorittivat. 
eräät tehtaan työnjohtajat Jyränkölän opistossa 
työnjohdollisen peruskurssin, käyden säännöl- 
lisesti joka viikko talven ajan koulunpenkillä 
oppia ottamassa ja suorittaen keväällä opetuk- 
seen liittyvän kokeen, josta näkyvänä muistona 
saatiin Tietomiehen jakama ansiokas todistus. 
Toiminnanjohtaja Laitinen kertoi Jyränkölän 
työstä seuraavaa: 

— Tohtori Sigfrid Sirenius, setlementtiliikkeen 
perustaja Suomessa, on määritellyt sen tarkoituksen 
seuraavasti: ”Setlementin tarkoituksena on raken- 
taa polkuja ihmisen luota ihmisen luo.” Määrätyltä 
kannalta katsottuna on ylläolevassa tiivistetty myös 
Jyränkölän toiminnan yksi perustarkoituksista. Ih- 
misellä on merkillinen taito ryhmittyä poliittisten, 
uskonnollisten, aateellisten, taloudellisten ja luke- 
mattomien muiden aiheitten ympyröihin. Eikä tietä 
ryhmästä toiseen löydy, ei edes polkua. Kuitenkin 
tällaista yhteyttä kaivataan. Tämän ymmärtäen on 
Jyränkölä omalta osaltaan yrittänyt saada eri ta- 
valla ajattelevia ihmisiä kokoon rakentavassa mie- 
lessä keskustelemaan kulloinkin esillä olevasta ky- 
symyksestä. Niinpä kuluneenkin talven aikana on 
selvitetty sellaisia aiheita kuin ”Onko kirkko kan- 
san kirkko?” ”Tarvitseeko Suomi puolustuslaitosta”, 
”Työmiehen isänmaa”, ”Kunnallispolitiikka poltto- 
pisteessä”. Alustajina ovat olleet eri alojen asian- 
tuntijat: pääjohtaja Olavi Lindblom, tohtori. Aarne 
Siirala, Pentti Linkola, kirjailija Jussi Talvi sekä 
kunnallispolitiikan johtohenkilöitä. Tarkoituksena 
on ollut saattaa eri yhteiskuntapiirien kansalaisia 
saman pöydän ääreen kuuntelemaan toinen toisiaan, 
jotta ymmärrettäisiin myös omasta poikkeavia kat- 
sontakantoja ja eri tavalla orientoituvia ihmisiä. On 
siis pyritty rakentamaan polkuja ihmisen luota ih- 
misen luo. : 


Tuure Laitinen 


— Toinen määritelmä setlementtityön tarkoituk- 
sesta on: herättää uinuvaa ihmiselämää. Tästä pers- 
pektiivistä Jyränkölän työtä katseltaessa tulee esille 
ne yli 100 opintopiiriä ja kerhoa, jotka opistomme 
ja työkeskuksemme suojissa kokoontuvat. Halumme 
todellakin on herättää ihmisessä piileviä mahdolli- 
suuksia, joiden aarnio jokainen persoonallisuus on, 
mutta joka herättämättä useassa tapauksessa jää 
vai mahdollisuudeksi. Heinolan Työväenopisto, joka 
Jyränkölän yhtenä työmuotona osaltaan toteuttaa 
tätä, on maamme yksi monipuolisimmista tämänta- 
paisista oppilaitoksista. Sen suojissa kokoontuu ny- 
kyisin yli 900 opiskelijaa harrastelujen ja opinto- 
muotojen ympärillä: kielet, musiikki, ammatilliset, 
elämäntaidolliset, esitystaidolliset, taide-, käsityö. ja 
askarteluharrastelu, liikunta ym., yhteensä kaik- 
kiaan 72 opintopiiriä. Toisen toiminnallisen ryhmän 
muodostaa 65 vuotta täyttäneiden ikioma, maamme 
vanhin vanhusten kerho, se on jo toistakymmentä 
vuotta kerännyt vanhuksia harrastelujen ääreen, 
jotka ulottuvat piirakanpaistamisesta ja luutien 
valmistamisista kuorolauluun, piirtämiseen ja ru- 
nojen kirjoittamiseen. Toista sataa pirteätä vanhus- 
ta kerääntyy joka viikko erilaisten kohteitten ym- 
pärille. Lisäksi on kerholla viikottain ohjelmatuo- 
kionsa, jolloin he itse suorittavat monipuolisen oh- 
jelman ja jossa — tämä on erikoista koko maassam- 
me — kaupunkilaiset yksityisinä ja järjestöinä tar- 
joavat kerta toisensa, vuosi vuoden jälkeen herkul- 
lisen kahvin leivonnaisineen kerhon jäsenille. Kol- 
mas tämäntapainen toiminallinen ryhmittymä, joka 
herättelee uinuvaa ihmiseloa, on Jyränkölän poika- 
ja tyttökerhotoiminta. Heille tarkoitettuja kerhoja 
on tällä hetkellä 32, joissa yhteensä noin 450 jäsen- 
tä. Kullakin kerholla on ohjaajansa ja kerhon toi- 
minta keskittyy joko johonkin erikoisharrasteluun: 
laulu, soitto, piirustus, ruotsi, voimistelu, tanhut jne. 
Tai sitten kerho on harrastuksiltaan monitahoinen, 
jolloin sen ohjelmaan kuuluu kaikki terveen lapsen 
kasvamiselle sopivaksi katsottu puuhailu. 


Jatk. siv. 37. 

Juitastamme 


Junk 


1) Posliininmaalaus on nykyaikana suosittu taideharras- 
telu. 2) Taideharrastelut ovat opistossa monipuoliset. 
Tässä kuva kuvanveisto- ja mosaikkitöiden harjoitus- 
illasta. 3) Kerholaiset viettämässä kesäleiriään Hujan- 
salon Isosaaressa, jossa Jyränkölällä on maanmainio 
leiripaikka. 4) Veitikat ovat kerholaisten kuopuksia, 
alle kouluikäisiä, joiden kerhoilut koostuvat pääasialli- 
sesti leikistä ja laulusta. 5) Kultakerho, 65 vuotta täyt- 
täneiden kerho, jonka keskiviikkoisesta kahvituokiosta 
näpätty kuva. 6) Kultakerhon miespuoliset "vanhat 
parrat” luudantekotalkoissaan. 


Heinolan kaupunginhallitus ja -valtuusto' 
vierailulla Tampellassa 


Heinolan kaupunginvaltuuston ja kaupunginhalli- 
tuksen jäsenet oli kutsuttu toukokuun 19 p:nä 1961 
ensi kerran tutustumiskäynnille Tampellan Heino- 
lan tehtaille Rautsaloon. 

Niin kaupunginvaltuuston kuin kaupunginhalli- 
tuksenkin aikoinaan tekemät merkittävät päätökset 
olivat vaikuttaneet siihen, että Tampellan fluting- 
tehdas sai sijoituspaikakseen Heinolan Rautsalon. 
Vain harvat kaupunginvaltuuston ja -hallituksen 
jäsenet olivat aikaisemmin rakennustyön kestäessä 
käyneet tehtailla. Tehtaan tuottama tuote, fluting- 
kartonki, oli vierasta. Luonnollisesti käynnistä muo- 
dostui mielenkiintoinen, valtuutetuille uusia näkö- 
aloja avannut matka. 

Vieraiden saavuttua tehdasalueelle toivotti ins. 
Heikki Klemetti heidät tervetulleiksi. Kun tämän 
jälkeen oli jakauduttu pienempiin ryhmiin, lähdet- 
tiin osastoinsinöörien opastamina tutustumiskier- 
rokselle tehtaan eri osastoille. 

Kiertokäynnin aikana tuntui herättävän eniten 
ihmettelyä tehtaiden laajuus ja erilaisten laitteiden 
moninaisuus ja suuruus. Vieraiden esittämiin mo- 

— Joskus on setlementtityö määritelty myös tar- 
koitukseltaan seuraavasti: ”Ne, joille on arvokkuut- 
ta, menettävät sen ja ne, joilla ei ole, saavat arvok- 
kuutta.” Nämä hieman salaperäisiltä tuntuvat aja- 
tukset sisältävät myös erään työmme tärkeän piir- 
teen. Ihmisarvo mitataan helposti varallisuuden, 
oppiarvon, yhteiskunnallisen aseman yms. mukaan. 
Kaikesta demokratisoitumisestaan huolimatta jää 
usein ihminen unohduksiin ja suhteet määräytyvät 
edellä lueteltujen tai muiden samantapaisten arvos- 
tusten perusteella. Setlementissä tapaa saman har- 
rastelun ääressä sangen eritahoisen ihmisryhmitty- 
män: suutari saattaa tutkia yhdessä tuomarin kans- 
sa kirjallisuutta, tohtorin rouva lukee sahatyömie- 
hen vaimon kera englantia, koulun rehtori ja saman 
oppilaitoksen oppilas käyvät samalla psykologian 
tunnilla, talonomistaja ja vuokralainen kohtaavat 
toisensa askartelupiirissä, insinöörin ja portinvarti- 
jan rouvat opettelevat yhdessä kotitaloutta jne. 

— Arvokkaat haluavat luopua arvokkuudestaan 
ja arvottomat tuntevat ihmisarvonsa. 

— Näin toimii siis lyhyesti mainittuna Jyränkölä. 
Se on saanut Heinolan kaupunkiyhteisössä laajan 
hyväksymisen, sillä kortistojen mukaan joka neljäs 
kaupungin asukas on jossakin elämänsä vaiheessa 
kuulunut Jyränkölän toimintaan. Jyränkölän johto- 
kunta, johon kuuluu erilaisesti orientoituvia henki- 
löitä kaikista yhteiskuntapiireistä, toivoo voivansa 
edelleen suorittaa setlementin työn luottamuksen 
arvoisesti siten, että myös Tampellan väestö löytää 
sen suojista harrastuksilleen toteuttamismahdolli- 
suuksia. 


niin kysymyksiin antoivat teknillinen johtaja ja 
osastoinsinöörit asiantuntemuksella vastauksia ja 
kun viimein pakkausosastolta siirryttiin tehtaan ul- 
kopuolelle, oli nähty alusta loppuun koivupuun 
muokkautuminen kartongiksi. 

Tehdastyömaan ruokailuparakissa järjestetyssä 
kahvitilaisuudessa piti ins. Klemetti puheen, jossa 
hän lausui m.m.: ”Te vieraamme olette myötävai- 
kuttaneet Tampellan tuloon Heinolaan ja oli aika 
kutsua Teidät tänne Rautsaloon tutustumiskäynnil- 
le. Puolivalmista ei haluttu näyttää ja siksi tutus- 
tumiskäynti on viivästynyt. Täällä on päästy nyt 
niin pitkälle, että viimeiset laitteet saadaan käyntiin 
tämän kuukauden aikana. Toivottavasti olette näh- 
neet sen työn laajuuden, mikä täällä on tehty, Kun 
pyörät pyörivät, merkitsee se hyvinvointia meille 
heinolalaisille.” 

Lopuksi hän esitti toivomuksen, että kaupunki 
edelleen suhtautuisi myötämielisesti Tampellaan. 

Valtuuston jäsen Kalle Saarelma kiitti isäntävä- 
keä vieraiden puolesta kertoillen tähän tapaan: 
”Mitä me olemme tutustumismatkallamme nähneet, 
se on ollut yllättävää. Olemme huomanneet, että se 
maa, minkä aikoinaan luovutimme, ei ole mennyt 
hukkaan. Vaikka me kaupunkilaisina toivommekin 
tänne lisää rakennuksia, suomme sentään tehtaan 
suunnittelijoille ja rakentajille ansaitun levon. Suu- 
ren tehtaan suunnittelutyö on vaatinut erikoisen 
paljon, se on vaatinut paljon tupakkaa (— ja hou- 
suntakapuolia — jostakin pöydästä). 

Heinolaan saapuvat matkailijat kysyvät usein tie- 
toja Tampellasta. Nyt, kun näin nämä tehtaat, sain 
pontta ja tietoa, joten voin entistä paremmalla 
asiantuntemuksella puhua vieraille, mitä täällä 
Rautsalossa on ja mitä täällä valmistetaan. 

Yhteistoiminta kaupungin ja Tampellan välillä 
on sujunut joustavasti — kai se edelleenkin jatkuu.” 

Kiitettyään hyvästä opastuksesta hän esitti lo- 
puksi. toivomuksen, ettei tämä olisi ollut viimeinen 
kerta, kun pääsimme näitä Tampellan Heinolan teh- 
taita katsomaan. ä 

Kahvitilaisuuden jälkeen, ennen kuin linja-auton 
nokka suunnattiin takaisin kaupunkiin, käytiin vielä 
katsomassa Rautsalon asutusaluetta. 


we—m.m,1[r"rD9< r -—rr.-.r———. 


— Kuulin, että hautasit vaimosi viime viikolla. 
— Oli pakko. Hän oli näes kuollut. 
* 
— Liukuuko isoäitinne vieläkin kaidepuita pitkin? 
— Me kiersimme piikkilankaa niiden ympärille. 
— No, auttoiko se? 
— Ei, mutta se hidastaa hänen vauhtiaan. 
* 
— Oletteko te se urhea nuori mies, joka pelasti 
poikani jäistä? 
— Kyllä, rouva. 
— No, mihin ihmeeseen piilotitte hänen kintaansa? 

Kun 

kaupungin isät 
tutustuivat 
Tampellan Heinolan 
tehtaaseen 


1) Tekn.joht. Heikki Klemetti toivottamassa 
Heinolan kaupungin äidit ja isät terve- 
tulleiksi Tampellan tehtaille 

2) Eräs valtuutettujen ryhmä on tutustu- 
miskierroksellaan tullut kuorimolle, jossa 
tutustuttiin moninaisiin | laitteisiin ins. 

Hangasluoman opastuksella 


3) Tutustumiskierros päättyi kahvitilaisuu- 
teen tehtaan ruokalaparakissa. Pöydän 
vas. puolella valtuutetut Tauno Saavalainen, Tuulikki 
Korpinen ja Inkeri Suhonen oikealla ins. Vide Wing- 
vist, ins. Jaakko Puukko, valtuutettu Kalle Vehviläi- 
nen ja sos.pääll. Olavi Linnakko 

4) Ins. Jaakko Puukko esittelemässä höyryvoimalaitok- 
sen isoa mittaripöytää valtuutetuille Inkeri Suhoselle 
ja Tuulikki Korpiselle 

5) Kaupunginvaltuuston jäsenet Otto Elovaara ja Eino 
Pajari sekä Simo Hangasluoma seuraavat hakkeen 
siirtoa kuljettimella kuorimolta massatehtaalle 

Heinolan tehtaan jalkapal- 
lojoukkue, joka kamppaili 
tasaväkisesti kaupungin 
puulaakimestaruudesta. Pe- 
laajat vasilta Yrjö Kuulu- 
vainen, Pertti Kautonen, 
Pekka Värrälä, Paavo Miet- 
tinen, Arvo Pitkänen, Reijo 
Heikkinen, Paavo Partanen, 
Seppo Leppänen, Olavi 
Laakko, Jouni Holtari ja 
Lasse Mukula 


Högforsille jalkapalloilun 


puulaakimestaruus Heinolassa 


Heinolan puulaakimestaruus jalkapalloilssa v. 
1960 ratkaistiin vasta tämän vuoden puolella, tar- 
kemmin sanottuna toukokuun 12 pnä. 

Viime syksynä loppuotteluun selviytyneet Kymin 
Osakeyhtiön Högforsin tehtaan ja Tampellan Hei- 
nolan tehtaan joukkueet eivät kahdesta yrityksestä 
huolimatta saaneet selvää toisistaan, vaan ottelut 
jäivät tasatuloksiin jatkoajasta huolimatta. 

Tiukaksi muodostui tämä kolmaskin loppuottelu, 


sillä Högfors vei mestaruuden vasta jatkoajan jäl- 
keen tuloksella 2—1. Varsinainen peliaika päättyi 
tasatulokseen 1—1, mikä oli myös puoliajan tulos. 


Huomioonottaen aikaisen ajankohdan oli ottelu 
varsin hyvätasoinen, 


-Högfors sai täten haltuunsa PYP:n lahjoittaman 
kiertopalkinnon, johon joukkueella on nyt kaksi pe- 
räkkäistä kiinnitystä. 


SEEATTT68€ m—=< |; 


hyväksytty .% O 


TAASKO JOUTUU LASTA KAKSI 
AUTON YLIAJAMAKSI? 


NEUVO LAPSIA JA KIELLÄ 
LEIKKIMÄSTÄ AJOTIELLA 

lamperelainen 


Kutoja Helmi Salakoskesta voi sanoa yllä 
olevan lauseen, sillä hän asuu vielä syntymäkodis- 
saan Armonkalliolla. Hänen isänsäkin oli Tampe- 
reella syntynyt. 


Helmi Salakoski aloitti työskentelynsä pellava- 
tehtaan kutomossa 4. 4. -10 12-vuotiaana, tosin vain 
puolilla päivillä. Toinen puolipäivää oli nimittäin 
koulunkäyntiä pellavatehtaan koulussa, jossa silloin 
oli opettajana neiti Hellman. Näiltä ajoilta muistaa 
hän, että tehtaan johto kustansi nuoret tytöt ke- 
sällä kahdeksi viikoksi Varalaan. Siellä heille ope- 
tettiin uintia ja voimistelua opettaja Nirosen joh- 
dolla. Täytettyään 15 vuotta hän pääsikin sitten ko- 
kopäiville. Jo viime vuonna sivuutti kutoja Sala- 
koski palvelusajassaan 50 vuoden rajapylvään, mut- 
ta vaihdettuaan vuonna -46 osastoa kutomosta 
vyyhtimöön oli palvelusajoissa sattunut jokin ereh- 
dys, joten kahvitilaisuus ja kultaisen rintasoljen 
luovuttaminen oli hieman myöhässä. Tässä tilai- 
suudessa ins. Forss piti Helmi Salakoskelle puheen 
ja kiitti häntä yhtiön puolesta pitkäaikaisesta pal- 
veluksesta. 


Helmi Salakoski kertoi harrastavansa teatteritai- 
detta katsomon puolelta. Hän on vielä pirteä ja hy- 
väntuulinen, joten vastauksetkin lausutaan hymy- 
suin. Paljon on Tampere muuttunut tämän runsaan 
50 vuoden aikana. Salakoski sanoo työmatkansakin 
lyhentyneen paljon Lapintien rakentamisen jälkeen. 
Ennen oli kierrettävä, useinkin huonossa kunnossa 
olevia kuraisia kyläteitä. Nyt pääsee suoraan sileitä 

Helmi Salakoski työnsä ääressä 


katuja, ja jos menee pitemmällekin, niin ei tarvitse 
turvautua ”issikkaan”, vaan pääsee linja-autolla. 


Kaikkia esimiehiään hän kiittää hyvästä kohte- 
lusta. Hän mainitsi niitä eri aikoina olleen noin nel- 
jä viisi osastoinsinööriä ja useita työnjohtajia. Työt 
ja kotiolot ovat sujuneet rauhallisesti, vaikka maa- 
ilmalla on monesti jyrissyt. Helmi Salakosken isä 
oli myös tehnyt aikanaan pitkän päivätyön Tam- 
pellasta häkilä- ja valimo-osastoilla. 


Työtoverit yhtyvät onnitteluihin ja kiittävät Hel- 
miä hänen välittömästä suhtautumisestaan kanssa- 
ihmisiin ja toivovat vielä kauan saavansa pitää 
häntä keskuudessaan. 

Ae T:nen 


KUTEN SANOTTU... 


Älä ponnistele päästäksesi korkeisiin asemiin, 
vaan yritä täyttää paikkasi. Alä välitä siitä, ettei 
kukaan sinua tunne, vaan yritä tulla tuntemisen ar- 

* voiseksi. 
(Konfutse) 


ANTTI TYNI: 
Vierailukäynti 


Länsi-Saksan vammaisjärjestöt BVS ja DVS, jois- 
ta edelliseen kuuluu kaikki invalidit, ja DVS käsit- 
tää sotatoimissa vammansa saaneet, järjestivät 6. 
Deutsche Versehrten-Skiwettkämpfe in Bad Wiessee 
13—19, 2. 1961 — Kuudennet Saksan vammaisten 
Hiihtomestaruuskilpailut. — Bad Wiessee on 
Länsi-Saksan turisti- ja talviurheilukeskus, joka si- 
jaitsee Tegernsee järven rannalla alppien juurella 
noin 70 km Miinchenistä Itävaltaan päin. Itäpuolel- 
le jää Salzburg ja länsipuolelle Innsbruck. 

Tässä turistikylässä, joka majoittaa 7000 turistia, 
on 4000 asukasta. Täällä pidettiin vammaisten tal- 
vimestaruuskilpailut v. 1961. Osanottajat oli kut- 
suttu useista maista. Suomesta osallistui kuusi hiih- 
täjää, joista kirjoittaja oli yksi. Veljesliiton esityk- 
sestä: ja Tampellan suosiollisella suhtautumisella oli 
minulla mahdollisuus päästä osanottajaksi kisoi- 
hin. Ohjelmaan kuului syöksylasku, pujottelu ja pi- 
tuushiihto. Suomen juokkue osallistui pituushiih- 
toon, ja matkalle lähdettiin Suomesta 12. 2. -61 ja 
kotiin palattiin 3. 3. -61. 


Menomatka oli suunniteltu siten, että ensin tutus- 
tuimme Tukholmaan ja Köpenhaminaan, mistä 
matka jatkui Rooman pikajunalla suoraan Miinche- 
niin. — Tukholmaan saavuimme 13. 2. -61 klo 8.00. 
Vastassa meitä oli Ruotsin vapaaehtoisjärjestön 
edustaja kapt. Colliander, joka osallistui talvisodas- 
samme Sallan suunnan taisteluihin. Päivällä meitä 
vietiin ympäri Tukholmaa, sen alla ja päällä. Päi- 
vällinen syötiin Kalastajatorpalla, jossa oli mukana 
Suomen sotilasasiamiehet, majurit Toivonen ja Lar- 
kas (viisiottelija). Siirryimme viimein Kuninkaan 
linnaan, jossa viivyimme 3—4 tuntia. Kaikki mah- 
dollinen näytettiin. Kellojakin oli linnassa ”vain” 
300. kpl. Illallinen kapt. Collianderin kotona, ja kir- 
kossa käynti, jossa suuri Suomen ystävä — hänkin 
sotiemme vapaaehtoisia — antoi meille konsertin 
pianolla ja uruilla, päätti vierailumme kauniisti. 
Seuraavana päivänä 14. 2. -61 klo 9.45 olimme Kö- 
penhaminassa. Täällä meitä oli vastassa sodanai- 
kaisen Tanskan vastarintaliikkeen johtajia. Hotelli 
Palace oli lahjoittanut meille huoneet ja päivälliset. 
Kiertokäyntiä kaupungilla riitti koko aamupäivän. 
Kävimme myös Sankaripatsaalla, jonka alustassa 
huomasimme numerot 9. 4. 1940 — 5. 5. 1945. Se aika 
oli heidän taistelunsa, joka vaati 4551 uhria. Tans- 
kan Veteraanijärjestön museo oli mielenkiintoinen. 
Sinne on koottu kaikki sodanaikainen aineisto. Tl- 
lalla olimme TUBORG-oluttehtaan vieraina. 


Seuraavana päivänä eli 15. 2. 61 juna nytkähti 
li'kkeelle - Köpenhaminasta klo 11.15 ensin kohti 
Gedseriä Tanskan rajaa, josta mennään junalau- 
talle, ja edelleen Saksaan. Sinne jäivät iloiset tans- 
kalaiset ystävämme, jotka lupasivat olla tulomat- 


Länsi-Saksassa 


kalla meitä taas vastassa. Matkalla Gedseriin jäi 
mieleen Stor Strommen ylittävä 4,7 km pitkä silta, 
sekä vesistöissä uiskentelevat joutsenparvet sekä 
paljon muuta mielenkiintoista. Lauttamatka Vähän 
Beltin yli kesti noin 3 tuntia. 

Koko aamupäivän olimme syömättä sen johdosta, 
että jaksaisimme syödä lautalla. Kun ei vain tulisi 
ruoka- tai oluthalvaus ennen hiihtoa... Satama- 
asema Grossenbrode-Kai - Länsi-Saksan puolella, 
missä juna taas koottiin matkan jatkuessa klo 17.44 
kohti Miincheniä. Edessä oli junamatka, jossa Vi- 
lahtivat ohitse Läbeck, Hamburg, Hannover, Göt- 
tingen, Berba, Niärnberg, Hiinfeld (Itä-Saksan raja 
näkyy) Fulda, Augsburg, Minchen. 

Aamulla, siis 16. 2. 61 klo 7.35 olimme Mänchenis- 
sä. Matka Köpenhaminasta. Länsi-Saksan > läpi 
Miincheniin oli 1118 km ja kesti vain 20 tuntia. Ju- 
nan vauhti olikin niin kova, että mieleen tuli ajatus: 
Jos nyt syöksymme tuonne rotkoon, niin kysykää 
vain missä hautajaisemme pidetään. Kovasta vauh- 
dista huolimatta juna kulki tasaisesti, hyvin tasai- 
sesti. 

Miinchenistä lähti klo 9.16 edelleen sähköjuna, 
joka vei meidät viimeiselle asemalle alppien luokse. 
Asema oli Tegernsee ja kello 10.48. Vielä 7 km linja- 
autolla, niin olimme Bad Wiesseessä majatalomme 
edessä. Jo matkalla näimme näitä ihmeellisiä kyliä, 
värikkäitä taloja yhdessä nipussa. Joka kylässä, pie- 
nimmässäkin, oli aina oma Kirkko. — Olimme Ylä- 
Baijerissa. Koko matkalla emme nähneet lunta, 
mutta alppien pohjoisrinteillä ja laaksoissa, mihin 
aurinko:ei päässyt, oli lunta tarpeeksi. Ehdimme 
olla noin 4 tuntia omassa majapaikassamme, pestä 
ja muuttaa vaatteita, kun paikallisesta väestöstä 
monet kävivät toivottamassa meidät tervetulleiksi 
Bad: Wiesseen. Meitä kutsuttiin moniin paikkoihin 
vierailulle jo ensimmäisenä iltana, mutta selitimme 
kohteliaasti, että meidän on harjoiteltava maastos- 
sa seuraava vapaa päivä ja nukuttava hyvin yö, 
koska kilpailut ovat edessä. Mutta lupasimme mie- 
lellämme noudattaa kutsuja kilpailujen jälkeen. 

Harjoituksissa huomasimme selvästi, miten ilma 
loppui kesken keuhkoista ja tämä huolestutti meitä 
jonkin verran. 

Hiihtopäivän aamuna oli oltava starttipaikalla 
klo: 9.00. Yöllä oli kohtalainen pakkanen ja Keli oli 
luistava.: En ollut lainkaan hermostunut. Jostain 
syystä tunsin itseni hyvin rauhalliseksi . Ajattelin, 
että kun näin kauas olen joutunut maamme värejä 
puolustamaan, > on todella yritettävä niin paljon 
kuin suinkin ja silloin ei auta olla hermostunut. — 
Alkumatka olikin tukalaa hengityksen suhteen, 
mutta. sitten isuorastaan suutuin itseeni ja moiseen 
mönkimiseen ja aloin työntää niin paljon kuin jak- 
soin, kulki henki tai ei. 

Kaikki suomalaiset menestyivät hyvin Pentti 
Hynninen voitti käsiamputoitujen sarjan ja Alpo 
Anjala Tampereelta voitti yleisen sarjan, jossa Ou- 
lun Vihtori Hippeläinen oli toinen. Reisivammaisten 
sarjassa Antti Tyni Tampereelta oli toinen ja sa- 
massa sarjassa Tauno Seppänen Suomussalmelta 
kolmas. Sarjan voitti Länsi-Saksan Erich Breuning, 
jonka intohimo on hiihto. Hän asuu vuoristossa 
Sveitsin rajalla, missä talvi kestää neljä kuukautta. 


Lopun ajasia käytimme vierailuihin ja nähtä- 
vyyksien tutustumiseen. Vuoristoradalla ajoimme 
ylös vuorille. Wallberg oli 1723 m korkealla, täällä 
paistatimme päivää ja nautimme elämästämme. 
Saksalaiset tulivat alpeilta alas suksilla, naiset sekä 
miehet. Joukossa oli paljon yksijalkaisiakin henki- 
löitä. Me tulimme kuitenkin alas samalla vuoristo- 
hissillä millä menimmekin, eli siinä laatikossa, joka 
kulki köyttä pitkin ilmassa. Ystävälliset isäntämme 
antoivat käyttöömme Kleinbussin kuljettajineen. 
Oppaana meillä oli hyvin hauska herra. Hän oli 
Bad Wiesseen Hiihtoklubin puheenjohtaja Paul 
Krones. 

Lähdimme siis retkeilemään alpeille, jossa samal- 
la tutustuimme nähtävyyksiin. Ajoimme alppien 
”yli” Itävallan puolelle Tiroliin, sieltä, Garmisch- 
Partenkircheen ja edelleen Oberammergauhin, jossa 
näytellään Kristuksen kärsimyshistoriaa joka kym- 
menes vuosi, mm. tänä vuonna. Bad Wies, jossa oli 
1700-luvulla rakennettu kirkko, hohti kaikki kullal- 
le. Kirkko on katolilaisten pyhiinvaelluspaikka, jos- 
sa päivisin käy noin 3000 henkeä. Toinen retkeily- 
lenkki oli vielä pitempi. Ajoimme taas vuoristojen 
kautta tavoitteenamme Obersdorf. Siellä oli juuri 
menossa kansainvälinen hiihtoviikko. Näitä viikkoja 
järjestetään, että saataisiin väkeä kaupunkiin ja tu- 
ristien huomio kiintyisi sinne. Kisoissa hyppäsi Ju- 
goslavian Joze Slibor 141 m, jolla hän rikkoi Tauno 
Luiron vanhan mäkiennätyksen 139 m. Ennätystä on 
hyvin vaikea lyödä, sillä edessä on mäen kriitillinen 
piste 145 m. Tähän väliin on paha päästä. Bad Tölz, 
jossa oli suuri vammaisten sairaala, tuli jo aikai- 
semmin tutkituksi, siksi jatkoimme matkaa Isnyyn. 
Siellä oli amerikkalaisten perustama kuntouttamis- 
laitos. Täällä nautimme hyvästä huolenpidosta pari 
päivää. Sitten olikin taas aika jatkaa matkaa. Klein- 
bussimme rullasi alas alpeilta. Kaikki vuoristotiet- 
kin oli asfaltoitu, emme nähneet missään sorateitä. 
Olimme jo tasangolla. Takanamme siinsivät alpit. 
Ne näkyivät aina 50 km päähän. Kun katsoimme 
niitä, näytti siltä kuin ne olisivat ottaneet taivaa- 
seen kiinni. Monet paikkakunnat ja nähtävyydet, 
jotka eivät mahdu tämän kirjoituksen puitteisiin, 
jäivät taaksemme. Landsberg, joka myös oli nähtä- 
vyys. Siellä Hitler piti ensimmäiset puheensa ja 
siellä hänet myös aikanaan vangittiin. Katsoimme 
sotilasvankilaa, missä hän oli ollut vankina. Se oli 
vanha linna korkealla mäellä, jossa sodan aikana 
säilytettiin sotarikollisia. 

Alppien kiertokulku autolla päättyi Mincheniin, 
jonne jäimme pariksi päiväksi. Oppaamme toivotti- 
vat meille hyvää matkaa ja heidän tilalleen tulivat 
toiset. Kierreltyämme kaupungin läpikotaisin me- 
nimme illalla Krone-sirkukseen. Palattuamme sieltä 
klo 23.30 selittivät oppaamme — kaksi suomalaista 
neitosta — että nyt menemme tanssimaan. Saksa- 

laiset isäntämme tahtoivat sitä ennen kuitenkin 
tarjota meille hyvää valkoviiniä leivän kera. Jo Bad 
Wiesseessä olimme oppineet vähän huvittelutek- 
niikkaa, joten mielestämme Minchenissä olimme jo 
”vanhoja masia”, mutta pian huomasimme olevam- 
me edelleenkin vain alokkaita. 

Saksalaisten vieraanvaraisuus oli koko ajan suu- 
remmoista ja kaikki oli halpaa. Minchenistä tuhou- 
tui pommituksissa 60 % mutta nyt on jo kaikki ra- 
kennettu uudestaan ja jälkiä tuskin enää näkyy. 
Pahin pommitusyö vaati 36.000 kuolonuhria. 

Tulomatkalla tutustuimme Hampuriin, missä isän- 
nät taas vaihtuivat uusiin. Katselimme kaupungin 
nähtävyydet, joihin kuului mm. valtava Bismarkin 
patsas. Kiersimme satama-altaat pienellä laivalla. 
Elben alitse menee tunneleita, joita pitkin työväki 
menee satamaan eri työmaille, joita on kaikkiaan 
12.000. Kun ilta hämärtyi, sanoivat isäntämme: 
”Toivonette varmasti, että me emme pidättäisi teitä 
— siis, olkaa hyvät, rentoutukaa”, Aamulla alkoi 
jälleen uusi ohjelma. Näin tapahtui kolmena päi- 
vänä ja vasta junalautalla Itämerellä me katsoim- 
me toisiamme silmiin ja olimme kuolla — nauruun. 

Kotimatka tapahtui sitten samoja reittejä Tur- 
kuun ja edelleen Helsinkiin, josta hajaannuimme 
kukin koteihimme. Antoisa ja hauska matka oli 
päättynyt. Muistelemista siitä riittää vielä pitkäksi 
aikaa. 


Jumalallinen sallimus on antanut ihmiselle tämän 
lahjan, että kunnialliset asiat ovat myös kaikkein 
hyödyllisimpiä. 

(Ouintilianus: Institutio Oratoria) 
* * * 

Reilun pelaajan ongelma on siinä, että hänen täy- 

tyy hävitä todistaakseen olevansa sellainen. 
(”600”) 
* * * 

Jos haluat päästä voittajaksi menestyksestä käy- 
tävässä kamppailussa, sinun täytyy aina tietää var- 
masti silloin, kun toiset vain arvaavat. 

(Farmand) 
* * * 

Vielä on paljon tekemättä siinä pikku kysymyk- 
sessä, jonka nimi on vastuun jakaminen — yhä 
raatavat monet johtajat itsensä hengiltä vain epä- 
viisaan työnjaon vuoksi. 

(Kauppat.lis. Erik Fältsröm Tukholman nuor- 

kauppakamarin jäsenlehdessä ”JOC-nytt”issä) 
* * * 

Johtajan kohdalla merkitsee päätöksenteon jalo 
taito sitä, ettei hän ratkaise kysymystä, jota ei pidä 
ratkaista nyt, ei tee päätöstään liian aikaisin, eikä 
tee päätöksiä, jotka toisten pitää tehdä. 

(New Jersey Bell Telephone Companyn presi- 

dentti Chester I. Barnard kirjassa ”Functions of 

the Executive”) 

Jokainen tietää, että kaikki ihmiset tekevät vir- 
heitä. Virheettömyyttä vaaditaan ainoastaan lehti- 
miehiltä ja lehdiltä. 

(Toimittaja Henrik Revhendorff kirjasessaan 
”Efter sikkert forlydende”) 


1) Hiihtomaastoa, missä sota- 
invaliidit hiihtivät 


2) Tällaista köysirataa nous- 
taan vuorille 


3) Suomalaisten majapaikka, 
Bad Wiessee 


4) Kirjoittaja ylhäällä alpeilla 


5) Tirolin vuoristoa. Tyni ja 
Seppänen = nauttivat = ko- 
meista näkymistä 

NI 


Tv VAINA 


ARVO LAHTINEN 


Toukokuun 5 pnä kuoli 
Tampereella pitkäaikaisen 
sairauden murtamana Lapin- 
niemen kutomon laitosmies 
Arvo Johannes Lahtinen. 
Hän oli syntynyt Tampereella 
7. 4. 1908. Lapinniemen pal- 
velukseen hän tuli 31. 7. 23 
ku'omoon jääden sairautensa 
vuoksi eläkkeelle 2. 3. 59. Hän 
palveli Lapinniemellä 35 vuot- 
ta ja sai Tampella-mitalin 
v. 1956. 

Arvo Lahtinen oli luonteeltaan hiljainen suhtau- 
tuen asiallisen rauhallisesti kanssaihmisiinsä. Hän 
oli ennen kaikkea kodin ihminen. Kesäiset vapaa- 
hetket kuluivat viihtyisästi omalla kesämökillä Kul- 
jun Ahostenjärven rannalla omassa perhepiirissä. 

Vainajaa jäivät suremaan lähinnä vaimo ja tytär. 


ATTE TUOHISTO 


Huhtikuun 10 p:nä saapui 
tehtaallemme suruviesti, joka 
kertoi pellavatehtaan eläk- 
keellä olevan työnjohtajan 
Atte Jakob Tuohiston 
siirtyneen ajasta iäisyyteen. 
Hän oli siirtynyt eläkkeelle 1. 
8. 59, joten vain pari vuotta 
hän ehti nauttia eläkepäivis- 
tään. 

Hän oli syntynyt 7. 7 94 
Nokialla, josta perhe oli 
muuttanut Tampereelle v. 96. 
Työnteon hän oli aloittanut työskennellen isänsä 
apuna hakaten katujen reunakiviä, kunnes pääsi 
parempiin ansiomahdollisuuksiin =pellavatehtaalle.. 
Tämä oli tapahtunut vuonna -07, jolloin mestari 
Sihlmanin toimesta hän oli aloittanut pitkäaikaisen 
palveluksensa, ensin säättipoikana kuivakehruussa, 
myöhemmin parin vuoden työskentelyn jälkeen 
punttajaana punttausosastolla. Mestarina tällä osas- 
tolla oli silloin ollut Sahlbom, jonka apulaisena Atte 
Tuohisto oli myös toiminut siirtyen mestarin jäätyä 
eläkkeelle hänen tilalleen. Työolosuhteet osastolla 
olivat alkuaikoina melko epämukavat, kunnes 30-lu- 
vun alussa ne käänteentekevästi paranivat uuden 
valkaisuosaston valmistuttua. Pitkän ja kunnioitet- 
tavan työpäivän oli hän tehnyt Tampellan pellava- 
tehtaan palveluksessa peräti 52 vuotta. 

Vaikka pitkiltä työpäiviltä ei siihen maailman ai- 
kaan ollut nuorisolla mahdollisuutta erilaisiin va- 
paa-ajan harrastuksiin, oli Tuohistolla palava halu 

eri urheiluharrastuksiin, jotka veivätkin hänen va- 
paa-aikansa kokonaan. Aktiivisesti hän toimi niissä 
mukana ja myöhemmin yli 30 vuoden ajan erittäin 
ansiokkaasti toimitsijana ja innokkaana penkkiur- 
heilijana myös. 

Mestari Atte Tuohisto oli esimerkiksi kelpaava 
kunnon kansalainen, jonka parhaimpiin ominai-- 
suuksiin kuului vaatimattomuus ja tunnollistus. 
Laaja omaisten ja ystävien joukko jäi suremaan 
poismennyttä. Vainaja siunattiin toivomaansa le- 
poon 16. 4. 61 Kalevankankaan hautausmaalla. Yh- 
tiön seppeleen laski ins. Björkenheim. 

Olkoon uskollisen palvelijan ja hyvän ihmisen 
lepo rauhaisa. 


LEO VUORIO 


Keskiviikko-aamuna 22. 3. 
61 konepajan töiden päästyä 
hyvään alkuvauhtiin, sai vii- 
laaja Leo Nestor Vuorio 
vaikean sydänkohtauksen 
menettäen välittömästi hen- 
kensä. Tämä kuolemantapaus 
oli yllättävä, koska Vuorio ei 
ollut koskaan sairastanut sel- 
laista tautia, joka olisi saat- 
tanut johtaa näin äkilliseen 
poismenoon. 

Olipa hän nytkin iloisesti 
keskustellut työtovereittensa kanssa työasioista, 
mutta sitten vaipunut kohtauksen saaneena työnsä 
ääreen. 

Luonnollisesti tapaus järky':ti työtovereita. Eniten 
tietysti se koski puolisoon ja lapsiin, joiden luota isä 
aamulla kiirehti töihin. Illalla ei isä palannutkaan 
kotiin, vaan hänen tilalleen tuli suru ja huoli. 

Paitsi omaisia ja työtovereita, koski Vuorion pois- 
meno myös laajaan omakotirakentajien ja kala- 
miesten joukkoon. Tunnettiinhan Vuorio sitkeänö 
raivaajana, joka raivasi kivisen tontin ja rakensi 
siihen omakotitalon perheensä asuttavaksi. Vapaa- 
aikansa hän vietti Kangasalan Vesijärvellä, ollen 
pidetty mies kalatovereiden keskuudessa. 

Sitkeän, vasta 48 täyttäneen yrittäjän, perheen- 
isän, työmiehen, rakentajan ja erätoverin muistoa 
kunnioittaen — työtoverit. 


HELMI MUOTINEN 


Toukokuun 11 pnä kuoli 
kotonaan Tampereella Lapin- 
niemen ent. rullaaja Helmi 
Suleima Muotinen. Hän 
oli syn'ynyt Hämeenkyrön 
Jumesniemen kylässä 25. 4. 
1883, josta jo 10-vuotiaana 
muutti vanhempiensa muka- 
na Tampereelle. Käytyään 
täällä kansakoulun ja toimit- 
tuaan jonkin aikaa lasten- 
hoitajana hän pääsi työhön 
pellavatehtaalle. = Lapinnje- 
men palvelukseen hän tuli 5. 1. 1901 kehräämön 
rullaamoon, missä työskenteli eläkkeellesiir'ymi- 


seensä eli 21. 3. 53 asti Tampellan palvelusta hä- 
nelle kertyi kunnioitettavat 53 vuotta. Hän sai Tam- 
pella-mitalin v. 1947. 

Vainajaa jäivät suremaan lähinnä omaiset. 


HELMI LEHTO 


Huhtikuun 28 pnä kuoli 
Tampereella Lapinniemen 
ent. työntekijä, rouva Helmi 
Josefina Lehto Hän on 
syntynyt 12. 3. 1899 Tampe- 
reella. Lapinniemen palve- 
lukseen hän tuli 17. 11. 1916 
karstaamoon palvellen sen 
jälkeen viimeistämössä ja ul- 
kotyö-osastolla. Eläkkeelle 
hän siirtyi 25. 10. 52. 

Helmi Lehto oli luonteel- 
taan valoisa ja elämänmyön- 
teinen. Hänellä oli paljon ystäviä. seurakuntatyö oli 
hänen sydäntään lähellä ja Saukkolan Kultaisen 
iän kerho näki hänet usein keskuudessaan. Hän lu- 
keutui myös ahkeriin kesäkoti Pirttilässä kävijöihin 
hoitaen aikoinaan Pirttilän ravintolaakin usean 
vuoden ajan. 

Vainajaa jäivät kaipaamaan lähinnä poika ja 
kaksi tytärtä perheineen sekä lukuisa joukko ystä- 
viä. 


FANNY HILDEN 
Maaliskuun 22 p:nä kuoli eläkeläinen Fanny Vil- 
helmiina Hilden Hän oli syntynyt 5. 1. 96 Tam- 
pereella. Tullut pellavatehtaan palvelukseen 24. 4. 13 
työskennellen vyyhieejänä vyyhtimössä, kunnes 1. 
5. 55 oli siirtynyt eläkkeelle. 


WILLIAM HELIN 
Maaliskuun 29 p:nä kuoli eläkeläinen William 
Helin. Hän oli syntynyt 25. 8. 89. Tullut pellava- 
tehtaan palvelukseen 9. 6. 05 työskennellen varas- 
tomiehenä kutomossa, kunnes 15. 4. 57 oli siirtynyt 
eläkkeelle. 


AINO TUOMELA 
Huhtikuun 23 p:nä kuoli eläkeläinen Aino Matilda 
Tuomela. Hän oli syntynyt 6. 4. 95. Tullut pel- 
lavatehtaan palvelukseen 28. 2. 16 työskennellen sor- 
maisten tekijänä häkilässä, kunnes 1. 2. 56 oli siir- 
tynyt eläkkeelle. 


AMANDA LAINE 
Huhtikuun 29 p:nä kuoli eläkeläinen Amanda Vil- 
helmiina Laine. Hän oli syntynyt 1. 1. 88 Saha- 
lahdella. Tullut pellavatehtaan palvelukseen 20. 5. 
21 Messukylän liotuslaitokselle työskennellen siellä, 
kunnes 1. 1. 54 oli siirtynyt eläkkeelle. 


VILHO LAX 

Huhtikuun 22 p:nä kuoli työmatkallaan tapatur- 
maisesti putkiasentaja Vilho Engelbert Lax. Hän 
oli syntynyt 27. 4. 10 Messukylässä. Hän oli tullut 
Tampellan konepajan palvelukseen 2. 6. 47 työsken- 
nellen G-osastolla putkiasentajana. 

Etevää ammattimiestä ja hyvää perheenisää jäi 
omaisten ja ystävien lisäksi kaipaamaan työtoverit. 


PERHOSET 
harrastuksena 


Lukijat ovat aina silloin tällöin saaneet perhe- 
lehtemme palstoilla tutustua mitä €erilaisimpiin 
harrastusaloihin mm. merkkipäiväkirjoitusten yh- 
teydessä. Toteamme harrastusten suuntautuvan hy- 
vin monille eri aloille. Tällaisessa yhteydessä ker- 
ran osui silmiimme, tehtaamme piirissä melko har- 
vinainen harrastusala, perhosten keräily. Päätim- 
mekin kesän tullen ottaa asian puheeksi ja täten 
saada myös lukijamme alkaneena kesänä, varsinkin 
loma-aikana, kiinnittämään huomiotaan entistä 
enemmän ”luonnon suureen kuvakirjaan” ja siitä 
ennenkaikkea tietysti 'perhosten mielenkiintoiseen 
maailmaan. 

Haastateltavamme työsuunnittelija Sulo Seu- 
ranen, konepajan työsuunnittelukeskuksesta, tie- 
tääksemme ainoa alan harrastaja ainakin Tampe- 
reen tampellalaisten keskuudessa, lupautuikin ystä- 
vällisesti kertomaan tästä jo toistakymmentä vuotta 
yhtämittaisesti kestäneestä harrastuksestaan. 

”Harrastukseni on peräisin jo poikavuosiltani, jol- 
loin asuin Helsingissä. Yleensäkin Etelä-Suomen 
kaupungeissa on harrastus perhosiin vilkkaampaa 
kuin täällä päin. Minun kohdallani kävi tosin vä- 
lillä niin ikävästi, että ohjauksen ja vanhemman 
keräilijän innostuksen puuttuessa harrastukseni 
keskeytyi, kunnes Tampereelle muutettuani se jäl- 
leen virisi. Muistaakseni se oli suruvaippa, joka 
eräänä kesäisenä iltana ohitseni lentäessään sai 
minut ajattelemaan oikein vakavasti harrastuksen 
jatkamista. Aluksi tietenkin keräilin päiväperhosia 
ja siitä sitten vähitellen kiinnitin huomioni yhä 
useampiin lajeihin. Keräilypaikkoina ovat pääasial- 
lisesti olleet Tampere ja sen lähiseudut, etenkin 
mainittavan arvoinen on Lempäälä. Viimeaikoina 
olen suorittanut keräystä runsaasti Rukkamäen tie- 
noilla. Keräilyni on tapahtunut aina silloin, kun on 
aikaa ja innostusta riittänyt. Pitemmälle suuntau- 
tuneet keräilymatkat olen luonnollisesti suorittanut 
loma-aikoina.” 

Näin siis kertoilee meille suunnittelija Seuranen, 
jonka kokoelmat käsittävät tällä hetkellä n. 720 eri 
perhoslajia kokonaismäärän ollessa n. 5 000. Mainit- 
takoon tässä vertauksen vuoksi, että Suomessa ta- 
vataan tällä hetkellä n. 870 eri perhoslajia. Hänen 
kokoelmistaan löytyy myöskin ulkolaisia yksilöitä, 
joita hän on vaihtanut tai saanut muilta alan har- 
rastelijoilta. 


=—..0ai aikaa Ea naa aa a a 


LYDIA MYLLYSILTA 
Maaliskuun 31 pnä kuoli Koukkuniemen vanhain- 
kodissa Lapinniemen ent. kutoja Lydia Amanda 
Myllysilta. Hän oli syntynyt Kangasalla 14. 12. 
1890. Lapinniemen palvelukseen hän tuli 3. 2. 1913 
kutomoon siirtyen eläkkeelle 27. 9. 47. 
Vainajaa jäi suremaan lähinnä sisar perheineen. 

Kaikki hänen keräämänsä perhoset ovat ns. suur- 
perhosia. On päivä- ja paksupääperhosia, kiitäjiä, 
kehrääjiä, yökkösiä muutamia lajeja tässä maini- 
taksemme. Kaikki järjestettyinä 32 lasikantiseen 
perhoslaatikkoon, joissa perhoset ovat neulalla kiin- 
nitettynä huokoiseen levyyn. Kunkin lajin kohdalla 
naaraat oikealla koiraat vasemmalla tai nykyisin 
käytössä olevan tavan mukaan allekain nimellä va- 
rustettuina. Erikoista muuten perhostutkijoiden kes- 
kuudessa, että latinalaiset nimet yleensä ovat enem- 
män käytössä kuin vastaavat suomalaiset nimityk- 
set. Järjestelmällisyys kaikessa on tärkeätä, jos ha- 
lutaan päästä tuloksiin tämänkin harrastusalan 
puitteissa. Siitä olivat selvänä osoituksena haasta- 
teltavamme kokoelmat. 


Vasemman puoleisissa tau- ' 
luissa on kotimaisia lajeja, 
joista kynän osoittama per- 
honen on pääkallokiitäjä. 
Oikean puoleisissa tauluis- 
sa on lajeja mm. Etelä- 
Amerikasta, Kiinasta ja In- 
tiasta 


nen 


EA TA 


Kokoelmien eräs ylpeyden 
aihe on keltainen ritariyök- 
könen, tiettävästi pohjoisin 
löytö maailmassa 


= SSS ET NEEN JALKEEN Esa ISIEN Aaa 


Olemassaolon ja elämisen erottaa vapaa-ajan 
älykkäästä käytöstä. 
(Herman S. Hughes) 


* * * 


Tuomarin virka on maailman paras virka. Kukaan 
ei sano vastaan, kukaan ei keskeytä, ja aina saa itse 
viimeisen sanan. 


(Tuomari Vaisey ”Sunday Times” issä) 


* » * 


Raha ja aika ovat elämän raskaimmat taakat. 
(Tohtori Johnson) 


Kuultuasi kahden silminnäkijän — kertomukset 
auto-onnettomuudesta alat epäillä historiaa. 
(English Digest) 


* * * 


Kansantaloustieteilijä on mies, joka tietää rahasta 
enemmän kuin ihmiset, joilla sitä on. 
(English Digest) 


* * * 


Politikon ongelma on, kuinka osua yleisön silmiin 
niitä ärsyttämättä. 
(English Digest) 


On suuri avu osata puhua useita kieliä, mutta ai- 


rissa yhdellä kielellä. 

van korvaamatonta on kyetä pitämään suunsa ku- KLEIN 


(Farmand) 


Kertomus Lapinniemen Puuvillatehtaan Avustuskassan 
61. toimintakaudelta vuodelta 1960 


Vuoden 1959 vaalikokouksen tekemän ja Sosiaali- 
ministeriön hyväksymän päätöksen mukaan muu- 
tettiin kassan tähän asti käyttämä pitkä ja hankala 
nimi, Lapinniemen Puuvillatehtaan työväen Sai- 
raus- ja Hautausavustuskassa, muotoon Lapinnie- 
men Puuvillatehiaan Avustuskassa, joka nimi nyt 
ensimmäisen vuotensa on ollut käytössä. 

Kassan hallituksen ovat vuonna 1960 muodosta- 
neet rullaaja Irja Tolonen ja muurari Paavo Rau- 
hasalo (valittuina vuosiksi 1958—60), laitosmies 
Tauno O. Saarto ja vyyhteejä Lyyli Lahtinen (1959 
—61) sekä kehrääjä Anni Oksanen ja laitosmies 
Eero Saario (1960—62) jäsenten valitsemina varsi- 
naisina ja käämikoneen käyttäjä Karoliina Broman, 
puuseppä Aarne Pennonen ja käämikoneen käyttäjä 
Lempi Selin varajäseninä. Yhtiön edustajina ovat ol- 
leet ekonomi Oiva Näsi ja merkonomi Mikko Mal- 
minen varsinaisina ja dipl.insinööri Harry Relander 
ja prokuristi Oskari Wahtera varajäseninä. Puheen- 
johtajaksi hallitus valitsi keskuudestaan Tauno O. 
Saarron ja varapuheenjohtajaksi Anni Oksasen. 
Sihteerinä ja rahastonhoitajana ovat edelleenkin 
toimineet toimien mon. vuotiset haltijat rouva Hulda 
Siiki ja neiti Laura Moisio. Hallitus on kokoontunut 
48 kertaa. ä 

Avustuskassojen Yhdistyksen Tampereella Tam- 
pellan juhlasalissa 24. 4. 60 pidetyssä vuosikokouk- 
sessa olivat kassan edustajina Tauno O. Saarto ja 
M. Malminen. 

Jo aikaisemmin, 14. 3. 60 pidetyssä Tamperc:n ja 
lähiseudun Avustuskassat ry:n vuosikokouksessa 
olivat läsnä T. O. Saarto, A. Oksanen, 1. Tolonen, P. 
Rauhasalo ja M. Malminen. 

Tampereen ja lähiseudun Avustuskassat ry:n jär- 
jestämiin tutustumisretkiin 29. 5. 60 Mäntän teh- 
taille, 9. 10. 60 Helsingin Yliopiston keskussairaa- 
laan ja Kuulonhuoltokeskukseen sekä 28. 11. 60 
Tampereelle — Yhteiskunnalliseen Korkeakouluun 
osallistuivat hallituksen jäsenet lukuisasti. 


sääntömääräiset kassankokoukset pidettiin huh- 
tikuun 26. ja marraskuun 21. päivänä. Vuosikokouk- 
sessa oli saapuvilla 7 jäsentä ja 2 yhtiön edustajaa. 
Vuoden 1959 toimintakertomus ja tilit hyväksyttiin 
yksimielisesti ja hallitukselle sekä rahastonhoita- 
jalle myönnettiin vastuuvapaus. Hallituksen ehdo- 
tus ylijäämän käyttämiseksi hyväksyttiin niinikään 
yksimielisesti. — Vaalikokouksessa oli läsnä 13 jä- 
sentä ja 2 yhtiön edustajaa. Hallituksen erovuoroi- 
set jäsenet Irja Tolonen ja Paavo Rauhasalo voitti- 
vat kättennostoäänestyksessä 6 äänellä toisen eh- 
dokasparin Eva Kaplaksen ja Aune Kuusmanin, 
jotka saivat 3 ääntä. Tolosen ja Rauhasalon tultua 
näin uudelleen valituiksi ja yhtiönkin ilmoitettua 
entiset jäsenet, pysyy hallitus v. 1961 aikana ennal- 
laan, lukuunottamatta jäsenten valitsemia varajä- 
seniä, joiksi tulivat solmukoneen hoitaja Eva Kap- 
las, kutoja Aune Kuusman ja laitosmies Reino Saa- 
rinen. Tilintarkastajiksi myös valittiin entiset: var- 
sinaisiksi: ekonomi Uuno Varemo ja kirvesmies Yrjö 
Suvia sekä varalle maisteri Olavi Mikkonen ja lai- 
tosmies Lauri Suomela. Numerotarkastuksen suorit- 
taa Tilitoimisto Idman & Vilen. 

Ylimääräisiä kassankokouksia ei ole pidetty. 

Jäsenluku, joka vuoden alussa oli 358 miestä ja 
675 naista —= 1033 henkeä, on vähentynyt 65 hen- 
gellä, ollen vuoden lopussa 332 miestä ja 636 naista 
= 968 henkeä. 

Vuoden kuluessa on kassan piiristä kuoleman 
kautta poistunut seuraavat jäsenet: 

eläkeläinen, ent. viimeistelijä Kaarle Lehtinen, 

eläkeläinen, ent. kertaaja Alli Syrjänen, 

eläkeläinen, ent. siivooja Emma Partala, 

eläkeläinen, ent. värjäri Anton Koskela, 

siivooja Dagny Lähde, 


siivooja Jenny Hietanen, 

eläkeläinen, ent. rullaaja Liisa Aalto, 
eläkeläinen, ent. rullaaja Senja Stenholm ja 
eläkeläinen, ent. kehrääjä Hanna Lindström. 


Jäsenmaksuna on edelleenkin voitu periä vain 1,2 
prosenttia palkasta siitä huolimatta, että jo vuotta 
alettaessa oli odotettavissa, ettei se tule täysin riit- 
tämään, koska vuoden 1959 vaalikokouksessa hyväk- 
sytyt sääntömuutokset aiheuttivat lisämenoja silmä- 
lasi- ja sairaalamaksujen muodossa, joista viime- 
mainitut muutettujen sääntöjen mukaan maksetaan 
sairausrahan lisäksi eikä siihen sisältyvinä, kuten 
aikaisemmin. Nämä molemmat aiheuttivat kassalle, 
kuten jälempänä tarkemmin selvitetään, pyöreästi 
1 miljoonan markan lisämenon kuluneena vuonna. 
Koska kuitenkin mm. sairausrahat ovat jonkin ver- 
ran vähentyneet ja toisaalta jäsenmaksutulot hie- 
man lisääntyneet, ei tappio ole muodostunut niin 
suureksi, että ainakaan vielä olisi ollut aivan vält- 
tämätöntä jäsenmaksuja. korottaa. 

Sairaustapausten ja korvat ujen sairauspäivien 
luvut edellisenä ja kuluneena vuonna: 


Jäseniä — Sairaustapauksia Korvattuja sairauspäiviä 
v. alussa kaikkiaan kaikkia kaikkiaan kaikkia sairastaneita 


jäseniä jäseniä jäseniä 
kohti kohti kohti 
Miehet: 
1959 348 112 0,32 1.596 4.59 14,25 
1960 358 109 0,30 1.798 5,02 16,50 
Naiset (sisältäen äitiysavustukset): 
1959 681 286 0,42 7.995 11,74 27,95 
1960 675 337 0,50 7.045 10,44 20,91 
Yhteensä: 
1959 1.029 398 0,39 9.591 9,32 24.10 
1960 = 1.033 446 0,43 8.843 8,56 19,83 


Sairausrahaa saaneitten jäsenten lukumäärä on 
lisääntynyt noin 12 prosenttia, mutta korvatut sai- 
rauspäivät vähentyneet noin 8 prosenttia. Sairaus- 
tapausten kestoaika jäsentä kohti on miesten koh- 
dalla lisääntynyt noin 9 prosenttia ja naisten koh- 
dalla vähentynyt 11 prosenttia, eli keskimäärin vä- 
hentynyt noin 8 prosenttia. 

Sairauden johdosta on erilaisia avustuksia (sil- 
mälasit ja hautausavustukset mukaanluettuina) 
maksettu 270 miehelle mk 3.019.009:— (keskimäärin 
11.182 markkaa) ja 617 naiselle mk 8.339.521:— 
(13.516:—) eli yht. 887 jäsenelle mk 11.358.530:— 
(12.806:—). Keskimääräluvuissa on kaikissa kohdissa 
nousua: miehillä noin 21, naisilla 5 ja yhteensä 9 
prosenttia. Noin 86 prosenttia kassan jäsenistä on 
jossakin muodossa nauttinut sairausavustusta. 

Kokonaisuudessaan ovat kassan tulot ja menot 
olleet seuraavat: 


TLO ihi 
JÄSENMAKSUT <... 0s00seeen 4.267.021:— 
Varsinaiset kannatusmaks. 4.267.021:— 
Muut kannatusmaksut 
yhtiön korvaukset: 
hammashoitokuluista E 393.900:— 
lääkemenoista — .............. 1.272.375:— 1.666.275:—- 
1034 010 ko] HÄ A SOI 749.990:— 
Indeksihyvitykset =......... 188.730:— 
Lääkärinlipputulot ......... 266.500:— 
Veropalautukset ............ HOLOSS 
Lisäavustusrahaston väh. 123.300:— 
v 11.537.847:— 
JÄÄ] LATTE TIaa aa a PdH57: 321.600:— 
11.859.447:— 

Menot: 
Sairausrahaa 
sairauden vuoksi 
109 miehelle 1.798 pv:ltä = 1.414.300:— 
310 naiselle 5.949 3.300.725:— 4.715.025:— 
tapaturman vuoksi 
234.485 :— 


24 miehelle 281 ,, 
28 naiselle 486 ,, 276.425:— = 510.910:— 
5.225.935:— 


— lakimääräisiä tapaturmakorvauksia palautettu: 
tavall. tapaturm. 

24 mieheltä 341 pv:ltä 
27 naiselta 443 ,, 


254.225:— 
232.240:— — 486.465:— 


4.739.470:— 
Aitiysavustuksia : 
27 tapauk. 1.096 pv:ltä 619.090:— 


Sairaanhoidon kustannuksia 
sairaalamaksuja 


25 miehelle 643 pv:ltä 246.750:— 
72 naiselle 1178 ,, 558.800:— 
97 hengelle 1821 pv:ltä 805.550:— 
lääkärinpalkkioita =.......... 932.385 :— 
hammashoitomaksuja ...... 787.800:— 
lääkkeltäymt s... 50NN 2.587.033:— 
tutkimusmaksuja ............. 420.580:— 
fysikaalista ym. hoitoa . 90:.D10.— 
kuljetus ym. maksuja ...... 59.595:— 


lisäavustuksia lääkärin- 
palkkion muodossa 1 naiselle 800:— 5.649.318:— 
Silmälasimaksuja =.......... 180.402:— 
Hautausavustuksia 9 tapauksessa 170.250:— 
sairausmenot yhteensä 11.358.530:— 
Eläkkeitä 
työkyvyttömyyseläkettä 
2 miehelle 423 pv:ltä 868:— 
22 naiselle 7.386 ,, 33.397:— 
24 hengelle 7.809 pv:ltä 34.265:— 
lesken eläkettä 
9 naiselle 3.294 , 10.608:— 44.873:— 
Hallintokustannukset 5 454.834:— 
Vakuutusmaksurahaston lisäys L2108— 


11.859.447:— 
—a amen means sa 
OMAISUUSTASE 31. 12. 1960 


Valkan! 
Käteistä rahaa ............ 255.612:— 
Talletettuna Lapinniemen 
Puuvillatehtaan huolto- 
KOHUMO KISSA sa en N 5.694.432:— 
Arvopapereita nimellisarvoltaan 
S. V. v. 1956 II vaihtuva- 
korkoisen — obligatiolainan 
OPE a Loikan KUTI 1.800.000:— 
S.V. v. 1957 vaihtuvakor- 
koisen obligatiolainan ob- 
HEAOItA LE 1 DIEN 3.500.000:— 5.300.000:— 
Korkosaatavia ... = 1030 181.183: 
VELOSEEA VAR Ta aaki. 20.470:— 
KSIUS 10001 TNT SKY TUN 1:— 
MTN 11.451.698:— 
JUST rs net ea. 321.600:— 
11.773.298:— 
—12533 aava avata 
Velat: 
Vakuutusmaksurahasto ... 1:047.789:— 
VATAraRastoseams.tsi 000 mt 8.299.898:— 
Korvausrahasto ............. 400.000:— 
Lisäavustusrahasto = ...... 2.025.611:— 


11.773.298: — 
eaa 


= Vertailun vuoksi mainittakoon, että jäsenmaksut 
ja tavalliset kannatusmaksut ovat lisääntyneet mk 
380.482:— eli lähes 5 prosenttia, muut kannatus- 
maksut mk 410.212:— eli 33 prosenttia ja muut ttulot 
mk 59.309:— eli lähes 5 prosenttia. Kaikkiaan on 
tulojen lisäys mk 850.003:— eli noin 8 prosenttia, — 
Menojen puolella voidaan sairausrahaa verrata 
edellisen vuoden sairausrahan ja sairaalamaksujen 

Tampellan konepajan 
sairaus- ja hautausavustus- 
kassan toimintakertomus 
vuodelta 1960 


Avustuskassan hallitus. 

Tampellan Konepajan Sairaus- ja Hautausavus- 
tuskassan hallitukseen ovat vuoden 1960 aikana 
kuuluneet puuseppä Uuno Malmio valittuna vuo- 
siksi 1958—60, sorvaaja Ossian Pohjakari 1958—60, 
kursooja Kaarlo Vaarna 1958—60, tarkastaja Artturi 
Anttila 1959—61, sorvaaja Matti Marjamäki 1959— 
61, kaavaaja Pauli Salonen 1960—1962, seppä Yrjö 
Anttila 1960—62, sorvaaja Helge Tuominen 1960—62 
ja viilaaja Paavo Koiranen 1960—61. Yhtiön edusta- 
jina hallitukseen ovat kuuluneet henkilökunnan- 
päällikkö Niilo Ilkka ja insinööri K. K. Oksanen. 

Hallituksen puheenjohtajana on toiminut puu- 
seppä Uuno Malmio ja varapuheenjohtajana kaa- 
vaaja Pauli Salonen sekä sihteerinä teoll virk. Toivo 
Vallisalo. 

Kassan palveluksessa on edelleen ollut Tampellan 
Tampereen tehtaiden sairaskassojen yhdessä yhtiön 
kanssa palkkaama terveyssisar, jonka tehtäviin on 
kuulunut kodeissa käynnit sekä valvominen että po- 
tilaat noudattavat lääkäriltä saamiaan hoitomää- 
räyksiä. Toimintavuonna tätä tehtävää on edelleen 
hoitanut terveyssisar Kaija Murotie. 

Hallituksen tilintarkastajina ovat toimineet eko- 
nomi Torsten Hell ja seppä Yrjö Anttila. 

Hallitus on kertomusvuonna pitänyt 48 varsinais- 
ta ja yhden ylimääräisen kokouksen joissa on mer- 
kitty pöytäkirjoihin 266 pykälää. 

Avustuskassojen Yhdistyksen varsinaisessa yhdis- 
tyskokouksessa, 24 päivänä huhtikuuta 1960 Tampe- 
reella, edustivat kassaamme U. Malmio ja M. Mar- 
jamäki. 

Tampereen ja lähiseudun avustuskassat r.y:n ko- 
kouksiin on hallitus osallistunut kokonaisuudessaan 
ja yhdistyksen yhteistyötoimikuntaan on kuulunut 
vakinaisena jäsenenä U. Malmio ja varamiehenä P. 
Salonen. 

Hallitus ja hallituksen edustajat ovat osallistu- 
neet seuraaviin Tampereen ja lähiseudun avustus- 
kassat r.y:n yhteistyötoimikunnan tai muiden jär- 
jestöjen järjestämiin luento- ja opintotilaisuuksiin 
joita on pidetty seuraavasti: 

Varatuomari I. Aarnion ja dos. M. Aution 
esitelmätilaisuus 14. 3. 1960 Tampellan juhlatalossa. 
Esitelmien aiheena sydäntautisten huolto sekä SY- 
dän ja verisuonitaudit ja niiden hoito. 

Tampereen piirin Avustuskassojen edustajien vä- 
inen neuvottelutilaisuus Tampellan juhlatalossa 17. 
5. 1960. 


-—111— 5": Sv 


yhteiseen määrään, jotka vastaavat toisiaan. Vä- 
hennystä todetaan mk 397.516:— eli 8 prosenttia. 
V. 1960 maksetut sairaalamaksut merkisevät tällöin 
kokonaisuudessaan lisäystä, joka on mk 805.550:— 
Muut sairaanhoidon kustannukset ovat lisääntyneet 
mk 709.565 eli 17 prosenttia ja hallintokulut sekä 
eläkkeet ym. mk 27.899:— — noin 6 prosenttia. Sil- 
mälasimaksut mk 180.402:— ovat myös lisäystä, ja 
kun vielä tulee mainituksi hautausavustusten alen- 
tuneen mk 56.750:— eli 25 prosenttia, saadaankin 
selville, että menojen lisäys on kaikkiaan mk 
1.234.560:— eli 11,6 prosenttia. 

Vuoden toiminnan tuloksena on mk 321.600:— 
suuruinen alijäämä (edellisenä v. ylijäämä mk 
62.957:—) jonka hallitus ehdottaa peitettäväksi lisä- 
PS a siirrettävällä "samansuuruisella 
erällä. 


Tampereella maaliskuun 29. päivänä 1961 
T. O. Saarto Anni Oksanen Eero Saarto 


Lyyli Lahtinen Irja Tolonen Paavo Rauhasalo 
Oiva Näsi Mikko Malminen 


Tutustumisretki  maaseutukassojen — toimintaan 
(Mäntän tehtaille) sunnuntaina 29 päivänä touko- 
kuuta 1960. Perillä kuultiin yh.1ön sosiaalipäällikön 
selostus yhtymän avustuskassa- ja sosiaalitoimin- 
nasta. 

Kassan edustajien osallistuminen VII Työterveys- 
päiville lokakuun 6—8 päivinä 1960 Helsingissä Työ- 
verveyslaitoksella. 

Tutustumis- ja opintoretki Helsingin Yliopiston 
keskussairaalaan ja Kuulonhuoltokeskukseen 8—9 
päivinä lokakuuta 1960. Laitoksia esittivät ja niiden 
to:min.aa selostivat laitoksien lääkärit ja toiminen- 
kilö. 'yöterveysiaitokselle järjestetyssä tilaisuudessa 
kuultiin dos. Törmän esitelmä neurokirurgiasia. 

Tutustumiskäynti Tampereella olevaan Yhteis- 
kunnalliseen Korkeakouluun 28 päivänä marras- 
kuuia 196u jossa kuultiin varatuomari Pirkko Lehti- 
sen es.teuma sosiaalisesta lainsäädännösi.a. 

Esitelmä-, luento- ja tutustumistilaisuudet joihin 
kassan hallitus ja sen edustajat ovat osallistuneet, 
ovat olleet sairaskassatoiminnan sannalia kemiutä- 
viä ja näkökanioja avartavia, sillä jokaisesta vilai- 
suudesia on saatu ensiarvoista opastus.a ja tietoutta 
kassan viminnan tehostamiseksi ja kehittämiseksi. 


Kassan kokoukset. 


Kertomusvuonna pidettiin kaksi sääntömääräistä 
kassan kokousta. 


Varsinaisessa maaliskuun kokouksessa, joka pidet- 
tiin Tampenan konepajan luentohuoneessa 3U päi- 
vänä maaliskuuta 1960 oli läsnä 19 kassan jäsentä 
ja yhtön edustajat. Kokoukselle esitettiin hallituk- 
sen iaauma vuosikertomus vuodelta 1959 tiliottei- 
neen sekä tilintarkastajien lausunto rahavarojen 
hoidosta. Kokous hyväksyi yksimielisesti vuoden 
1959 ivoiminta- ja tilikertomuksen, vahvisti vilin- 
tarkastaj.en lausunnon perusteella tilinpäätöksen 
sekä myönsi hallitukselle ja muille tilivelvollisille 
täydellisen tili- ja vastuuvapauden vuoden 1959 toi- 
minnasta. Vuoden 1959 toiminnasta syntyny alijää- 
mä mk 859.135:— päätettiin peittää käyttörahaston 
varoista. Tilintarkastajiksi vuodeksi 1960 valitiin yk- 
simielisesti edelleen merkonomi Vilho Lahti ja 
teknikko Emil Kanerva vakinaisiksi sekä varalle 
teoll.virk. Tauno Wideman ja hitsaaja Eugen 
Kalmari. 


Eläkkeelle siirtyvän viilaaja Juho Arvion Pyy- 
dettyä eroa hallituksen jäsenyydestä, valittiin hä- 
nen tilalleen vuosiksi 1960—61 äänestyksen perus- 
teella Paavo Koiranen. 


Sääntöjen määräämä kassan marraskuun kokous 
pidettiin samassa paikassa kuin edellinen kokous, 
marraskuun 29 päivänä 1960. Kokoukseen osallistui 
31 kassan jäsentä sekä yhtiön edustajat. Hallituk- 
seen valittiin erovuorossa olleet Uuno Malmio ja 
Kaarlo Vaarna yksimielisesti uudelleen sekä ero- 
vuorossa olleen Ossian Pohjakarin tilalle ää- 
nestyksen perusteella Olavi Laaksonen. Halli- 
tuksen varajäseniksi vuodeksi 1961 valittiin yksi- 
mielisesti seuraavat: Heikki Koskinen/U. Malmio, 
Augus; Mäkinen/Artturi Anttila, Vilho Lehtinen/ 
Yrjö Anttila, Kaino Koskinen/Helge Tuominen, AK- 
seli Halonen/Pauli Salonen, Venne Grönroos/Kaarlo 
Vaarna, Reino Vainio/Matti Marjamäki, Pentti Sep- 
pälä/Olavi Laaksonen, Niilo Helander/Paavo Koira- 
nen. Yhtiön edustajiksi oli nimetty henkilökunnan- 
pääll'kkö Niilo Ilkka ja insinööri K. K. Oksanen va- 
kinaisiksi ja varalle insinööri Viljo Wirta sekä eko- 
nomi Torsten Hell. 

Kokous hyväksyi yksimielisesti hallituksen esi- 
tyksen sääntöjen muutokseksi sekä kassan nimen 
muuttamisen. 


Jäsenistö. 


Kertomusvuoden alussa kuului kassaan 1.461 jä- 
sentä, joista naisia 98 ja miehiä 1.363. Vuoden l1o- 
pussa vastaavat luvut olivat 1.570 jäsentä, joista 
naisia 101 ja miehiä 1.469. 


Avustustoiminta: 
Kassan Korvaamat sairauspäivät jakaantuivat seu- 
raavasti: 


Miehille: 
Sairauksistan. sven 11.994 pv. mk 10.414.810:— 
Työtapaturmisia —...... 225960 152101375 == 
Yhteensä 14.253 pv. mk 12.325.185:— 

NalsTIlen 
SairaUksista s.o essa 1.471 pv. mk 756.750:— 
Työtapaturmista —=...... 31 Radan 15.455:— 
Aitiystapauksista ...... 304583 olin 154.185:— 


Yhteensä =1.806 pv. mk = 926.390:— 


Edelliseen vuoteen verrattuna korvattujen sairas- 
päivien määrä väheni 1.180 päivällä. 
Sairaustapausten lukumäärä jakaantui seuraa- 
vasti: 
Miehei: Naiset: Yht. 


Sairaustapauksia ......... 617 50 667 
Työtapat.tapatuksia ...... 128 3 131 
Aitiystapauksia .......-..-- = 7 a 

Yhteensä 745 60 805 


Korvattuja sairauspäiviä on ollut korvausta naut- 
tinutta jäsentä kohti keskimäärin 19.9 pv., tehden 
naisten kohdalla 30.1 pv. ja miesten kohdalla 19.1 
pv. Edelliseen vuoteen verraituna tapausien määrä 
lisääntyi 32 tapauksella, mutta sairausajan pituus 
aleni 2,4 pv. tapausta kohti. Sairauspäivärahakor- 
vauksen markkamäärä kutak:n tapausta kohti oli 
keskimäärin mk 16.460:— eli mk 1.190:— pienempi 
kuin edellisenä vuonna, ollen keskimäärin naisilla 
513:— markkaa ja miehillä 864:— markkaa päi- 
vässä. 


Sairaalamaksut: 


Kassan maksamat sairaalamaksut olivat mk 
1.407.500:— Sairaalahoitotapauksia oli 147 ja keski- 
määräinen hoitoaika 19,5 pv. Tapausten määrä aleni 
edelliseen vuoteen verrattuna 12 tapauksella. Keski- 
määräinen hoitoaika naisten kohdalla oii 18,5 pv. ja 
miesten kohdalla 19,7 pv. Hoitoaika verrattuna edel- 
liseen vuoteen aleni 1,6 päivällä tapausta kohti. 


Hampaiden hoito: 

Hammashoitoon — käytettiin kassan varoja 
1.246.900:— markkaa eli 79.000:— markkaa enem- 
män kun edellisenä vuonna. Hoitotapaukset ja- 
kaantuivat seuraavasti: 

Poisottotapauksia 260 ja paikkausiapauksia 407. 

Tapausten kokonaismäärä on 21 iapausta suu- 
rempi kuin edellisenä vuonna. Keskimääräinen hoi- 
tomaksu tapausta kohti oli 1.870:— markkaa. 


Silmälasiavustukset: 

Silmälasiavustuksina = jaettiin 138 tapauksessa 
259.526:— markkaa, ollen tapaus.a kohti 1.880:— 
markkaa. Verrattaessa edellisen vuoden vastaavia 
lukuja, kohosi tapausten määrä 8:lla ja korvauksia 
maksettiin tänä vuonna 34.683;:— markkaa enem- 
män. 


Muut kassan avustukset jakaantuivat seuraavasti: 


Lääkärinpalkkiot — .......... mk 1.045.820:— 723 'tap. 
Sairaankuljetuksesta ...... 5 98.930:— 104 ,, 
Majoituskuluja — ...........- E T216008— 02. +, 
Tukikors. ja hoitovälin. ... ,, 38.993:— 20 ,, 
Hieronnasta ja fys.hoid. ... , 145.220:— 32 ,, 
Röntgen- ja UKW-hoidosta =, 34.070:— 21 ,, 
Ta AARKEIS TA Ska alae lamoaä uns. » 2.217.816:— 
Laboratoriotutkimuksista . ,  241.455:— 203 ,, 
Röntgen'utkimuksista = ... » 232.855:—118. , 
Poliklinikkamaksuja ...... N 77.075:— 108 ,, 
Ylimääräistä avustusta ... » 97.000:— 7 ,, 


yhteensä mk 4.241.884:— 
Tämän avustusryhmän kohdalla on menojen suu- 


reneminen ollut ainoastaan 97.477:— markkaa ja 
johtuu lähinnä lääkemaksujen hinnan noususta. 

Hautausavustukset: 


Hautausavustus on edelleen sairauspäivärahasta 
riippuvainen ja muodostuu sen suuruus siten, että 
laskettu sairaspäiväraha kerrotaan luvulla 50. 

Kuolemantapauksia oli jäsenistön keskuudessa 15 
ja maksettiin heidän omaisilleen hautausavustuk- 
sena 536.133;— markkaa. 


Vainajat olivat Kuolinpäivä: 
tarkastaja Nikander, Eino ................. 3201200 
la'tosmies Kanerva, Alpo .........ss.ss.... 21. 1.60 
varastomies Määttä, Antti .s............... 25. 1.60 
levyseppä Harju, Heikki .................... 10. 2. 60 
eläkel. Virtanen, Patrik ..................... 12.-.3.'60 
villaajaiNyystilä, VIRO .....<s.ses o sssestan 155013460 
eläkel' Raritala, "Hugo" sn. A 29. 3. 60 
eläke]. Sillman, Edvin ............. tt Ed 2. 4. 60 
eläkel;  Lehtivirta,- VIIhO N 7. 4. 60 
la KE TAIDO SA Ita. EINE SNT 20. 4. 60 
SOTVAO ASS IEOLA IS OSSEaat IE NE n vas saa, 18. 9. 60 
eläkel. Hietaniemi, Vilhelmiina —.......... 9. 8. 60 
malliveist. Järvinen, Gösta .................. 28. 9. 60 
varastomies Karvonen, Niilo .................... 25. 10. 60 
apumies Mäkinen, Martti .................. 6. 11. 60 


Kassan taloudellinen tila ja kehitys. 

Kulunut toimintavuosi on ollut kassan taloudelli- 
selle kehitykselle suotuisa, sillä toiminta osoittaa 
1,381.175:— markan ylijäämää. Ylijäämän muodos- 
tuminen johtuu lähinnä kannettujen maksujen nou- 
susta, joka aiheutuu täystyöllisyydestä, työvoiman 
lisääntymisestä toimintapiirissä sekä runsaasti teh- 
dystä ylityöstä. Hallitus esittää toiminnan jatkamis- 
ta nykyisin maksuin ja että ylijäämästä siirretään 
955.121:— markkaa vararahastoon ja loput 426.054:— 
markkaa korvausrahastoon. 


Tampereella, 1 päivänä maaliskuuta 1961. 


Uuno Malmio Ossian Pohjakari Kaarlo Vaarna 
Artturi Anttila Yrjö Anttila Pauli Salonen 
Matti Marjamäki Helge Tuominen Paavo Koiranen 
Ni'lo Ilkka K. K. Oksanen 
Toivo Vallisalo 


TILINTARKASTUSLAUSUNTO 


Kassan kokouksen 30. 3. 1960 valitsemina tarkas- 
tamaan Tampellan Konepajan Sairaus- ja Hautaus- 
avustuskassan tilejä vuodelta 1960 olemme tänään 
meille uskotun tehtävän suorittaneet ja saamme tar- 
kastuksemme perusteella ilmoittaa Kassan kokouk- 
selle, että: 

— tilinavaus oli oikein suoritettu ja perustui edelli- 
sen vuoden päättävään omaisuustaseeseen, 

— juokseva kirjanpito oli oikein ja huolella hoidet- 
tu ja perustuivat viennit hyväksyttäviin tosittei- 
siin, 

— jäsenmaksut oli kirjattu palkkauskonttorista 
saatujen tositteiden mukaisesti ja yhtiöltä saa- 
dut kannatusjäsenmaksut olivat samansuuruiset, 

— tarkastuspäivän kassasaldo oli yhtäpitävä kir- 
janpidon kanssa, 

— korvaukset lääkärin-, lääke- ja hoitokuluista oli 
suoritettu kassan periaatteita noudattaen, 

— tilinpäätös omaisuus- ja tulostaseineen oli oikein 
ja kirjanpidon periaatteiden mukaisesti laadittu, 

— kassan tila on vakavarainen, 

— myönnetyistä luotoista oli saatu riittävä vakuus, 

— tu ustuimme hallituksen vuosikertomukseen ja 
tojesimme siinä tiliasemasta annetut tiedot yh- 
täpitäviksi tilikirjojen kanssa. 

Koska tarkastuksemme ei antanut aihetta muis- 
tutuksiin ehdotamme, että tilinpäätös vahvistettai- 
siin ja et'ä asianomaisille myönnettäisiin tili- ja 
vastuuvapaus vuodelta 1960. 


Tampereella maaliskuun 20 päivänä 1961 


merk. Emil Kanerva merk Vilho Lah ti 
Työnsuunn., Tampere Merkonomi, Tampere 

Onko puhtaus 
sosiaalista toimintaa? 


Kaikki mikä on yhteisvastuullista, on sosiaalista. 
Täällä meidän tehtaalla onkin tehty nykyään pal- 
jon sosiaalista työtä. ”Tampella Tänään” kevätnu- 
mero selosti työväen puku- ja ruokahuoneuutuuk- 
sia ja sehän oli mieleistä meille työläisille. Aina 
uutuus viehättää. Nyt on vuorossa puhtaus ulkona. 
Meitä äijän kehveleitä on muutamia, jotka vas- 
taamme katujen puhtaudesta. 

Olen aikaisemmissa kirjoituksissani jo maininnut 
kadunlakaisuongelmista ja kohottanut tuon lakai- 
sutyön kulttuurityöksi; enkä sanaani peru. Mikä 
valtava kehitys esimerkiksi 50 vuoden aikana on- 
kaan tapahtunut kansamme puhtauskäsitteissä. 
Esimerkiksi mäkitupamökeissä oli köyhyyttä ja saas- 
taa. Ei pidetty aina kiirettä siivota kissan tai lasten 
kasoja lattialta, jossa pienempi konttaili. Ne saivat 
permannolla löyhkätä pitempäänkin. 

Kotini naapuri oli kuuluisa likaisuudestaan. Elsa 
kutsui kerran isäni kahveelle ja isä tallasi lapsen 
kasan vahingossa. Mitäs muuta, isä pyyhkäisi enem- 
mät kakat pöydän jalkaan. Mutta, eipä Elsakaan 
kursaillut: Povea kutkutti ja hän kynsäisi ja tavoitti 
kuin tavoittikin syöpäläisen. Elsa kumosi kahveetas- 
sin ja siinä tassin pohjalla hän tottuneesti kynnel- 
lään naskautti täin hengiltä. Näin muuten itsekin 
tuon Elsan suorittaman teurastuksen useita kertoja. 
— Tämän tapainen oli siis siisteys sisällä, ja saman- 
lainen siivottomuus ulkona. Eikä mainitsemani 
mökki ollut ainoa, esimerkiksi kotiini tehtiin käy- 
mälä, kun kävin jo koulua. Mutta varmasti en tiedä, 
otaksun vain: tokkohan Suomen kansa silloin ylei- 
semmin tunnettiin sivistyskansana. 

Siis yhdessä muitten sosiaalisten uudistusten ohel- 
la puhtaus on kansamme kulttuurimaitten eturi- 
viin kohottanut. Kulttuuri heijastuu ihmisen käyt- 
täytymisessä, hänen jättämänsä jäljet kielivät joko 
sivistystä tai raakuutta. En tarkoita nyt aivan 
gentlemannia, niitähän on harvassa. Näin 
lakaisijan kannalta katsoen gentlemannilla 
on ainakin yksi ihailtava puoli: hän ei tupakoi ka- 
dulla kulkiessaan. Meidän lakaisijaukkojen ei siis 
tarvitse koskaan hänen natsojaan poimia. Mutta 
tavallinen kulttuuri-ihminen ei jätä törkyjään ru- 
mentamaan kesäisille uimarannoille, ei edes marja- 
matkoillaan synkinpään metsään, saatikka sitten 
autolla huristaessaan työnnä eväspapereitaan ulos 
auton ikkunasta, taikka nakkaa tyhjää tupakka- 
askia tiepuoleen raakuuden merkiksi. Siis lyhyesti, 
kulttuuuri-ihminen ei jätä jäljilleen muita merk- 
kejä kuin jalkansa taikka ajoneuvonsa jäljet. 

Mutta roskaa jos jonkinlaista heitetään Tampel- 
lankin kaduille: todisteeksi, että barbaareja on vielä 
keskuudessamme. Mutta sittenkin enemmistö tam- 
pellalaisia ovat sivistyneitä. Kävin viime kesänä 
eräässä suuressa tehtaassa asioimassa, ja kyllä oli 
valtava ero sillä ja meidän tehtaalla. Olemme aina- 
nakin siitä tehtaasta paljon edellä pihamaan puh- 
taudessa. Ja kun me oikein yksissä tuumin tahdom- 


KESÄMÖKKI 


jälleen 


Kevät leikkii vielä piilosilla. Vuoroin auringonpais- 
tetta vuoroin koleaa pohjatuulta. Mutta sanoivatpa il- 
mat tällä hetkellä mitä tahansa, muutaman viikon ku- 
luttua alkaa jälleen jokavuotinen muutto maalle. Kuusi 
viikkoa laahaamme tavaraa maalle ja kuusi viikkoa ta- 
kaisin kaupunkiin ja siinä se kesä mukavasti kuluukin. 


Viettekö maalle vanhat kaupunkikäytössä jo lop- 
puunkuluneet tekstiilit? Toivottavasti ei näin tapahdu. 
Sievän tulee toki kesäasunnonkin sisustuksen olla. Ja 
yhden sopimuksen voisimme tehdä, nimittäin että 
viemme kesämökille vain mahdollisimman helppohoi- 
toisia tekstiilejä, sellaisia, joita ei tarvitse pahasti si- 
littää ja ennen kaikkea sellaisia, jotka kestävät kova- 
kouraista pesua laiturin nokassa. Sängynpeitteet va- 
litsemme vaikkapa jostakin vohvelityyppisestä puuvil- 
lakankaasta, pyyhkeiksi valitsemme froteeta ja vohve- 
likangasta, ikkunaverhoiksi ja pöytäliinoiksi reilua 
ginghamia. Ei liene paikkaa mihin gingham ei sovel- 
tuisi kesäkodissa. Raikkaan ruudulliset ja raidalliset 
kuosit ovat omiaan lisäämään kesäistä mielialaa niin 
keittiössä kuin muissakin huoneissa verhoina ja sän- 
gynpeitekankaina. Varsinkin silloin kun ginghamia os- 
tetaan huonekalujen suojaverhoiluun tai sängynpeit- 
teeksi on syytä valita Sanfor-käsiteltyä kangasta. 

Kannattaa myös hankkia täydennystä kesämökin lii- 
navaatteisiin. Valkoiset liinavaatteet jätämme kaupun- 
kiasuntoon ja otamme maalle yksivärisiä säästölaka- 


—1.— nn" —s— 


me, niin voimme vieläkin parantaa puhtautta ka- 
duillamme. Nyt on siihen hyvä tilaisuuskin, kun on 
saatu sieviä roskapönttöjä sinne tänne. Päätämme 
yksinkertaisesti, ettemme heitä roskia muualle kuin 
pönttöön. Tämä pieni vaiva korvaa aikanaan itsen- 
sä. Olomme ja työmme muuttuu mielekkäämmäksi. 
Ja mitä enemmän tunnemme mielekkäitä tunteita, 
niin jopa ikämmekin pitenee. On muuten opittava 
löytämään mielekkäitä tilanteita. Kadun lakaisija 
jos kukaan niitä saa: Kun katsoo taakseen ja on 
puhdasta, niin mieli on hyvä. Saa tosi ”hyvän päi- 
vän” nyökkäyksen ohittavalta tampellalaiselta, niin 
onni hymyilee. Joskus voi opastaa outoa vierasta 
jonkin tehdasosaston löytämisessä, niin silloin ar- 
vosi nousee. Ei pääse syntymään alemmuuskomp- 
leksia, niinkuin voisi luulla. Työ tekijäänsä kiittää. 
Ja kun me tampellalaiset nyt tästä lähtien alam- 
me puhdistaa nurkkiamme, niin huomataan meidän 
sivistyksemme pian ulkomaita myöden. Asiakkaat ja 
turistit, joita tehtaallamme käy, puhuvat eri pitä- 
jissä ja ulkomailla: ”Kyllä ne tampellalaiset ovat 
sivistynyttä väkeä, siellä on puhtaat kadut ja nur- 
kat sekä hoidetut nurmikot.” 
Jalmari Niemi 


ajankohtainen 


HIHATON PIKKUPUKU kuuluu jokaisen pukukoelmaan 

tänä kesänä. Kangas on luonnonsilkkiä muistuttavaa, 

silittämättä-siistiksi käsiteltyä puuvillaa ja kesähelteellä 
miellyttävän viileä. 


Puuvilla on jälleen suurta muotia ja kesäksi valitsemme 


hellehattuihinkin kovasti muodikasta pienikuvioiseksi 


painettua puuvillaa 

AURINKOISET LOMAPÄIVÄT MIELESSÄ. Huoletto- 
mat tarkoituksenmukaiset pukimet lisäävät vapaa-ajan 
viihtyisyyttä. Reima-shortsit ovat ryhdikästä kuosiin- 
kudottua oranssisävyistä puuvillaa. Miehen loma-asu 


Tiklaksen 


noita tai huolettomia ruudullisia ginghamtyyppisiä la- 
kanoita. Myös veikein kukka-aihein painetut lakana- 
kankaat sopivat tietenkin kesän tunnelmiin. 


Entä perheen lomapuvusto. Kesäinökillään luonnon- 
tilassa asustava perhe tarvitsee ennen kaikkea huolet- 
tomia ranta-asuja, shortseja ja paitoja uimapuvun li- 
säksi. Kylmiä päiviä varten on tietenkin viisasta varau- 
tua pitkin lämpimin housuin ja villapaidoin. Pääasia 
lomapuvuissa on tietenkin, että ne antavat lomailijan 
vapaasti nauttia auringosta ja kesätuulista. Ne eivät 
saa piinata eikä painaa ja ennen kaikkea niiden tulee 


hengittää. 

Yöt saattavat olla viileitä, joten on hyvä varata ke- 
sämökillekin lämpimiä flanellisia yöpaitoja niin lapsille 
kuin aikuisillekin. 

PLP 

PUUVILLAMISSI NÄYTTÄÄ MALLIA. 
Keveän liehuvahelmainen puuvillaleninki 


kevään tanssiaisiin 


JALMARI SELIN 75 VUOTTA 


Kesäkuun 11 p:nä täytti 
konepajan eläkeläinen, enti- 
nen revolverisorvaaja Kustaa 
Hjalmar Selin 75 vuotta. 
Hän on syntynyt sääksmäel- 
lä tallimiehen poikana. 


Työskenneltyään noin kol- 
misen vuotta Frenckell'in 
paperitehtaalla, muutaman 
vuoden Pohjois-Suomessa 
Ruukinkosken puutavarayh- 
tiössä Limingan eteläpuolella 
ja täkäläisellä kattohuopatehtaalla, astui hän vuon- 
na 1919 toukokuun 20 p:nä Tampellan konepajan 
palvelukseen. Aluksi hän työskenteli kärkisorvaa- 
jana, kunnes myöhemmin pääsi revolverisorviin. 
Ikävuosia karttui vähitellen niin paljon, että toi- 
mittuaan parin vuoden ajan 6 A-osaston varasto- 
miehenä, siirtyi hän eläkkeelle 13. 6. 57 ollen silloin 
69-vuoden ikäinen. 


Merkillepantavaa on ollut Jalmari Selinin panos 
Tampellan Huolto r.y:n toiminnassa, sillä onhan 
hän mainitun yhdistyksen perustajajäseniä. Aktiivi- 
sesti ja tunnollisesti oli hän aina mukana johtokun- 
nan kokouksissa. Muusta yhdistystoiminnasta mai- 
nittakoon osallistuminen Saukkolan kerhotoimin- 
taan. Hän on kuulunut ”Ukkokerhoon” sekä ”Kul- 
taisen iän kerhoon”, joissa molemmissa toimiessaan 
pirteänä ja huumorintajuisena on antanut niille 
omaa väriään. Nykyään hän toimii tosin Rientolassa 
muutettuaan Lielahteen asumaan. Saukkolan kerho- 
pojille ”Jalmari-setä” on tuttu kaveri kesäleireiltä, 
joilla hän on ollut ikäänkuin kunniavieraana. 

Hänen vapaa-ajan harrastuksistaan oli aikaisem- 
min palstanviljely hänelle mitä parhainta ja hyö- 
dyllisintä lomanviettoa, mutta nykyään on kalastus 
ehdottomasti mieluisinta puuhaa. Jo aikaisin kevät- 
talvella pilkkii hän Näsijärvellä, ja Paalijärvellä 
kalastus on yksi tärkeä ajanviete ”Kultaisen iän” 
leirillä oltaessa. 


Parisen vuotta sitten teki Jalmari Selin matkan 
tyttärensä luokse Amerikan Yhdysvaltoihin, josta 
saamistaan kokemuksista hän kertoilee omalla mu- 
kavalla tavallaan. Takaisin kotiin Suomeen, rak- 
kaille kalavesille vain teki mieli, vaikka kovasti siellä 
pyysivät ”isä-ukkoa” jäämään. 

Hyvissä sielun ja ruumiin voimissa olevaa merkki- 
päivänviettäjää onnittelevat tampellalaiset ja sauk- 
kolalaiset toivottaen pitkää ikää ja jatkuvaa kala- 
onnea. 


HUGO MATTILA 70 VUOTTA 


Huhtikuun 18 p:nä täytti : 
kone- ja tehdasrakennus- 
suunnittelija teknikko Hugo 
Valerius Mattila 70 vuot- 
ta. Hänen elämänvaiheensa 
ovat kiinteästi liittyneet teh- 
taamme tapahtumien piiriin, 
sillä hän on synnynnäinen 
tamperelainen ja lapsuuten- 
sa viettänyt tehtaan välittö- 
mässä läheisyydessä Masuu- 
ninmäessä. Ansiotyöhön ryh- 
tyi hän aluksi pellavateh- - 
taalla kuivakehruussa työskennellen säättipoikana 
vuodesta 1903. Hän kävi myös kansakoulun, joka oli 
melko harvinaista siihen aikaan. Opinhaluinen kun 
oli, ei häntä tyydyttänyt työ säättipoikana, vaan 
hän päätti hakeutua muualle. Hän siirtyikin kirjan- 
painajan alalle, jos!a kuitenkin käteen sattuneen 
tapaturman vuoksi joutui vaihtamaan työpaikkaa. 
Seuraavan työnantajan, erään puuseppätehtailijan 
alaisena työskenteleminen muodostui sietämättö- 
mäksi pitkien työpäivien johdosta. 

Tampellan konepajan palvelukseen Mattila tuli 
26. 1. 07 kattilapajalle. Kattila- ja pajasepän am- 
matissa hän kehittyi nopeasti ja päättikin käydä 
tietojaan kartuttaakseen teollisuuskoulun. Tämän 
jälkeen alkoikin tulokselliseksi muodostunut työs- 
kentely konepajan piirustuskonttorissa. Omat an- 
sionsa on Mattilalla mitä erilaisimpien koneiden ja 
tehdasrakennusten suunnittelussa Tampellan pii- 
rissä. 

Vv. 1924—25 Mattila vaikutti kiertävänä voimiste- 
luohjaajana Suomen voimisteluliiton palveluksessa. 
Hyvällä menestyksellä suoritetun työn palkintona 
hän sai 2500 mk suuruisen stipendin matkaa varten 
Saksaan urheilujuhlille. Mainittavan arvoinen on 
hänen panoksensa Tampellan piirissä kehittyneellä 
urheiluharrastuksella. Hän toimi useat vuodet ko- 
nepajan ”Tempauksen” puheenjohtajana ollen eräs 
sen aktiivisimmista jäsenistä. 

Tehdas järjesti vuonna -39 virkailijoilleen kierto- 
käynnin Ruotsiin, jonne myös Mattila pääsi mu- 
kaan. Siellä heillä oli tilaisuus tutustua eri teolli- 
suuslaitoksiin mm. ASE:aan. Talvisodan aikana 
Matitilalle uskottiin oikein suurtehtävä, kallioluola- 


suojien suunnittelu tehtaan alueelle. Vaikeuksia 
esiintyi, punnituksia oli suoritettava, maaperää 
tutkittava, kallion kosteus arvioitava, mutta val- 


mista tuli, lujat holvit, kosteuden pitävät vesieris- 
tykset, lämmitys, tuuletus ja suodatinlaitteet kaikki 
tarkoituksenmukaisia. 

Seuraavana työnä oli kallioluolan eteen sijoitet- 
tava tehdasrakennus. Tämänkin Mattila piirsi ly- 
hyessä ajassa, sillä rakennusten piirtäminen ei ollut 
lainkaan outoa koskirakentaja Sandsundia aikai-. 
semmin palvelleelle piirtäjälle. Myöskin uuden rau- 
tavalimon suunnittelusta Mattila vastasi suurelta 
osaltaan sekä kattilapajan ja turpiinihallin raken- 
nuskompleksin, joissa on valoa ja raitis ilma. Näitä 
suunnitellessaan Mattila lienee muistellut entisiä 
aikoja, jolloin hän itse joutui työskentelemään 
puutteellisissa olosuhteissa. 

Höyryvoimalaitoksen putkijohtolaitteiden ja höy- 
rynjakojohtojen suunnittelu, myöskin Tampellan ja 
Lapinniemen välinen höyryjohto ovat hänen käsi- 
alaansa. 

Parisen vuotta sitten hän siintyi Tampellan Hei- 
nolan tehtaille suunnitellen siellä kartonkiosaston 
koneiden asennuksen ja putkijohtoyhdistelmien si- 
joitukseen liittyviä seikkoja. 

Apunansa palvelleille insinööreille ja teknikoille 
Mattila on vuorostaan pyrkinyt siirtämään runsaan 
kokemuksensa aarteita, erilaisia perinteitä sekä elä- 
mänviisautta. Vuoden vaihteessa siirtyi Hugo Mat- 
tila virallisesti eläkkeelle. 


LYDIA HEIMONEN 60 VUOTTA 


Kesäkuun 28 p:nä täytti Lydia Maria Heimo- 
nen 60 vuotta. Hän on syntynyt P.-Pirkkalassa. Jo 
13-vuotiaana tyttösenä lähti hän Tampereen puo- 
leen työnhakuun ja päätyikin pellavatehtaallemme. 
Kutomossa oli silloin mestarina Lundön, joka otti 
hänet puolaamoon kutojille puolia kantamaan. 
Ikänsä puolesta ei hän olisi saanut tehdä täysiä 
työpäiviä, mutta kun hän oikein kovasti pyysi mes- 
tarilta valittaen, ettei tulisi toimeen pienellä palkal- 
laan, antoi mestari hänelle luvan. Hyvän fyysillisen 
kunnon omaten hän jaksoi hyvin tehdä täysiäkin 
työpäiviä, vaikka puolien kuljettaminen oli siihen 
aikaan paljon raskaampaa, koska se tapahtui kan- 
tamalla. Tuli sitten pula-ajat ja muut. Heimonen 
joutui erään toisen naishenkilön kanssa jakamaan 
ruokaa, jota tehdas oli hankkinut työntekijöilleen. 
Jakaminen paketteihin tapahtui juhlatalolla, josta 
työntekijät kävivät ostamassa. Kun ruokatarvikkei- 
den saanti vihdoin helpottui, siirtyi Heimonen ta- 
kaisin kutomoon ja tällä kertaa hän pääsi kuto- 
maan. Kutojana hän ei kuitenkaan työskennellyt 
pitkää aikaa, koska joutui jäämään kotiin perhet- 
tään hoitamaan. 

Uudelleen hän ryhtyi ansiotyöhön ensin Tampe- 
reen Verkatehtaalla ja Tampellassa vuonna -56 ku- 
tomon konesiivoojana, jossa ammatissa hän edel- 
leenkin työskentelee. Työtoverien keskuudessa hä- 
net tunnetaan toimeliaana, iloisena ja huumorin- 
tajuisena henkilönä. 

Sydämelliset onnentoivotukset merkkipäivän joh- 
dosta! 


VILHO VIITANEN 60 VUOTTA 


Heinäkuun 5 p:nä täyttää 
seppä Vilho Vihtori Viita- 
nen 60 vuotta. Hän on syn- 
tynyt Tyrväällä seitsenlapsi- 
sen sisarusparven vanhim- 
pana. Siksi hän jo kahdek- 
san vuotiaana joutui tädil- 
leen palvelukseen. 

Hyvin nuorena Viitanen 
sai kosketuksen kyläsepän 
tehtäviin ja pääsipä jtsekin 
yrittämään vähin erin. Kuu- 
sitoistavuotiaana siirtyi hän 
Vammalaan ajokalusepän töitä suorittamaan. Ase- 
velvollisuutensa jälkeen Viitanen siirtyi Tampel- 
lan palvelukseen 3. 4. 23. Ensiksi sepän apulaisena, 

koska tällä suoritettava työ tapahtui pääasiassa 
höyryvasarassa. Melko pian hän siirtyi tässäkin pa- 
jassa sepän tehtäviin. Vuonna -41 heinäkuussa hä- 
nelle sattui tapaturma käden jäätyä höyryvasaran 
peenojen väliin. Siihen aikaan isossa vasarassa 
käyttäjä oli ylhäällä, josta ei tarkasti sepän 
merkkiä aina nähnyt eikä kuullut. Mutta vaikka 
sormet toisesta kädestä jäivät muistoksi on Viitanen 
harkitsevana ja työvälineensä hyvin mukaillen suo- 
rittanut tehtävänsä erittäin huolellisesti. 

Parhaimmat onnittelumme merkkipäivän 
dosta! 


joh- 


TAUNO HIETALA 50 VUOTTA 


Tauno Nikodemus Hie- 
tala on syntynyt Längel- 
mäellä 1. 6. 1911. Nuoruus- 
vuosinaan hän työskenteli 
maa- ja metsätöissä kotiseu- 
dullaan. Suoritettuaan ase- 
velvollisuutensa Tampereen 
Rykmentissä Hennalassa pa- 
lasi nuorimies vielä metsä- 
töiden pariin muutamaksi 
vuodeksi. V. 1936 hän tuli 
Tampereelle aloittaen työs- 
kentelyn rakennuksilla ja eri 
ttehdaslaitoksissa mm. Engvistillä, Nahkatehtaalla 
ja 8 vuoden ajan Tiilitehtaalla. 

Viisi vuotta kestäneen rintamamiesajan jälkeen 
hän oli työssä vielä kaksi vuotta tiilitehtaalla, jonka 
jälkeen oli vuorossa Tampella v. 1947. Työskennel- 
tyään aluksi Tu-osastolla apumiehenä siirtyi Hietala 
osaston konemiesten ryhmään. Nykyisin hänet tun- 
netaan tällä osastolla jäyhänä ja vakavakätisenä 
karusellisorvarina. 

Vapaa-aikoinaan viettää Hietala onnellista perhe- 
elämää Kalevanlinnassa tai häärii erilaisissa järjes- 
tötehtävissä. Kesäisin hän kuuluu niihin vielä vali- 
itettavasti harvoihin — tamperelaisiin, jotka osaa- 
vat käyttää hyväkseen kaupunkiamme ympäröivien 
järvien virkistysmahdollisuuksia päivittäisessä va- 
paa-ajanvietossaan. 

Mutta kun on Kaupin rannassa vene ja veneen 
nokalla onki ja sumppipannu — niinkuin on Hieta- 
lalla — niin mikäpä onkaan nauttia nopeasti ohikii- 
tävästä Suomen suloisesta suvesta. 

Tu-osasto toivottaa tosi hämäläiselle sorvaajalle 
parhainta menestystä ja onnea merkkipäivän joh- 
dosta! 


EVA SALO 50 VUOTTA 


Kesäkuun 24 p:nä täytti kutoja Eva Sofia Salo 
50 vuotta. Hän on syntynyt Kauvatsalla. Nuorena 
tyttösenä tuli hän ensin Finlaysonille sitten Pyyni- 
kin kaljatehtaalle palvelukseen. Tampellaan hän 
tuli kutomo-osastolle kutojaksi 13. 8. 40. Nykyään 
hänet tunnetaan taitavana kutojana jacguard-ku- 
itomossa. 

Vapaa-ajat ovat suurimmaksi osaksi kuluneet 
perheen piirissä ja omakotitalo Sääksjärvellä teet- 
tää kyllä omistajallaan kaikenlaista. 

Mukavalle ja rehdille työtoverille lämpimät on- 
nittelut! 


= VOITTO RISTONEN 50 VUOTTA 


Kesäkuun 30 p:nä täytti 
sorvaaja Voitto Olavi Ris- 
tonen 50 vuotta. Hän on 
syntynyt Jyväskylässä. Nuo- 
rempana hän työskenteli G. 
A. Serlachius Ab:n palveluk- 
sessa, mistä erosi -32. Tam- 
pellaan hän tuli sorvaajaksi 
7. 9. 33. Tämä ajanjakso kesti 
1. 8. 35, jolloin hän siirtyi Oy 
Autotarvike Ab:n palveluk- 
seen sorvaajaksi. Tästä ei hä- 
nelle muodostunut kuiten- 
kaan kovin pitkäaikaista työmaata, vaan hän tuli 
uudelleen Tampellan palvelukseen 10. 8. 36, mikä 
yhä jatkuu. 

Ristonen tunnetaan hyvänä ja taitavana ammat- 
timiehenä. Tänä vuonna hän sai pitkäaikaisesta 
palveluksestaan Tampella-mitalin. Ristosen matkai- 
lukaan ei ole jäänyt ihan oman maan varaan, sillä 
hän oli Tampellan komennuksella Israelissa v. 52— 
53. Oman ammattinsa ohella on hänen kykyjään 
käytetty hyödyksi myös erilaisissa luottamustehtä- 
vissä. Hän kuuluu Konepajakoulun johtokuntaan, 
on konepajan Ruokala Osuuskunnassa sihteerinä ja 
lisäksi ollut kaksi eri kertaa osastonsa luottamus- 
mies. 

Vapaa-ajan harrastuksista mainittakoon varsin- 
kin nuorempana matematiikka, jossa hän loi itsel- 
leen hyvät pohjatiedot. Toinen hänen suuri harras- 
ftuksensa on urheilu. Tässä hän on ollut aina hyvin 
aktiivisesti mukana sen monissa eri muodoissa. Nyt- 
kään hän ei vielä ole siirtynyt sanan täydessä mer- 
kityksessä ”katsomoon”, vaan näemme hänet mil- 
loin lenkeillä, hiihtämässä, uimassa ja oli sitten 
kesä tai talvi tämän viimeksi mainitun suhteen. 

Erinomaisissa voimissa ja hyväkuntoisena 50 v. 
”väliaika-aseman” sivuuttavaa merkkipäivän viet- 
täjää onnittelevat osastoinsinööri, työnjohtajat ja 
työtoverit, joihin onnitteluihin lehtemme pyytää yh- 
tyä. 


YRJÖ SUNELL 50 VUOTTA 


Heinäkuun 9 p:nä täyttää 
teknikko Yrjö Henrik Su- 
nell 50 vuotta. Hän on pal- 
jasjalkainen tamperelainen, 
syntynyt Amurissa ”kivi kä- 
dessä”. Lapsuusaika näin ol- 
len kului kuin siivillä ja tuo- 
tapikaa oli siirryttävä omiin 
tekstiileihin. Pumpulissa työs- 
kenteli hän 18 vuotta niin 
vaivattomasti, että iltatöi- 
nään oli vielä voimia suorit- 
taa teknikon tutkinto vuonna 
-48. Työnjohtajaksi Kauhajoelle ohjaamaan maata- 
louskoneiden valmistusta hän siirtyi vuonna -51. 
Ikävä ituli kuitenkin 5 vuoden poissaolon jälkeen 
kotipuoleen ja seurauksena tästä olikin, että hän 
siirtyi Lempäälän Kauppisen konepajaan, jossa 
viihtyi '/, vuotta. Tampella tarjosi tämän jälkeen 


sunelille leipäpuun ja yhteistyö jatkuu edelleen ala- 
verstaalla ”työnjohtohommissa”. Vapaa-ajan har- 
rastuksina alan kirjallisuus, autoilu sekä kesämök- 
ki ovat lähellä sydäntä, kaikki niin lähellä, ettei jää 
sadasosankaan välystä. 

Työtoverit onnittelevat miehenikään ehtivää mu- 
kavaa miestä ja reilua kaveria. 


ARMAS ADAMSSON 50 VUOTTA 


Heinäkuun 11 p:nä täyttää 
50 vuotta konepajalla lähet- 
täjä Armas Adamsson. 
Hän on syntyjään Karjalan 
kannaksen poikia tarkemmin 
sanottuna Johanneksen pitä- 
jästä. Sisar- ja veljesjoukon 
vanhimpana joutui Armas- 
poika jo 16 vuotiaana lähte- 
mään elatuksen hankintaan 
toimien paikkakunnan tapo- 
jen mukaisesti kesäisin lai- 
voissa. Ensin laivapoikana ja 
sitten iän ja taidon lisäännyttyä lämmittäjänä ja 
koneenhoitajana. Talvisin töitä jatkettiin laivatela- 
koilla Viipurissa, Kotkassa ja Ravansaarella. 

Tampellan palvelukseen Adamsson tuli 22. 2. 40 
lämmittäjäksi ja kattilanhoitajaksi. Palvelusvuodet 
kuitenkin pian keskeytyivät sodan johdosta ja pää- 
sivät uudelleen käyntiin vuonna -44, jolloin hän 
ryhtyi viilaajaksi 2A-osastolle, jossa työskentelikin 
yhtäjaksoisesti aina siihen saakka, kunnes osaston 
viilaajat siirrettiin E-osastolle. Tämän vuoden maa- 
liskuussa hän siirtyi saman työosaston lähettäjäksi. 

Adamsson on ollut konepajan piirissä yksi keskei- 
simpiä henkilöitä. Hän toimi mm. 2 A-osaston luot- 
tamusmiehenä yhtämittaisesti 14 vuotta, kuului 
useat vuodet työhuonekunnan neuvottelukuntaan ja 
hoiti monet vuodet konepajan varapääluottamus- 
miehen tehtäviä. Lisäksi hän kuuluu konepajan ruo- 
kalaosuuskunnan hallitukseen. 

Jo nuoresta pitäen hän on ollut aktiivisesti mu- 
kana työväenliikkeen riennoissa, niin poliittisessa 
kuin ammatillisessakin, joista mainittakoon vain 
paikallisen ammattiosaston puheenjohtajan vaativa 
tehtävä, jota hän nykyisin hoitelee. 

Kunnalliset tehtävät eivät myöskään ole hänelle 
vieraita, Hän on toiminut mm. taksoituslautakun- 
nassa 9 vuotta. Tampereen kaupungin valtuuston 
jäsenenä hän on toista vaalikautta, myöskin edis- 
tysmielinen osuuskauppaliike on hänestä saanut 
uskollisen työntekijän. Hän on toiminut sen hyväksi 
monin eri tavoin kuuluen nykyisin os.liike Voiman 
edustajistoon. 

Kun on kysymys toimintatarmoisesta miehestä, 
ansiolistaa voitaisiin esitellä hyvinkin pitkälti. Mut- 
ta näin ei ole tarpeellista, koska konepajan ja osin 
koko lehtemme lukijakunnan piirissä tunnetaan hä- 
net henkilökohtaisesti. Toivotammekin miehenikään 
ehtineelle toverille parhainta onnea ja toivomme 
samalla, että toimintatarmosi edelleenkin yhteisten 
asioiden hoidossa säilyisi. Näihin onnitteluihin ja 
toivomuksiin varmasti koko konepajan väki yhtyy 
perhelehtemme välityksellä. 

AARNE OVICK 50 VUOTTA 


Heinäkuun 23 p:nä täyttää 
Aarne Antero Gvick 50 
vuotta. Hän on syntynyt Ve- 
silahdella, jossa hänen isäl- 
lään oli leipurinliike. Jo poi- 
kasena toimi Gvick apulai- 
sena isänsä liikkeessä, josta 
sitten siirtyi Kauppakunta 
Tuotannon palvelukseen. En- 
sin juoksupojaksi, myöhem- 
min myymäläapulaiseksi 20- 
teen ikävuoteen saakka. Näi- 
hin aikoihin alkoi avioliitto- 
kin kangastella mielessä ja kun silloiset apulaisen 
palkat olivat melko pieniä, vaihtoi Gvick alaa. Hän 
siirtyi Auttila & Nopan rakennusliike osakeyhtiön 
palvelukseen työskennellen noin kymmenisen vuotta 
eristäjän tehtävissä. Samoja tehtäviä hän siirtyi 
Tampellan rakennusosaston palvelukseen suoritta- 
maan 11. 3. 47. Edelleenkin ovat eristäjän tehtävät 
hänen ahkerissa ja taidokkaissa käsissään ja ku- 
kapa ei tuntisi ”Piki-Vikkiä”, kun hän katoilla nuo- 
rekkaana touhuilee. Suuriarvoinen on hänen anta- 
mansa tuki ollut myöskin Tampellan piirissä tapah- 
tuvassa vapaa-ehtoisessa toiminnassa. Hän on kuu- 
lunut pellavatehtaan sairaskassan johtokuntaan, en- 
sin varajäsenenä vuodesta -51 ja vakinaisena vuo- 
desta -57 alkaen. 

Vapaa-ajan harrastuksista on keilailu viime ai- 
koina ollut etualalla. Jos ”Ote” tarvitsee edustajan 
johonkin otteluun, on ”Vikki” heti valmis lähte- 
mään. Ja onhan niitä pyttyjäkin alkanut ilmestyä 
heidän kaappinsa päälle merkiksi ahkerasta harras- 
tuksesta keilailun parissa. 

Työnjohtaja ja työtoverit toivottavat parhainta 
onnea nuorekkaalle ikämiehelle sekä edelleenkin 
hyvää ”keilatuuria”. Tampella-Tänään lehti yhtyy 
onnittelijoihin. 


EINO SUONPAA 50 VUOTTA 


Heinäkuun 28 p:nä täyttää 
Eino Verner Suonpää 50 
vuotta. Hän on syntynyt 
Pirkkalassa ja siirtyi tampe- 
relaiseksi -37, kun Pispala Ilii- 
tettiin kaupunkiin. Poikasena 
Suonpää aloitti teollisuuden 
palvelemisen pahvitehtaalla 
siirtyen jo varhain Finlayson 
Oy:n palvelukseen. Klingen- 
dahlin tehtaalle hän meni 
laitosmiehen oppiin 29. 9. 36 : : 
työskennellen 24. 1. 40 saakka, jolloin hänet otettiin 
Tampellan konepajan E-osastolle viilaajaksi. Työ- 
kaluosastolle Suonpää siirtyi 12. 1. 43 ja tällä osas- 
tolla hän on jatkuvasti työkaluviilaajana. 

Hänet itunnetaan innokkaana kalamiehenä ja Nä- 
sijärvellä liikkujana, sillä luonto kaikkine ilmiöi- 
neen on aina ollut hänen sydäntään lähellä. Moot- 
toriveneineen on Suonpää risteillyt ”isoa selkää” 
jokapuolella ja talvisina viikonloppuina on hän 
tuttu näky onkiavannon reunalla. Koska ilmalla on 

pienempi vastus kuin vedellä, on Suonpääkin siirty- 
nyt neljän pyörän päälle ja pääsee samalla mää- 
rällä polttoainetta entistä pitemmälle. Hän onkin 
kuin kotonaan ”Warren” ratissa, kun matka käy Ku- 
run Leppälahteen kesämökille. Siellä onkin se paras 
tukikohta, mistä vene suunnataan kalaretkille. 

Rauhallisena ja huumorintajuisena ihmisenä on: 
Suonpää kaikkein pidetyimpiä työtovereittensa kes- 
kuudessa. 

Koko työkaluosasto toivottaa parhainta onnea 
reippaalle 50-vuotiaalle, perhelehtemme yhtyessä 
onnittelijoihin. 


RIKHARD LAHTINEN 50 VUOTTA 


Heinäkuun 31 p:nä täyttää konepajan autonkul- 
jettaja Rikhard Lahtinen 50 vuotta Hän on 
syntynyt Jämijärvellä, josta reippaat askeleet ovat 
johtaneet eri vaiheiden kautta Oy Tampella Ab:n 
palvelukseen 10. 11. 42 konepajan ulkotyöosastolle. 
Runsaimmat päivätyöt on hän tehnyt autonkuljet- 
tajana, joka alkoi 4. 12. 44 traktorin kuljettajana. 
Vakinaisesti autonkuljettajan tehtäviin hän siirtyi 
19. 9. 55 ajaen viime vuodet konepajan ns. ”asema- 
autoa”. 


Iloisen ja touhukkaan luonteensa höysteenä ovat 
kalamiehen ajatukset ja myöskin todella saadut 


saaliit. Kesälomansa alettua on hän jälleen suun- 
nistanut kalavesille Pylkönmäelle. 

Esimiehet ja työtoverit yhtyvät nuorekkaan vel- 
jensä merkkipäivän onnitteluihin. 


ARVID HOLM 50 VUOTTA 


Heinäkuun 31 p:nä täyttää 
50 vuotta hioja Arvid Iivari 
Holm konepajan O-osas- 
tolta. 

Hän on syntyjään hämeen- 
kyröläisiä, mutta on miehuu- 
tensa viettänyt Tampereella. 
Tuhansien muiden mukana 
hän joutui sotiin. Vuosien 
41—43 sota oli hänelle koh- 
talokas. Hän sai sodassa 
vamman, jonka johdosta jou- 
tui makaamaan sairaalassa 
melkeinpä vuoden. Töihin pystyttyään hän tuli ko- 
nepajan palvelukseen 18. 3. 43. Holm on toiminut eri 
ammateissa konepajan usealla osastolla, mutta hio- 
jan ammatti on jäänyt hänelle pääammatiksi. 

Sivutoimenaan on Holm raken'anut omakotitalon 
Messukylän Pappilan alueelle, jossa hän hoitelee 
puutarhaansa vapaa-aikoinaan. Hän kuuluu myös 
omakotiyhdistyksen johtokuntaan. Myös vaimonsa 
liikeyrityksessä hän luonnollisesti on mukana, josta 
syystä häntä toveripiirissä kutsutaan ”kauppaneu- 
vokseksi”. 

Niinkuin Frans Eemeli Hämeenkyröstä on anta- 
nut maailmalle paljon juttuja ja huumorin pilkettä, 
on Arvi myös omaksunut saman perinteen. Hänen 
juttunsa keräävät myöskin kuulijoita ympärilleen. 

Osaston esimiehet ja työtoverit toivottavat Arville 
onnea merkkipäivänään, joka sattuu juuri kesälo- 
man ajaksi. 


KANTA-TAMPELLA 


75 vuotta 
Myllyaho, Teofiilus, synt. 13. 6. 86 Ruovedellä. 
Tullut Tampellan palvelukseen 23. 1. 13 työskennel- 
len vuosina 16. 5. 19, 8. 10. 19 — 12. 10. 23 ja 9. 1. 24 
konepajalla levyseppänä, kunnes 16. 6. 56 siirtyi 
eläkkeelle. 


70 vuotta 

Helenius, Lempi, synt. 6. 6. 91 Tampereella. 
Tullut Tampellan palvelukseen 11. 10. 05 työsken- 
nellen kehrääjänä märkäkehruu-osastolla, kunnes 
1. 11. 48 siirtyi eläkkeelle. 

Keinonen, Auli, synt. 16. 6. 91 Längelmäellä. 
Tullut Tampellan palvelukseen 19 .11. 12 työsken- 
nellen kutojana kutomossa, kunnes 1. 9. 53 siirtyi 
eläkkeelle. 

Mäkinen, Ivar, synt. 25. 7. 91 Hämeenkyrössä. 
Tullut Tampellan palvelukseen 8. 12. 39 työskennel- 
len kärrääjänä kuivakehruussa sekä aputyömiehenä 
ulko-osastolla, kunnes 3. 12. 59 siirtyi eläkkeelle. 


60 vuotta 
Ketonen, Mauno Taavetti, synt. 25. 6. 01 Län- 
gelmäellä. Tullut Tampellan palvelukseen 30. 8. 26 
työskennellen esimiehenä puuhiomossa sekä raken- 
nuksella, kunnes 20. 2. 61 siirtyi eläkkeelle. 


westerberg, Sylvia Anna-Liisa, synt. 29. 7. 01 
Tampereella. Tullut Tampellan palvelukseen 25. 10. 
16 työskennellen konttoristina konepajalla ja hoi- 
taen Tampellan keskusta, kunnes 29. 1. 60 siirtyi 
eläkkeelle. 

Humpas, Lauri Paavali, synt. 29. 7. 01 Virroilla. 
Tullut Tampellan palvelukseen 28. 2. 30 työskennel- 
len aluksi esimiehenä puuhiomossa. Nykyään hän 
työskentelee rakennusosastolla. 


50 vuotta 

virtanen, Risto Kalevi, synt. 10. 7. 11 Fors- 
sassa. Tullut Tampellan palvelukseen 15. 6. 35 työs- 
kentelee levyseppänä kattila- ja voimalaitosasen- 
nustöissä, tällä hetkellä Turkissa. 

Riikola, Yrjö Erik, synt. 26. 7. 11 Temmeksessä. 
Tullut Tampellan palvelukseen 11. 6. 56 työskennel- 
len levyseppänä ja hitsaajana konepajan 2 G-osas- 
tolla. 


LAPINNIEMI 


715 vuotta 

Elomaa, Elina, synt. 7. 6. 86 Ikaalisissa. Tullut 
Lapinniemen palvelukseen 13. 1. 16 työskennellen 
rullaajana, kunnes 23. 10. 46 siirtyi eläkkeelle. 

Leppälahti Maria, synt. 9. 6. 86 Kurussa. 
Tullut Lapinniemen palvelukseen 26. 4. 09 työsken- 
len kutojana, kunnes 7. 4. 37 siirtyi eläkkeelle. 

Salonen, Ida Magdalena, synt. 22. 7. 86 Kan- 
gasalla. Tullut Lapinniemen palvelukseen 22. 8. 02 
työskennellen kehrääjänä, kunnes 29. 1. 57 siirtyi 
eläkkeelle. 


50 vuotta 

Kuusman, Aatos Alarik, synt. 5. 6. 11 Porissa. 
Tullut Lapinniemen palvelukseen 2. 1. 52 ja työs- 
kentelee kutomossa laitosmiehenä. 

Nylund, Ester Helena, synt. 24. 6. 11 Hämeen- 
kyrössä. Tullut Lapinniemen palvelukseen 11. 12. 50 
ja työskentelee karstakoneenkäyttäjänä karstaa- 
mossa. 


INKEROINEN 
JOHAN AROLA 75 VUOTTA 


Eläkeläinen Johan Jalmari 
Arola on syntynyt Joensuus- 
sa 5. 7. 1886. Ensi kerran hän 
tuli Tampellan Inkeroisten 
tehtaitten palvelukseen v. 
1909, jolloin työskenteli van- 
hassa Puuhiomossa hiojana 
kymmenkunta vuotta. Työs- 
kenneltyään välillä muualla 
hän tuli uudelleen Tampel- 
lan palvelukseen v. 1937 An- 
jalan Paperitehtaan raken- 
nusvaiheen aikana. Tällöin 
Arola tuli Paperi.ehtaan korjauspajalle jossa työs- 
kenteli puuseppänä 15. 3. 1955 asti, jolloin siirtyi 
eläkkeelle. 

Laulu ja musiikki yleensä on aina ollut vanhan 
työveteraanin lempiharrastuksia. Hän oli yksi enti- 

sen Inkeroisten torvisoittokunnan innokkaimpia ja 
kyvykkäimpiä soittajia. Vanhan virsikanteleen sä- 
velet vieläkin tarvittaessa kaikuvat hänen soittami- 
naan puhtaina ja soinnukkaina. 

Viime aikoina on J. Arola innokkaasti ottanut 
osaa pasiori H. Toikan johtamaan seurakunnallisen 
miesten piirin toimintaan. Arolan taitavissa käsissä 
on puu elänyt moniin uusiin muotoihin, Aikoinaan 
hän on Inkeroisiin rakentanut oman talon, jossa 
nyt vaimonsa ja poikansa perheen kanssa viettää 
eläkevaarin päiviään. Parhaat onnittelumme van- 
halle, taitavalle puusepälle ja työn veteraanille. 


VÄINÖ PÄLLI 70 VUOTTA 


Tampellan eläkettä naut- 
tiva entinen työnjohtaja Väi- 
nö Pälli on syntynyt Ky- 
missä 28. 7. 1891. V. Pälli tuli 
työnjohtajaksi Tampellan sa- 
halle 4. 5. 1937, siirtyen so- 
dan aikana 15. 11. 43 perus- 
tetun pilketehtaan työnjoh- 
tajaksi. Pilketehtaan lope- 
tettua toimintansa — siirtyi 
Pälli huolehtimaan Inkerois- 
ten Puuhiomon ja Kartonki- 
tehtaan kuljetuksista Kun 
jätepaperin hajoitusosasto perustettiin, määrättiin 
Pälli tämän uuden osaston mestariksi. Tätä vas- 
tuunalaista tehtävää hän hoitikin 1. 6. 1958 asti, jol- 
loin siirtyi eläkkeelle. Väinö Pälli on tunnettua ur- 
heilusukua ja harrasti poikavuosista alkaen eri ur- 
heilulajeja, erikoisesti voimistelua, hiihtoa ja painia. 
Monissa painikilpailuissa vanha urheiluveteraani on 
toiminut tuomarin tehtävissä. Vielä aivan viimeisinä 
palvelusvuosinaan Pälli innokkaasti otti osaa teh- 
taan harrastushiihtoihin. Väinö Pälli menetti so- 
dassa poikansa ja toinen pojista haavoittui vaikeas- 
ti. Eläkkeelle jäätyään Pälli siirtyi asumaan Rau- 
malle, missä edelleen viettää vanhuudenpäiviään. 

Parhaat onnittelut entiselle, aina reippaalle ur- 
heilumiehelle ja työnjohtajalle sinne ”raumalais- 
ten” pariin, 


ALMA SIHVOLA 70 VUOTTA 


Eläkeläinen Alma Sihvola 
on syntynyt Sippolassa 2. 7. 
1891. Hän tuli Tampellan pal- 
velukseen Puuhiomolle puun- 
jakajaksi 23. 5. 23. Palvel- 
tuaan pitkän ajan eri tehtä- 
vissä vanhassa Puuhiomossa 
ja Kartonkitehtaassa hän 
siirtyi puutarhaosastolle 10. 
7. 52. Eläkkeelle Alma Sih- 
vola jäi 1. 6. 1954. 

Pitkästä uskollisesta pal- 
veluksestaan Alma Sihvola 
sai Tampella-mitalin joulukuussa 1948. 

Parhaat onnittelumme entiselle, uskolliselle työn- 
tekijälle hänen merkkipäivänään. 

ILMARI KUUSAMAA 60 VUOTTA 


Koneenhoit. Ilmari Kuu- 
samaa on syntynyt Anja- 
lassa 17. 8. 1901. Tultuaan 
Tampellan palvelukseen hän 
aluksi työskenteli pari vuotta 
fasilan maatilalla maatöissä. 
Pasilasta hänet €siirrettiin 
Kartonkitehtaalle 28. 3. 1927, 
missä hän on työskennellyt 
voitelijana, silinterimiehenä 
ja kamyrikoneen hoitajana. 
V. 1929 Kuusamaa nimitettiin 
kartonkikoneen = hoitajaksi, 
mitä vastuunalaista tehtävää hoitaa edelleen. Nuo- 
ruutensa ja parhaan miehuutensa päivinä Kuusa- 
maa oli innokas aktiiviurheilija lempilajinaan 400 
m:n juoksu. Nykyään vanhan urheilumiehen yksi 
suurimpia lempiharrastuksia on metsästys. 

Pitkästä uskollisesta palveluksesta Tampellassa 
Kuusamaa sai Tampella-mitalin jo v. 1950. Kuusa- 
maan perheen ainoa tytär palvelee myös Tampellaa 
metsäosaston konttorissa. 

Sotien jälkeen koneenhoitaja Kuusamaa liittyi 
myös Tampellan omakotirakentajien uljaaseen 
kaartiin rakentaen perheelleen kauniin omakotita- 
lon Marinkylään, jossa nykyään asustaa. 

Onnittelemme vannoutunutta, vakaata kartongin- 
tekijää hänen merkkipäivänään. 


ARTTURI AHLOVIST 60 VUOTTA 


Kirvesmies Artturi Nikolai 
Ahlgvist on syntynyt Sip- 
polassa 25. 7. 1901. Jo nuore- 
na poikana Ahlgvist oli työs- 
sä Tampellan Pasilan maa- 
tilalla ja sahalla. Vuosina 
1920—24 hän palveli Tampel- 
lassa rakennusmiehenä. Ol- 
tuaan välillä muualla töissä 
hän tuli uudelleen työhön ra- 
kennusosastolle 8. 4. 1946, 
missä edelleen palvelee ra- 
kennusmiehenä. Pystyvänä 
kirvesmiehenä on Artturi Ahlgvist rakentanut jitsel- 
leen ja monille muillekin omakotitalon Inkeroisiin. 
Hänen poikansa on myös Tampellan palveluksessa. 
Onnittelemme pystyvää ja uutteraa rakennusmiestä 
hänen merkkipäivänään. 


HEIKKI PIIPPONEN 60 VUOTTA 


Yhtiön metsäpäällikkö, metsäneuvos Heikki Piip- 
ponen ttäyttää 60 vuotta elokuun 24. päivänä In- 
keroisissa. Hän on syntynyt Kymissä ja tullut yli- 
oppilaaksi Kotkan suomalaisesta yhteiskoulusta v. 
1921. Metsänhoitajaksi hän valmistui v. 1926 ja sai 
metsäneuvoksen arvonimen v. 1951. 

Valmistumisensa jälkeen silloinen metsänhoitaja 
Piipponen toimi aluksi yksityistehtävissä, ja Suoma- 
lainen Puuliike Oy:ssä vv. 1927—28, Metsähallituk- 
sen suonkuivausosaston avustavana metsänhoita- 
jana 1928—29 ja Keskusmetsäseura Tapion piirimet- 
sänhoitajana 1929—36. Puunjalostusteollisuuden pal- 


velukseen hän tuli jo vuonna 1936 ryhtyessään Ka- 
jaani Oy:n piirimetsänhoitajaksi ollen tässä tehtä- 
vässä vuoden 1942 loppuun saakka. Vuoden 1943 
alusta hän siirtyi Tampellaan metsäpäälliköksi hoi- 
taen tätä virkaa edelleenkin. 

Metsäneuvos Piipposen toimikautena Tampellas- 
sa yhtiön puunjalostusteollisuus on huomattavasti 
laajentunut ja puuraaka-aineen tarve on sitä mu- 
kaa kasvanut. Sopeuttaessaan johtamansa Metsä- 
osaston toimintaa edellä mainittuun kehitykseen 
metsäneuvos Piipponen on luonut uudelleen koko 
hankintaorganisation. — Kaukonäköisesti hän on 
omaksunut ja käytäntöön soveltanut puutavaran 
hankinnan uusia menetelmiä, jotka myöhemmin 
ovat tulleet koko alalla yleiseksi suuntaukseksi. Tä- 
hän piiriin kuulunut puutavaran hankinta tehtaille 
kuorellisena, monet parannukset puutavaran teh- 
dasvarastokäsittelyssä ja puutavara-alan uusimman 
artikkelin, n.s. ohutpuun, tehokas käyttöönottami- 
nen. Metsäpäällikön moninaisia tehtäviä tarmok- 
kaasti hoitaessaan metsäneuvos Piipponen on myös 
kokoavana voimana maantieteellisesti hajallaan 
työskentelevälle metsäammattimieskunnalle. 

Metsäneuvos Piipposen laajaa asiantuntemusta ja 
kokemusta sekä organisatiokykyä on käytetty hy- 
väksi lukuisissa eri yhteyksissä. Jo opiskeluvuosi- 
naan hän toimi Ylioppilasyhdistys Metsämiehet 
r.y:n puheenjohtajana 1924—26. Valmistumisensa 
jälkeen hän oli Etelä-Karjalan Metsänhoitajayhdis- 
tyksen puheenjohtajana 1936, Kainuun vastaavan 
yhdistyksen puheenjohtajana 1937—42 ja Kymen- 
Vuoksen Metsänhoitajat r.y:n puheenjohtajana tai 
varapuheenjohtajana vuosina 1950—56. Suomen 
Metsänhoitajaliiton hallitukseen hän on kuulunut 
vv. 1937—42 ja 1948—53, sekä sen valtuuskuntaan 
vv. 1954—58. Yksityismetsänhoitajayhdistyksen joh- 
tokuntaan vuosina 1951—57. Kansanhuoltoministe- 
riön puu- ja polttoaineosaston apulaisosastopäällik- 
könä hän oli vv. 1945—46. Metsäasiain keskusjoh- 
dossa ja valtakunnan metsäpäällikkönä hän toimi 
vuosina 1946—47. Edelleen hän on Suomen Puun- 
jalostusteollisuuden Keskusliiton metsäpoliittisen 
valiokunnan jäsen vuodesta 1943 lähtien, Suomen 
Puunjalostusteollisuuden Työnantajaliiton metsä- 
asiain neuvottelu kunnan jäsen vuodesta 1948, Teol- 
lisuuden Paperipuuyhdistyksen työvaliokunnan jä- 
sen 1947—54 ja puheenjohtaja 1958—59, hallituksen 
puheenjohtaja vuodesta 1958, Kymin Uittoyhdistyk- 
sen työvaliokunnan jäsen vuodesta 1946, Oy Uitto- 


järjestely Ab:n johtokunnan jäsen vuodesta 1946, 
Metsä- ja Uittoväline Oy:n johtokunnan puheen- 
johtaja vuodesta 1952 ja Työväline Oy:n hallinto- 
neuvoston jäsen vuodesta 1946. Yllä lueteltujen li- 
säksi metsäneuvos Piipponen on ollut asiantunti- 
jana lukuisissa erilaisissa komiteoissa, lautakun- 
nissa jne. 

Huolimatta laajamittaisesta ammatillisesta toi- 
minnastaan metsäneuvos Piipposelta on riittänyt 
aikaa ja harrastusta myös kunnalliselämän alalle 
kuuluessaan Sippolan kunnanvaltuustoon vuodesta 
1948 lähtien. Myöskin reserviupseeritoiminta on lä- 
hellä hänen sydäntään. Metsäneuvos Piipponen, 
joka v. 1942 ylennettiin majuriksi, on Inkeroisten 
Reserviupseerikerhon perustajäseniä ja toiminut 
kerhon innostavana puheenjohtajana vuodesta 1947 
lähtien. Suomen Reserviupseeriliiton valtuuskun- 
nan jäsen hän on ollut vuodesta 1952. 

Lehtemme pyytää saada yhtyä monitoimisen, yh- 
tiömme ulkopuolellakin keskeisenä henkilönä tun- 
netun metsäneuvos Piipposen onnitteluihin. 


KARL ARTIMAA 50 VUOTTA 


Työnjohtaja Karl Ludvig 
Artimaa (ent Back) on 
syntynyt Heinolan maalais- 
kunnassa 19. 8. 1911. Hän tuli 
Tampellan palvelukseen kuo- 
rimo-osastolle 12. 3. 1934, 
missä 1. 8. 1934 alkaen toimi 
sahurina. Kuorimon vuoro- 
työnjohtajaksi Artimaa ni- 
mitettiin 1. 8. 1948, mitä teh- 
tävää hoitaa edelleen. Arti- 
maa kuuluu niihin lukuisiin 
yritteliäisiin Tampellan mie- 
hiin, jotka tehdastyön ohella ovat rakentaneet asun- 
nokseen omakotitalon. Entisenä rinitamamiehenä 
hän sai tontin Kalajan rintamamieskylästä, mihin 
sotien jälkeen rakensi talonsa, missä nykyään per- 
heineen asustaa. 

Pitkästä ja uutterasta palveluksestaan Tampel- 
lassa hän tunnustukseksi sai Tampella-mialin 6. 12. 
1959. 

Artimaan vanhin poika on myös Tampellan pal- 
veluksessa. Tampella-Tänään lehti yhtyy onnittele- 
maan rehtiä työnjohtajaa hänen merkkipäivänään. 


MEERI AHO 50 VUOTTA 


Lajittelija Meeri Helena 
Aho on syntynyt Sippolassa 
11. 8. 1911. Hän tuli Tampel- 
lan palvelukseen aluksi sa- 
halle 11. 10. 1942, mistä siir- 
tyi 16. 1. 1944 työhön Karton- 
kitehtaalle kartongin lajitte- 
lijaksi. Palveltuaan välillä ta- 
lousosastolla hän tuli uudel- 
leen kartongin lajitteluun, 
missä tehtävässä = edelleen 
työskentelee. Nuorena tyttö- 
nä Meeri Aho kävi Kymen- 
laakson Kansanopiston. Hän onkin innokas ja pys- 

tyvä talous- ja käsityöihminen ottaen innokkaasti 
osaa Inkeroisten Marttojen toimintaan. Myös mu- 
siikki on Meeri Ahon lempiharrastuksia. Hän kuu- 
luu nykyään jäsenenä Inkeroisten Musiikkiyhdistys 
ry:n sekakuoroon. Meeri Ahon tytär Saara palvelee 
myös Tampellaa samassa tehtaassa äitinsä kanssa, 
kartonkivaraston kirjurina. 

Parhaat onnittelut merkkipäivän johdosta. 

VILHO LUOTO 50 VUOTTA 

Tukkivarastomies Vilho Luoto on syntynyt Sippo- 
lassa 3. 8. 1911. Hän tuli Tampellan palvelukseen 
ulkotyöosastolle 10. 9. 1929, Työskenneltyään seka- 
töissä ulkotyöosastolla hän siirtyi 9. 4. 33 kartonki- 
tehtaalle kartongin pakkaajaksi, missä työskenteli 
9. 11. 1949 asti, jolloin siirtyi rakennuosastolle ra- 
kennusmieheksi. Tampellan sahan palvelukseen 
tukkivarastomieheksi V. Luoto tuli 6. 11. 50, missä 
tehtävässä edelleenkin työskentelee. 

Riuskana työmiehenä Luoto on rakentanut itsel- 
leen omakotitalon Inkeroisten Teininkalliolle, missä 
perheensä kera asustaa. Perheen ainoa tytär on 
myöskin Tampellan palveluksessa. Tunnustukseksi 
pitkäaikaisesta Tampellan palveluksesta on V. Luoto 
saanut Tampella-mitalin jo 6. 12. 1955. Onnittelem- 
me merkkipäivän johdosta. 


VILHO MELLIN 50 VUOTTA 

Traktorinkuljettaja Vilho Valtteri Mellin on syn- 
tynyt Hyvinkäällä 15. 7. 1911. 

Hän tuli Tampellan palvelukseen 1. 11. 1929 kar- 
tonkivarastolle lastaajaksi, josta siirtyi auto-osas- 
tolle 15. 2. 1946 auton apumieheksi ja 21. 2. 1955 
polttoainekentälle traktorinkuljettajaksi. 

Uutterana ja työteliäänä miehenä V. Mellin ra- 
kensi ensimmäisen omakotitalonsa Inkeroisten Ka- 
lajan kylään jo ennen sotavuosia. Myytyään tämän 
talon hän rakensi toisen, entistä ehomman talon 
Inkeroinen -Hamina maantien varteen, jossa myös 
on liikehuoneisto, ja missä talossa hän nykyään 
perheensä kanssa asustaa. 

Pitkästä uskollisesta palveluksesta Tampellassa 
Mellin sai Tampella-mitalin v .1954. 

Onnittelemme työn ja toimen miestä hänen merk- 
kipäivänsä johdosta. 

VILHO RIIVARI 50 VUOTTA 


Koneenhoitaja Vilho Rii- 
vari on syntynyt Vehka- 
lahdella 22. 7. 1911. Hän tuli 
Tampellan palvelukseen 28. 4. 
1936 Kartonkitehtaalle, josta 
siirtyi 10. 7. 1952 paperiteh- 
taan konesaliin. Täältä Rii- 
vari siirtyi rakennusosastolle 
17. 1. 1953 ja palvelee ny- 
kyään kartonkitehtaalla ko- 
neenhoitajana. 

Entisenä rintamamiehenä 
V. Riivari sai omakotitontin 
Kalajan rintamamieskotialueelta, minne rakensi 
omakotitalon, jossa nyt perheensä kanssa asustaa. 
Hänen omkotitalonsa pihapuutarha on aina erittäin 
siistinä ja mallikelpoisessa kunnossa. Riivarin ainoa 
poika on myös Tampellan palveluksessa. 

Parhaat onnittelumme kartonkimiehelle hänen 
merkkipäivänään. 

Tampellan 
kuntokilpailut 


Tampellalaisten n.s. jokamieskilpailuna on talvi- 
sin ollut retkeilyhiihto kolmeen kaupungin ulko- 
puolella olevaan pisteeseen sekä syksyn ja kevään 
kelirikkoaikoina harrastuskävely kaupungin laita- 
milla oleviin viiteen pisteeseen. Hiihtoaika oli viime 
talvena 8. 1 — 4. 3. 61 välisenä aikana, harrastus- 
kävely alkoi 2. 10. 60 ja päättyi 29. 4. 61, mutta 
edellämainittuna hiihtoaikana ei harrastuskävelyä 
suoritettu. Molemmissa kilpailuissa suoritettiin yh- 
teensä 14.980 käyntiä ja kävijöinä oli 579 eri hen- 
kilöä. 

Luettelo palkintosijoituksista muodostui seuraa- 
vaksi: 


Retkeilyhiihto: 


Tampellalaiset miehet: 

Täydet 32 käytiä on seuraavilla: Eino Seppälä, 
Martti Veijalainen, Paavo Savijoki, Pentti Kokki, 
Erkki Mali, Eino Harjula, Pekka Mäkinen, Armas 
Huupponen, Väinö Peltomäki, Veikko Peltomäki, 
Kalle Lindell, Erkki Montonen, Pentti Laakso, Eero 
Laakso, Antti Laurila, Kauko Hämäläinen, Onni 
Hämäläinen, Kaarlo Raunio, Mikko Kotoharju, 
Eero Ollila, Oskar Saarinen, Tauno Heliö, Ossi Tolp- 
panen, Mikko Viikari, Voitto Ristonen, Matti Ilo- 
mäki, Antti Kujansuu, Matti Riitijoki, Oiva Tanner, 
Pentti Pyörtänö, Leo Lahtinen ja Tarmo Visti. 33) 
August Melkkala 30 käyntiä, 34) Jarkko Lehtinen, 
28, 35) Heikki Kaipola 27, 36) Arvo Oksanen 26, 37) 
Erkki Terästö 25, 38) Tuure Salmela 24, 39) Rauno 
Laakso 23, 40) Alpo Haikonen 21, 41) Pekka Särkkä 
20, 42) Pertti Häyrinen 18, 43) Niilo Eerola 17, 44) 
Oiva Kuusela 16, 45) Voitto Lindegvist 15, 46) Lauri 
Niinimäki 13, 47) Jorma Louhivuori 13, 48) Erkki 
Nieminen 13, 49) Markku Seppälä 12, 50) Veikko 
Peltonen 12, 51) Arvi Pystynen 12, 52) Väinö Val- 
kiala 10. 

Tampellalaiset naiset: Täydet 32 käyntiä: Hilja 
Nieminen ja Kaija Kylä-Tasku, 3) Eeva Pitkänen 
19, 4) Tuula Mali 12, 5) Maija-Liisa Mali 12, 6) Mai- 
re Lintula 11. : 

Tampellalaisten perheenjäsenten sarja: Täydet 
32 käytiä: Katri Melkkala, Timo Peltonen ja Sakari 
Veijalainen, 4) Sirkka Auranen 29, 5) Irja Auranen 
29, 6) Irma Auranen 28, 7) Simo Halkola 21, 8) In- 
keri Seppälä 18, 9) Pekka Hämäläinen 18, 10) Esa 
Auvinen 18, 11) Kari Salmela 17, 12) Pekka Harjula 
16, 13) Jarkko Lindberg 16, 14) Pirkko Kievari 14, 
15) Anja Hämäläinen 13, 16) Jukka Harjula 13, 17) 
Taisto Auranen 12, 18) Pertti Helin 12, 19) Sinikka 
Auranen 11, 20) Kimmo Harra 11, 21) Tuomo Pitkä- 
nen 11. 


Harrastuskävely: 


Tampellalaisten sarja: Täydet 80 käyntiä seuraa- 
villa 61:llä henkilöllä: Yrjö Anttila, Viljo Eerola, 
Alli Hakola, Irene Hakola, Elle Harjua, Airi Helin, 
Urho Helin, Tauno Heliö, Armas Huupponen, Onni 
Ihalainen, Matti Ilomäki, Heikki Kaipola, Lempi 
Koivula, Pentti Kokki, Reino Kaukonen, Mikko Ko- 
toharju, Elle Kuusisto, Veikko Kyrönviita, Eero 
Laakso, Pentti Laakso, Rauno Laakso, Maila Laine, 
Eino Lahtinen, Anni Lehtola, Kalle Lindell, Antti 
Laurila, Vilho Lehtinen, Jarkko Lehtinen, Erkki 
Merviä, Erkki Montonen, Lauri Muurinen, Eino Mä- 
kinen, Hilja Nieminen, Boris Olski, Anni Oksanen, 
Väinö Peltomäki, Eino Palttala, Eino Pohjalainen, 
Aili Pohjalainen, Lempi Perämaa, Veikko Pylkkä- 
nen, Anna-Liisa Rantanen, Voitto Ristonen, Reino 
Ruhanen, Oskar Saarinen, Kalle Sahlstedt, Pauli 
Salonen, Salme Sorsakivi, Impi Stenbäck, Matti 
Stolt, Raimo Sandell, Reino Salakoski, Hilja Savi- 
nen, Eino Seppälä, Markku Seppälä, Hilda Toivo- 
nen, Toivo Vainikainen, Siiri Virtanen, Tarmo Visti, 
Impi Vuorinen, ja Pauli Palomaa, 62) Siviä Leppä- 
nen 75 käyntiä, 63) Viljo Jantunen 75, 64) Arvo 
Nieminen 75, 65) Martti Sointu 73, 66) Antti Kujan- 
suu 69, 67) Väinö Vapaavuori 66, 68) Vilho Peltonen 
61, 69) Raili Kuljunmaa 60, 70) Heikki Yrjölä 58, 
71) Jaakko Kulmala 56, 72) Toini Kulmala 56, 73) 


Ketkeilyhiihdossa täyden käyntimäärän suorittaneet 
palkinnon saantiin valmiina 


Paavo Savijoki 55, 74) Eeva Kaplas 53, 75) Pauli 
Ojala 53, 76) Pentti Ristimäki 52, 77) Urho Lähteen- 
mäki 52, 78) Toivo Saaristo 51, 79) Veikko Uskali 
50, 80) Pertti Oksanen 45, 81) Teuvo Karvonen 44, 
82) Jaakko Pallas 44, 83) Urho Pussinen 44, 84) 
Lyyli Hietanen 42, 85) Saima Virtanen 41, 86) Art- 
turi Tienari 40, 87) Reino Kukkaisniemi 39, 88) Rai- 
ne Virtanen 39, 89) Kunto Kivimäki 38, 90) Laura 
Heinonen 35, 91) Irja Karppinen 34, 92) Pekka 
särkkä 33, 93) Iris Seppälä 32, 94) Helena Kotiranta 
32, 95) Siiri Helander 30, 96) Elsa Nieminen 30, 97) 
Hertta Enbom 29, 98) Asser Lähteenmäki 28, 99) 
Paavo Pekkanen 27, 100) Riitta Seppälä 27, 101) 
Kauko Koikkalainen 25, 102) Maila Pekkanen 24, 
103) Ismo Vilenius 24, 104) Sulo Tella 22, 105) Aune 
Hagman 21. 


Tampellalaisten perheenjäsenten sarja: Seuraa- 
villa 23:lla on täydet 80 käyntiä: Anni Eerola, Kaija 
Hakola, Kimmo Harra, Eira Ilomäki, Martta Kai- 
pola, Anni Kyrönviita, Ingrid Lindell, Pirjo Lindell, 
Pentti Laurila, Timo Laurila, Matti Montonen, Anne 
Montonen, Pirjo Muurinen, Taimi Muurinen, Suoma 
Mäkinen, Lydia Olski, Timo Peltonen, Anna Saari- 
nen, Matti Sahlstedt, Helga Salonen, Aira Sandell, 
Alli Vainikainen ja Sirpa Vainikainen, 24) Leena 
Turkia 78 käyntiä, 25) Salme Sahlstedt 77, 26) Si- 
nikka Särkkä 76, 27) Elina Mäkinen 74, 28) Jukka 

Retkeilykävelykilpailussa rayaen kaymmeeremt seen nyt menua 1 


Sorsakivi 70, 29) Hely Stolt 70, 30) Veijo Koskinen 
68, 31) Laura Sointu 66, 32) Elli Vapaavuori 66, 33) 
Katri Melkkala 66, 34) Maritta Lehtiniemi 65, 35) 
Simo Sointu 64, 36) Marja-Terttu Leppänen 63, 37) 
Jari Saaristo 59, 38) Tiina Palomaa 56, 39) Kerttu 
Ristimäki 54, 40) Markku Mäkelä 53, 41) Kalevi Pel- 
tonen 53, 42) Ritva Ruhanen 53, 43) Heikki Mäkelä 
49, 44) Birgit Uskali 47, 45) Jouko Saaristo 47, 46) 
Ritva Kievari 45, 47) Heikki Karvonen 45, 48) Risto 


TAMPELLAN MAASTOJUOKSUKILPAILUN 
TULOKSET 


Tampellan maastojuoksukilpailut pidettiin 8. 6. 61 
Kaupin maastossa, helteisen sään vallitessa, TUKi:n 
kilpailujen yhteydessä. Kuten aikaisemmin sanoma- 
lehdissä olleista uutisista saimme lukea, valtasivat 
tampellalaiset miltei kaikkien sarjojen kärkisijat 
myös TUKI:n kilpailussa. Kilpailumatkat olivat 
miesten yleisessä ja yli 35 vuotisten sarjoissa 3.600 
m ja muissa sarjoissa 1.800 m. 

Tulokset: Miehet, yleinen sarja: 1) Aarno 
Tissari 11.34, 2) Toivo Riihijärvi 11.56, 3) Pentti 
Laakso 13.14, 4) Eero Laakso 14.18, 5) Osmo Eng- 
lund 14.41, 6) Mikko Kotoharju 16.44, 7) Unto Sund- 
berg 20.05. Miehet yli 35 v, 1) Onni Hämäläinen 
13.11, 2) Tarmo Visti 15.15, 3) Tyko Salonen 15.20, 

Sahlstedt 44, 49) Sari Lehtinen 44, 50) Hilkka Kar- 
vonen 43, 51) Pertti Helin 42, 52) Jenny Saaristo 40, 
53) Inkeri Seppälä 40, 54) Meri Pussinen 39, 55) 
Pertti Kivimäki 38, 56) Impi Kivimäki 38, 57) Seppo 
Ruhanen 37, 58) Jukka Saaristo 35, 59) Kari Savi- 
joki 32, 60) Matti Kukkaisniemi 31, 61) Raila Risti- 
mäki 29, 62) Merja Kujansuu 28, 63) Juha Särkkä 
28, 64) Jari Palomaa 26, 65) Sirkka Särkkä 25, 66) 
Outi Suojoki 21. 


4) Pentti Pyörtänö 15.33, 5) Vilho Härkki 17.11, 6) 
Veikko Lahtinen 17.32, 7) Eero Vilponen 17.40. Mie- 
het yli 45 v. 1) Kaarlo Raunio 8.39, Miehet yli 50 v. 
1) Kalle Lindell 8.09, 2) Väinö Peltomäki 8.44, 3) 
Eino Seppälä 9.17. Pojat alle 19 v. Veikko Vartinen 
6.35, 2) Jukka Silin 6.42, 3) Matti Segeroos 7.44. Po- 
jat alle 17 v. 1) Heikki Ranta 6.28, 2) Pertti Hieta- 
niemi 6. 34, 3) Kalevi Stolt 7.04, 4) Kari Peltola 7.19, 
5) Pekka Palola 8.07. Naiset, yleinen sarja 1) Maire 
Lintula 8.28, 2) Marjatta Viitala 8.52, 3) Marketta 
Laurila 8.55, 4) Heta Latva-Mantila 9.03, 5) Helvi 
Leinonen 9.04, 6) Tuula Nieminen 9.05, 7) Aili Her- 
ranen 13.56. Naiset yli 30 v. 1) Hilkka Torkki 9.02, 
2) Vieno Hietanen 10.33, 3) Maija Viitanen 13.55, 
Naiset alle 19 v. 1) Lilja Lehtinen 8.49, 2) Riitta 
Hiirikoski 10.28, 3) Ritva Leppänen 11.27. Tytöt alle 
17 v. 1) Liisa Salo 11.31, 2) Eila Järvinen 12.29. 


Voittajien hymyä. 
Kuvassa vas: 

A. Näveri, Y. Anttila, 
J. Aro ja A. Mäkinen 


KVARTETII 


Tampellan mieskuoron kvartetit kilpailivat 


Kvartettikilpailu on viime vuosina tullut hyvin 
suosituksi mieskuorojen toimintamuodoksi. Voisi 
täydellä syyllä sanoa, että siitä on tullut ”muoti- 
asia”. Kilpailuja järjestetään kuorojen * sisäisessä 
toiminnassa, kuorojen välillä, eri kaupunkien välillä 
ja jopa valtakunnallisia mestaruuskilpailujakin. 
Tämä osoittaa sen suosion, jonka ne vuosien ku- 
luessa ovat saavuttaneet. On ilahduttavaa todeta, 
että tamperelaisessa mieskuorotoiminassa on Tam- 
pellan mieskuoro eräs edelläkävijä kvartettikilpai- 
lujen alalla. Alusta pitäen on Tampellan mieskuo- 
rolle tullut myös tavaksi, että kvartettikilpailuilla 
lopetetaan keväisin laulukausi ja niistä pyritään 
tekemään mahdollisimman viihtyisiä yhdessäoloti- 
laisuuksia, joihin ovat osallistuneet myös laulajien 


J. Aro, voittajakvartetin II basso vastaanottamassa 
palkintoaan 


KILPASILLA 


Wim Cooken kiertopalkinnosta jo 14. kerran 


Toiseksi tulleen kvartetin II tenori A. Näveri vastaan- 
ottaa henkilökohtaisen palkintonsa rouva G. Mellinin 
kädestä. Taustalla ins. Mellin ja M. Hakala 


puolisot. Tampellan mieskuoro :on vuosien kuluessa 
säilyttänyt kilpailusääntönsä muuttumattomina, joi- 
den mukaan kvartetit arvotaan vasta kilpailupai- 
kalla. Tämä lähinnä tasapuolisuuden takia, koska 
ennakolta arvottujen kvartettien harjoitusmahdol- 
lisuudet saattaisivat olla hyvinkin erilaiset. Sään- 
töihin kuuluvana pidetään myös sitä, että jokai- 
selle laulajalle on annettava kilpailumahdollisuus. 
Koska henkilöluku eri ääniryhmissä vaihtelee (te- 
norit ovat yleensä vähemmistönä) aiheuttaa se sa- 
mojen laulajien esiintymisen useammissa kvarte- 
teissa, kuten tämänkin vuoden tulosluettelosta voi- 
daan havaita. 

Lahtelaisia reserviupsee- 
reita tutustumassa Tam- 
pellan juhlataloon. Par- 
haillaan menossa kahvin- 
juonti 


UPO Oy:n AMPUJAT TAMPELLALAISTEN 
VIERAINA 


Lahtelaisen Upo Oy:n ampujat kävivät 19. 4, 61 
ottamassa mittaa Tampellan ampujista pistoolin 
kuvioammunnassa 10 laukauksella. Ottelussa lasket- 
tiin 10 edustajan tulos kumpaiseltakin., Isännät oli- 
vat tällä kertaa ”epäkohteliaita” ja veivät voiton 
yhteispistemäärällä 826, Upon saadessa 714 pistettä. 
Mieskohtaisia tuloksia: 1) T. Olin Upo 94 pistettä, 2) 
E. Pullinen Tampella 87, 3) K. Hynynen Upo 86, 4) 
M. Nieminen Tampella 85, 5) N. Eerola Tampella 85, 


Tämän vuoden kvartettikilpailut pidettiin 22. 4. 
Liikeväe.1 kerholla ja kaikkiaan kahdeksan kvartet- 
tia kilpaili jälleen Wm Cooken nimeä kantavasta 
kiertonalk:nnosta. Kilpailujen tuomareiksi oli kut- 
suttu opettaja Yrjö Hakulinen ja teknikko Vesa 
Metsola. Kilpailulauluksi valittiin tänä vuonna suo- 
malainen kansanlaulusovitelma ”Kun ystävä jätti”, 
joka näennäisestä helppoudestaan huolimatta piti 
sisällään soinnillisia ”salarikkoja”, joihin varsinkin 
bassopuolen miehet olivat taipuvaisia sortumaan. 
Kilpailujen tulokset muodostuivat seuraaviksi: 

I Yrjö Anttila, konep., Aarne Näveri, konep., Alpo 
Mäkinen, Lappi, Jukka Aro, konep. 

II Yrjö Anttila, konep., Aarne Näveri, konep., Eino 
Pohjalainen, konep., Eero Hakala, konep. 

III Aake Aarnio, pellava, Lauri Mäkelä, Lappi, 
Erkki Salmi, konep., Jukka Aro, konep. 

Kilpailujen palkintojen jaon suoritti Tampellan 
musiikkilautakunnan puheenjohtaja, ins. G. Mellin 

6) K. Sahlstedt Tampella 84, 7) A. Lehtonen, Tam- 
pella 84, 8) E. Kievari Tampella 82, 9) A. Tienari 
Tampella 82, 10) R. Järvinen Tampella 80, 11) J. 
Louhivuori Tampella 79, 12) A. Seppänen Tampella 
78, 13) K. Lieke Tampella 77, 14) O. Leporanta Upo 
76, 15) K. A. Knuuttila Upo 75, 16) A. Karilainen 
Upo 71, 17) T. Lehto Tampella 70, 18) O. Virtanen 
Upo 68, 19) C-G. Savonius Upo 68, 20) V. Pekonen 
Upo 62. 


puolisonsa avustamana. Ennen kilpailujen tulosten 
julkaisemista puhui opettaja Yrjö Hakulinen kvar- 
tettikilpailujen kehittävästä merkityksestä mies. 
kuorojen toiminnassa ja noteerasi samalla, käytyjen 
kilpailujen tason olleen varsin hyvän. 

Kvartettikilpailuihin päättyikin Tampellan mies- 
kuoron toimelias ja kiinteä kevätlaulukausi 1961. 
Ansaitun kesäloman jälkeen kokoontuu kuoro jäl- 
leen syksyllä jatkamaan tutuksi käynyttä, mielui- 
saa harrastustaan. 


(EN 
LEHTEMME SEURAAVA NUMERO 
ilmestyy syyskuun puolivälissä ja siihen tarkoitetut 


kirjoitukset ja kuvat pyydetään lähettämään toimi- 
tukselle 20. 8. 61 mennessä. 


ampella voittoisa TUKI:n uinneissa 


TUKI:n 6x50 m:n viesti- 
uinnin voittanut Tampellan 
joukkue. Vas:lta O. Kaipo' 
la, K. Salminen, V. Lepola, 
R. Kaipola, O. Heinonen ja 
P. Järvinen 


7. 5. 61 järjesti TUKI uintikisat uimahallissa. 
Tampellan joukkue voitti miesten A-sarjan 6x50 
m:n viestin, naisten A-sarjan 4x50 m:n viestien 
sekä n.s. Saunalippoviestin. Lisäksi Tampellan mie- 
het saavuttivat kolmoisvoiton miesten 100 m:n rin- 
tauinnissa. 

Tuloksia: 

Miesten A-sarja 6'x'50 m viesti: 1) Tampella jouk- 
kueella O. Kaipola, K. Salminen, R. Kaipola, O. Hei- 
nonen ja V. Lepola, ajalla 3.07.08, 2) Valmet 3.22.01, 
3) Rautatiet 3.31.8. 


Naisten A-sarja: 3x50 m. viesti 1) Tampella I 


TUKI:n saunalippoviestiuin- 
nin — voittanut Tampellan 
joukkue. Vas:lta Sirpa Bru- 
sila, Anna-Liisa Mallat, Raili 
Torkkel, Anita Suuronen, 
Riitta Ahola, Päivi Järvinen, 
Vesa Lepola, Kalevi Salmi- 
nen, Ossi Heinonen, Osmo 
Kaipola, Reijo Kaipola ja 
Pekka Järvinen. 


2.23.8, 2) Tampella II 2.33.3, 3) Tampella III 2.44.5, 
4) Tampella IV 3.00.0. 

Saunalippoviesti: 1) Tampella, joukkueessa uivat 
Sirpa Brusila, Ossi Heinonen, Raili Torkkel, Kalevi 
Salminen, Riitta Ahola, Osmo Kaipola, Anna-Liisa 
Mallat, Reijo Kaipola, Päivi Järvinen, Pekka Järvi- 
nen, Anita Suuronen ja Vesa Lepola, keskiaika 17,1, 
2) Linkosuo 1833. 

Miesten 100 m:n rintauinti: 1) P. Järvinen Tam- 
pella 1.21.0, 2) O. Kaipola Tampella 1.25.0, 3) K. 
Salminen Tampella 1.26.4, 4) S. Juortamo Veturi- 
miehet 1.27.0, 5) S. Miettinen Veturimiehet 1.31.6. 

SYNTYNYT 
Tyttö, Anna ja Matti Tornalle 1. 4 1961. 


VIHITTY 
Rauno Laakso korjauspajalta ja Ritva Särkijärvi 
13. 5. 1961. 

ss Riitämme s 


Sydämellinen kiitos rva Murotielle ja Tampellan 
Huolto r.y:lle, työnjohtajille ja työtovereilleni ja 
kaikille, jotka ovat muistaneet minua pitkän sai- 
rauteni aikana. 

Jaakko Sulunsilta 


Sydämellinen —kiitoksemme Tampellen Huolto 
r.y:lle, työnjohdolle ja työtovereille tuesta ja osan- 
otosta suruumme mieheni ja isämme Leo Vuorion 
kuoleman johdosta. 

Elli Vuorio ja lapset 


Lämmin kiitokseni rouva Murotielle, Huolto r.y:lle, 
työtovereilleni ja kaikille teille tuesta ja osanotosta 
suruuni äitini poismenon johdosta. 

Aili Nurmi 


Sydämelliset kiitokset pellavatehtaan insinööreil- 
le, työnjohtajille, työtovereilleni sekä kaikille muil- 
le, jotka kukkalähetyksin ja rahalahjoin muistivat 
minua 70-vuotispäivänäni. 

Villehard Rintala 


Parhaimmat kiitokseni Heinolan asentajille ys- 
tävällisestä huomaavaisuudesta. 
Raimo Sundgvist 


Sydämelliset kiitokseni työnjohtajalle, laitosmie- 
hille sekä työtovereilleni osakseni tulleesta huo- 
maavaisuudesta täyttäessäni 60 vuotta. 

Ester Mäkinen 


Sydämelliset kiitokseni Tampellan Huolto r.y:lle 
vaimoni sairauden aikana saamastani taloudelli- 
sesta tuesta. 

B. Olski 


Kiitän sydämellisesti Lapinniemen johtoa ja vir- 
kailijoita sekä kaikkia niitä, jotka muistivat minua 
täyttäessäni 75 vuotta. 

Juho Vuorinen 


Sydämellinen kiitokseni kaikille, jotka eri tavoin 
kunnioititte mieheni Arvo Lahtisen muistoa ja otitte 
osaa syvään suruumme. 

Anna-Liisa Lahtinen 


Sydämelliset —kiitoksemme Tampellan Huolto 
r.y:lle saamastamme rahalahjasta. 
Saima Wallinin sisaret 


Sydämellinen kiitokseni Tampellan Huolto r.y:lle 
huomaavaisuudesta ja rahalahjasta tyttäreni pois- 
menon johdosta. 

Niilo Muotinen 


Sydämelliset kiitokset Tampellan johdolle, työn- 
johtajalle, työtovereille ja kaikille, jotka ottivat 
osaa suureen suruumme mieheni ja isämme Vilho 
Laxin kuoleman johdosta. 

Tyyni, Liisa ja Lauri Lax 


Lämm:'n kiitokseni valkaisuosaston insinöörille ja 
kaikille työtovereilleni, jotka lahjoin ja kukin muis- 
tivat minua täyttäessäni 60 vuotta. 

Martti Hilden 


Sydämellinen kiitokseni Tampellan Huolto r.y:lle 
ja rva Murotielle saamastani tuesta vaimoni sairau- 
den johdosta. 

Rafael Haikka 


Kiitän sydämellisesti Tampellan Huolto r.y:tä ja 
rva Murotietä saamastani rahalahjasta siirtyessäni 
eläkkeelle. 

Kalle Mäkinen 


Sydämellinen kiitos kaikille työtovereilleni, jotka 
muistivat minua sairauteni aikana. 
Ida Paju 


Sydämelliset kiitokseni Lapinniemen johdolle, insi- 
nööreille, virkailijoille, työnjohtajille, työväelle, lä- 
himmille työtovereilleni ja kaikille niille, jotka lah- 
join ja kukin sekä muulla tavalla muistivat minua 
siirtyessäni eläkkeelle 30. 3. 61. 

Emmi Lindström 


Sydämelliset kiitokseni Lapinniemen Puuvillateh- 
aan johdolle ja virkailijoille kaikesta osakseni tul- 
leesta huomaavaisuudesta. 

Sylvi Hauta-aho 


Parhaimmat kiitokseni Lapinniemen tehtaan joh- 
dolle kauniista kukkalaitteesta sekä kaikille, jotka 
muistivat minua täyttäessäni 70 vuotta. 

Vilho Urtamo 


Kiitän Tampellan Huolto r.y:tä saamastani ra- 
hasta siirtyessäni vanhuuden lepoon. 
Elli Viherkoski 


Sydämellinen kiitoksemme Huolto r.y:lle äitimme 
Helmi Lehdon kuoleman johdosta saamastamme 
raha-avusta. 

Lapset 


Sydämellinen kiitokseni Tampellan johdolle ja 
kaikille tampellalaisille, jotka unohtumattomalla 
tavalla olette muistaneet minua erotessani Tam- 
pellan palveluksesta. 

Aleksanteri Korpula 


Lämmin kiitokseni höyryvoima-aseman mesta- 
reille, turpiinihoitajille ja työtovereildleni saamas- 
tani taloudellisesta avusta. 

Sergei Vartinen 


Tampellan Huolto r.y:n johto 


Puheenjohtaja: fil.maist. Artturi Tienari puh. 135. 
Varapuheenjohtaja: tarkastaja Erkki Osterman. 

Sihteeri ja rahastonhoitaja: rva Hillevi Murtoniemi puh. 137. 
Terveyssisar: Kaija Murotie puh. Tampella 138 ja Lapinniemi 81. 


Terveyssisaren vastaanottoajat: 


TAMPELLAN SOSIAALIOSASTO II KERROS: 


maanantaina, keskiviikkona, perjantaina ja lauantaina klo 11—12 
ja tiistaina ja torstaina klo 12.30—13.30. 


LAPINNIEMI: 


tiistaina ja torstaina klo 11—12. 


Johtokunnan jäsenet: 
PELLAVATEHDAS: 


Hagman, Aune liik.kontt., Kaaja, Niilo rak., Hirvonen, Eila kutomo, Mannila, 
Mielo puutyö, Nykänen, Väinö voimal., Viitaniemi, Matti kutomo, Tarkka, Eva 
valk., Tuominen Artturi vyyht., Villikka, Pauli esik. 


KONEPAJA: 
Erilä, Kalle | A, Ervesalo, Urho 7 A, Kalves, Sakari E, Lehto, Yrjö M, Anttila, 
Yjrö K-os., Pohjalainen, Pekka V, Poikkilinja, Lauri G, Pyörtänö, Pentti aika- 
tutkija, Saarinen Martti 4 A. 

LAPINNIEMI: 
Hauska, Elli kut., Lymi, Orvo viim., Pakkanen, Signe kut., Saarto, Eero kehr., 
Kuisma, Yrjö ulko-os. 
Yhdysmiehet: 

PELLAVATEHDAS: 


Nieminen, Frans maalaus-os., Heinonen, Oiva märkäk., Helldan, Arvi korj.paja, 
Kauppila, Mauri voimal., Kortet, Vilho kiillot. ja kuivak., Salminen, Väinö hä- 
kilä, Salo, Eva vaihtok. ja varasto, Järvinen, Kalle liikenne. 


KONEPAJA: 


Koivunen, Toivo 1—2 L, Lara, Mikko H-Messukylä, Lehtinen, Aimo G-Messu- 
kylä, Särkkä, Pekka 1-os., Tiili, Emil TU, Välimäki, Viljo 3—4 L. Landstedit, 
Ragnar J. O. P. U. 


LAPINNIEMI: 


Malm, Eva | kehr., Kuusela, A 2 kehr., Mäkinen, Toini 4 kehr,, Hietaniemi, E. 
5 kehr., Aho, Toini lankavärj., Kairisto, Lahja raitasten luoma, Rantakari, Helka 
niisihuone, Pussinen, Urho kappalekontt., Kangasmaa, Lauri paja. 


KONEP. VIRK.: 


Kuusivaara, Mauno turbiinin piir.kontt., Kalliolahti, Ilmari mottorios. piir.kontt., 
Mälkönen, Eero kattilan piir.kontt., Jokinen, Reino järjestelytoimisto, Valli- 
salo, Toivo pakkauskonti. 

